Iuthiraafuvumn ziyath ah 11 aharuge hukumeh\nއިއުތިރާފުވުމުން ޒިޔަތަށް 11 އަހަރުގެ ހުކުމެއް\nއެމްއެމްޕީއާރްސީގެ ކުރީގެ އެމްޑީ ޒިޔަތު --\nއެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތުގެ މައްޗަށް އުފުލާފައިވާ 32 ދައުވާ އަށް އެއްބަސްވުމުން 11 އަހަރުގެ ޖަލު ހުކުމެއް އޭނާގެ މައްޗަށް އިއްވައި ދިނުމަށް ދައުލަތުން އެދިއްޖެ އެވެ. އޭނާ ވަނީ ދައުލަތާއެކު އަދަބު ލުއި ދިނުމުގެ އެއްބަސްވުމެއް ހަދައި ދައުލަތާއި ފުލުހުން ގުޅިގެން ހިންގާ ޖޮއިންޓް ތަހުގީގަށް އެއްބާރުލުންދޭންވެސް އެއްބަސްވެފަ އެވެ.\nކްރިމިނަލް ކޯޓްގައި މިއަދު ކުރިއަށްދިޔަ ޝަރީއަތުގައި ޒިއަތުގެ މައްޗަށް އުފުލާފައިވާ 32 ދައުވާއަށްވެސް އޭނާ ވަނީ އެއްބަސްވެފައެވެ. އަދި އެ އެއްބަސްވުމަކީ އެއްވެސް މަޖުބޫރެއް ނެތިވާ އެއްބަސްވުމެއް ކަމަށް އޭނާ ވިދާޅުވިއެވެ. މައްސަލަ ބެއްލެއްވި ފަނޑިޔާރުވެސް ގެންދެވީ ކޮންމެ ދައުވާއެއް އިއްވެވުމަށްފަހު އެ ދައުވާއަށް ޒިއަތު އެއްބަސްވާ ކަމަށް ވިދާޅުވުމުން އެއްބަސް ވަނީ ނުފޫޒެއް އޮވެގެންތޯ ސުވާލު ކުރައްވަމުންނެވެ.\nޒިޔަތު މިއަދު ކްރިމިނަލް ކޯޓްގައި ދައުވާތަކަށް އެއްބަސްވުމުގެ ކުރިން ޅ. މާބިންހުރާގެ މައްސަލާގައި އަށް އަހަރަށް ޖަލަށްލުމަށް ކުރިމިނަލް ކޯޓުން ކުރި ހުކުމް ސުޕްރީމް ކޯޓުގައި އިސްތިއުނާފް ކުރުމުން ބޭއްވި އަޑުއެހުމުގައިވެސް ޒިޔަތު ވަނީ 32 ދައުވާއަށް އިއުތިރާފުވާ ކަމަށް ވިދާޅުވެފައެވެ.\nދައުލަތުން ޒިޔަތުގެ މައްޗަށް ކުރި ހިޔާނާތުގެ 32 ދައުވާގައި ބުނެފައިވަނީ އޭނާ 781 މިލިއަން ރުފިޔާއަށް ހިޔާނާތްތެރިވެފައިވާ ކަމަށެވެ. މިއަދުގެ އަޑުއެހުމުގައި ޒިޔަތު ވިދާޅުވީ އެއިން އެއްވެސް ފައިސާއެއް އޭނާއަށް ނުލިބޭ ކަމަަށެވެ. ދައުލަތަށް ލިބޭ ފައިސާގެ ޗެކްތައް ހަވާލު ކުރަމުން ގެންދިޔައީ ކުރީގެ ނާއިބް ރައީސް އަހުމަދު އަދީބު އަންގަވާ މީހެއްގެ އަތަށް ކަމަށެވެ.\nޅ. މާބިންހުރާގެ އިކުއިޒިޝަން ކޮސްޓްގެ ގޮތުގައި އެމްއެމްޕީއާރުސީއަށް ދެއްކި ފަސް މިލިއަން ޑޮލަރަށް ހިޔާނާތްތެރިވި ދައުވާ ސާބިތުވެ މިހާރު ޒިޔަތު ގެންދަވަނީ އަށް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. އެ މައްސަލާގެ އިސްތިއުނާފު ހައިކޯޓުގައި ވެސް ކުރިއަށް ގެންގޮސްފައިވާއިރު އެ ކޯޓުން ވެސް ހުކުމްކުރީ ޒިޔަތަށް އިއްވާފައިވާ އަށް އަހަރުގެ ޖަލު ހުކުމް ރަނގަޅު ކަމަށެވެ.\nއަށް އަހަރުގެ ޖަލު ހުކުމެއް ކޮށްފައިވީނަމަވެސް ހޯމް މިނިސްޓްރީ އަށް ލިބިދީފައިވާ ބާރުގެ ދަށުން އެ މިނިސްޓްރީގެ ނިންމުމަކަށް އޭނާ ވަނީ މިދިޔަ އަހަރުގެ ފެބްރުއަރީ މަހުގެ ނުވަ ވަނަ ދުވަހު ގޭބަންދަށް ބަދަލު ކޮށްފަ އެވެ. އޭގެ ފަހުން މިއަދާ ހަމަޔަށްވެސް އޭނާ ހުންނެވީ ގޭބަންދުގަ އެވެ.\nކުރީގެ ނައިބު ރައީސް އަހުމަދު އަދީބު އެމްއެމްޕީއާރްސީ އަބްދުﷲ ޒިޔަތު + އެމްއެމްޕީއާރުސީ އޮޑިޓު ރިޕޯޓް ހިޔާނާތް\nޒިޔަތަށް ހުކުމް ކުރުން މާދަމާ\nކޮނުނު ކޮނުނުހެން ހިޔާނާތުގެ ފަސް ގިނަވަނީ!\nދައުލަތުގެ ގިނަ ހެކި ބަލައި ނުގަތުމަށް އެދެފި


Mathee saanavee thauleemah Villa International High School vareh naiy - vNews.mv\nމަތީ ސާނަވީ ތައުލީމަށް ވިލާ އިންޓަނޭޝަނަލް ހައިސްކޫލް ވަރެއް ނެތް\nޝުރުފާ މުޙައްމަދު 31 January 2020, 20:11\nސާނަވީ ތައުލިމު ނުވަތަ ގްރޭޑް 10 ފުރިހަމަ ކުރުމަށް ފަހު ދަރިވަރުން އެކި މަގުތައް ޚިޔާރު ކުރެއެވެ. އެއްބައި ކުދިން ވަޒީފާ އަދާ ކުރަންފަށާ، އަނެއް ބަޔަކު މަތީ ތައުލީމަށް ކޮލެޖުތައް ޚިޔާރު ކުރެއެވެ.\nއާންމު ގޮތެއްގައި ސާނަވީ ތައުލީމު ނިންމުމަށް ފަހު ދެން ފެންނަނީ މަތީ ސާނަވީ ތައުލީމަށް ދާ ކުދިންނެވެ. ތައުލީމީ ގޮތަކަށް ބަލާއިރު ސާނަވީ އަށްފަހު އަންނަ ހަރުފަތަކީ ވެސް މަތީ ސާނަވީ އެވެ.\nރާއްޖޭގައި ވެސް މަތީ ސާނަވީ ތައުލީމުދޭ ސްކޫލުތައް ވަކި މަދެކޭ ނުދެނެންވޭނެއެވެ. އަތޮޅު ތެރޭގައިވެސް ސްކޫލުތައް ހުރެއެވެ. ނަމަވެސް ހަމައެކަނި މަތީ ސާނަވީ ތައުލީމަށް ހާއްސަކޮށްފައިވަނީ އެންމެ ދެ ސްކޫލެވެ. ސަރުކާރު ސްކޫލެއް ކަމަށްވާ ސެންޓަރ ފޮރ ހަޔާ ސެކަންޑަރީ އެޑިއުކޭޝަން (ސީއެޗްއެސީ) އަދި ވިލާ ގްރޫޕުން ހިންގާ އަމިއްލަ ސްކޫލު ވިލާ އިންޓަނޭޝަނަލް ހައިސްކޫލެވެ.\nމަތީ ސާނަވީ ތައުލީމުގެ އައު އަހަރެއް ފެށުމަށް ތައްޔާރުވެފައިވާއިރު ވިލާ އިންޓަނޭޝަނަލް ހައިސްކޫލުން ވެސް އަންނަނީ އައު އަހަރުގެ ތައްޔާރީތައް ވަރަށްވެސް ފުރިހަމައަށް ވަމުންނެވެ.\nއެގޮތުން އެ ސްކޫލުގެ އޯޕަންޑޭ ހުކުރު ދުވަހު ބާއްވާފައިވާއިރު، ސްކޫލުގެ މުޅި ގޯތި ތެރޭގައި އެކި ކަހަލަ ސްތޯލްތައް ބަހައްޓައި ކުދިންނަށް ސްކޫލާ ބެހޭ ގިނަ މައުލޫމާތުތަކެއް ފޯރުކޮށްދީފައި ވެއެވެ.\nރާއްޖޭގައި މިހާރު ހުރި މަތީ ސާނަވީ ތައުލީމު އުނގަންނައިދޭ ސްކޫލުތަކަށް ބަލާއިރު ވިލާ އިންޓަނޭޝަނަލް ހައިސްކޫލަކީ ހަމަ އެއްވަނަ ސްކޫލޭ ދެނެނެވިދާނެ އެވެ. އެ ސްކޫލުން ލިބެން ހުންނަ ވަސީލަތްތަކަށް ބަލާލިކަމުގައިވީ ނަމަވެސް މިކަން ހާމަވެގެންދެއެވެ. ސައިންސް އަދި ބިޒްނަސް މި ދެ ސްޓްރީމް ވެސް ކިޔަވައިދޭ ވިލާ އިންޓަނޭޝަނަލް ހައިސްކޫލުގެ ލެބޯޓްރީ ތަކަކީ ރާއްޖޭގައި ސްކޫލްތަކުގެ ތެރެއިން އެންމެ ފާހަގަކޮށްލެވޭނެ ފެންވަރު ރަނގަޅު ލެބޯޓަރީ ހުންނަ އެއް ސްކޫލެވެ.\nލެބޯޓަރީގެ އިތުރަށް ލައިބްރަރީގެ ޚިދުމަތަށް ބަލާއިރު މި ލައިބްރަރީ އަކީ ކޮލެޖު ދަރިވަރުންނާއި ހައިސްކޫލަށް އެއްކޮށް ހަދާފައިވާ ލައިބްރަރީ އެއް ކަމުން ލައިބްރަރީ ގައި ދަރިވަރުން އުނގެނެން މުއްސަނދި މައުލޫމާތުތައް ލިބޭނެ ފަދަ ފޮތްތަކާއި އޮންލައިން ވަސީލަތްތައް ވަރަށްވެސް މުއްސަންޖެވެ.\nމީގެ އިތުރަށް ސްކޫލުގެ ގޯތި ތެރެއާއި ކްލާސްތަކަށް ބަލާލި ކަމުގައިވީ ނަމަވެސް ވިލާ އިންޓަނޭޝަނަލް ހައިސްކޫލް ވަރަށްވެސް ހިތްގައިމެވެ. މާ ބަގިޗާ ތަކުން ފުރި ތިމާވެއްޓާ ރައްޓެހި ގޮތަކަށް ހަދާފައިވާ ސްކޫލު ގޯތިތެރެއަކީ ދަރިވަރުންނާއި ވަރަށްވެސް ރައްޓެހި އަދި ހިތްގައިމު ގޯތިތެރެ އެކެވެ. ސްކޫލުގެ ކްލާސްރޫމް ތަކުގައިވެސް އޭސީ ހުންނަ އިރު ސްކޫލުން ދަރިވަރުންނަށް ހިލޭ ވައިފައި ވެސް ލިބިގެންދާނެ އެވެ.\nމި ހުރިހާ ކަމެއް ކިތަންމެ ފުރިހަމަވިޔަސް ކިޔެވުމުގައި ދަތިތަކެއް ހުރެދާނެ އެވެ. ފޮތެއް އޮތަކަސް އެދުރެއް ނުވާނޭ ބުނާ ސަބައްޓަކައި އެ ފޮތުގައި އޮތް އެއްޗެއް ކިޔާދޭނެ މޮޅު ހުނަރުވެރި ބަޔަކު ބޭނުންވެއެވެ. ވީނިއުސް އާއި ވާހަކަދައްކަމުން ވިލާ އިންޓަނޭޝަނަލް ހައިސްކޫލުގެ އިސް ދަރިވަރެއް ބުނީ، މަތީ ސާނަވީ ތައުލީމަށް ވިލާ އިންޓަނޭޝަނަލް ހައިސްކޫލު ހިޔާރު ކުރަން އެހެން ދަރިވަރުން ކައިރީ އެދޭނެ ސަބަބުތައް ވަރަށްވެސް ގިނަ ކަމަށެވެ.\nއެހެންނަމަވެސް އެންމެ މައިގަނޑު އަދި މިހުންމު ސަބަބަކު އެ ސްކުލުގެ މުދައްރިސުން ކަމަށެވެ. ސްކޫލުގެ މުދައްރިސުންނަކީ ދަރިވަރުންނާއި ވަރަށްވެސް އެކުވެރި އަދި ގާތްކޮށް ދެކޭ ބައެއް ކަމަށެވެ.\nމި ސްކޫލުގަ ކިޔެވި އިރު އެންމެ ފާހަގވި މަކަި ސްކޫލުގެ މުދައްރިސުންގެ ރަނގަޅުކަން، ވަރަށް އެކުވެރި ހީވަނީ ހަމަ އަމިއްލަ އާއިލާހެން، މަންމަ ބައްޕަ ހެން،ކިރިޔާ އެއްޗެއް ނޭނގުނަސް އިތުރު ގަޑީގައި އެކުގައި މަޑު ކޮށްފަވެސް ކިޔާދޭ، އެއްވެސް ރުޅިވެރި ކަމެއް ނުހުރޭ\nވީއައިޗްއެސްގެ އިސް ދަރިވަރެއް\nވިލާ އިންޓަނޭޝަނަލް ހައިސްކޫލުން ފާހަގަވާ އަނެއްކަމަކީ ސްކޫލުގައި ކިޔަވައިދިނުމުގައި ގެންގުޅޭ ތަފާތު އުކުޅުތަކެވެ. ހަމަ އެކަނި ކްލާސްރޫމްގައި ނޫނީ ހަތަރު ފާރުން އެތެރޭގައި ތިބެ ފޮތް ތަކުގައި ހުރި އެއްޗެއް އުނގެނުމަކީ މި ސްކޫލުން ގަބޫލުކުރާ އުސޫލެއް ނޫނެވެ.\nވީނިއުސް އާއި ވާހަކަދައްކަވަމުން ވިލާ އިންޓަނޭޝަނަލް ހައިސްކޫލުގެ ޕްރިންސިޕަލް ސައީދު އަހުމަދު ވިދާޅުވީ ސްކޫލުގެ ދަރިވަރުންނަށް ފޮތްތަކާއި ސްކޫލުގެ ހަތަރު ފާރުން ބޭރުން ތައުލީމު އުނގެނުމުގެ ފުރުސަތު ވަރަށް ވެސް ބޮޑަށް ފަހިކޮށްދެފައިވާނެ ކަމަށެވެ.\nއެގޮތުން ލާނިންގ ބިޔޯންޑް ވޯލްސް ނަމުގައި ކޮންމެ އަހަރަކުވެސް ގައުމުން ބޭރަށާއި، މާލެއިން ބޭރަށް ވެސް ދަތުރުތައް ކުރަމުންދާ ކަމަށެވެ. ސަގާފީ ދަތުރުތަކުގައި ރާއްޖޭގެ އެކި އަތޮޅުތަކަށް ގޮސް، ރާއްޖޭގެ ސަގާފީ ކަންކަން ބަލައި ދިރާސާކުރުމުގެ ފުރުސަތު ލިބިގެންދާއިރު ރާއްޖޭއިން ބޭރަށް ކުރާ ދަތުރުތަކުގައި ލެބޯޓްރީ ތަކާއި މި ނޫންވެސް ތަންތަނުގައި މަސައްކަތް ކުރާ ގޮތުގެ ފަސްޓް ހޭންޑް ތަޖުރިބާ ލިބިގެންދާނެ ކަމަށް ޕްރިންސިޕަލް ވަނީ ވިދާޅުވެފަ އެވެ.\nތައުލީމު އުނގެނުމުގެ އެންމެ މައިގަނޑު މަގްސަދު ކަމަށްވާ ނަތީޖާ ހާސިލް ކުރުމަށް ބަލާއިރު ވެސް، ރާޢްޖޭގައި އެންމެ ރަނގަޅު ނަތީޖާ ނެރޭ އެއް ސްކޫލެއްގެ ގޮތުގައި ވިލާ އިންޓަނޭޝަނަލް ހައިސްކޫލް ފާހަގަކޮށްލެވެ އެވެ.\nމިނިސްޓްރީ އޮފް ހަޔަރ އެޑިޔުކޭޝަން ރިޕޯޓް ވިލާ އިންޓަނޭޝަނަލް ހައިސްކޫލް


މަތީ ތަޢުލީމަށް ޒަކާތު ފަންޑުން ސްކޮލަރޝިޕާއި ޚާއްޞަ އެހީ ދޫކުރުމަށް ނިންމައިފި | | Sangu News\nމަތީ ތަޢުލީމަށް ޒަކާތު ފަންޑުން ސްކޮލަރޝިޕާއި ޚާއްޞަ އެހީ ދޫކުރުމަށް ނިންމައިފި\n12 އޮކްޓޯބަރ 2020 - 11:59\nމަތީ ތައުލީމް ހާސިލް ކުރަން ބޭނުންވާ ދަރިވަރުންނަށް ޒަކާތު ފަންޑުން އެހީ ދެނީ: ފައިލް ފޮޓޯ\nމަތީ އުލީމަށް ޒަކާތު ފަންޑުން ސްކޮލަރޝިޕާއާއި، ހާއްސަ އެހީ ދިނުމަށް ނިންމައި އެކަމާއި ގުޅޭ އުސޫލް މިނިސްޓްރީ އޮފް އިސްލާމިކް އެފެއާޒްއިން އެކުލަވައިލައި ސަރުކާރުގެ ގެޒެޓުގައި ޝާއިޢުކޮށްފިއެވެ.\nމި އުސ ލަކީ، ދައުލަތުގެ މާލިއްޔަތު ޤާނޫނުގެ 26 ވަނަ މާއްދާއިން މިނިސްޓަރ އޮފް ފިނޭންސަށް ލިބިދޭ އިޚްތިޔާރުގެ ދަށުން "ޒަކާތު ފަންޑު" ގެ ނަމުގައި ޤާއިމްކުރި ޓްރަސްޓް ފަންޑުގެ ޓްރަސްޓް ސްޓޭޓްމަންޓުގައިވާ ގޮތުގެ މަތިން، ޒަކާތުގެ ޓްރަސްޓް ފަންޑުގެ އެކައުންޓުން ކުރުން ހުއްދަ ޚަރަދުތަކުގެ ތެރެއިން މަތީ ތަޢުލީމު ހާސިލުކުރުމަށް އެހީ ދިނުމާއި، އެ އެހީ ދިނުމުގައި ޢަމަލުކުރާނެ ގޮތުގެ އުސޫލެވެ.\nމިފަދަ އުސޫލެއް ކަނޑައެޅުމުގެ މައިގަނޑު މަގުސަދަކީ، ދިވެހި އުންމަތް ވަރުގަދަ ކުރުމަށް ޓަކައި ޝަރުޢީގޮތުން އެ ދާއިރާއަކުން މީހުން ތަމްރީނު ކުރުމަށް ކޮންމެހެން ބޭނުންވާ ދާއިރާއަކުން މަތީ ތަޢުލީމުގެ މަރުޙަލާގައި ކިޔެވުމަށް ޝަރުޠު ހަމަވާ، މާލީގޮތުން ފުދުންތެރިކަން ނެތް ދިވެހި ދަރިވަރުންގެ ތެރެއިން، އުސޫލުގެ ދަށުން އެހީ ދިނުމަށް ހޮވޭ ދަރިވަރުންނަށް ހަމަހަމަކަމާއި، ހާމަކަމާއެކު ކިޔެވުމުގެ ފުރުޞަތު ފަހިކޮށްދިނުމާއި، ކިޔެވި ދާއިރާއިން ޤައުމަށް ޚިދުމަތް ކުރުމަށް ބާރުއަޅައި، އެކަމަށް ހިތްވަރުދިނުމެވެ.\nއިސްލާމިކް މިނިސްޓްރީން އެކުލަވާލި އުސޫލްގައި ބުނެފައިވާ ގޮތުގައި އުސޫލްގެ ދަށުން ސްކޮލަރޝިޕްދެވޭނީ ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5އިން ފެށިގެން ލެވެލް 10 ގެ ނިޔަލަށް ހިމެނޭ ކޯސްތަކުގައި ކިޔެވުމުގެ ހުރިހާ ޚަރަދެއް ހިމެނޭ ގޮތަށް ދެވޭ ފުރުޞަތަށެވެ. އަދި ދެވޭނީ ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5އިން ފެށިގެން ލެވެލް 10 ގެ ނިޔަލަށް ހިމެނޭ ކޯސްތަކުގައި ކިޔަވާ ދަރިވަރުންނަށް އުސޫލުގެ ދަށުން ދޭ ސްކޮލަރޝިޕް ފިޔަވައި ދެވޭ އެހެނިހެން އެހީއެވެ.\nއުސޫލުގައި ބުނެފައިވާ ގޮތުގައި ޒަކާތު ފަންޑުން ސްކޮލަރޝިޕް ދިނުމަށް އިޢުލާނު ކުރުމުގެ ކުރިން، އެ އިރެއްގެ ހާލަތަށް ބަލައިފައި ސްކޮލަރޝިޕް ދޭނެ ދާއިރާތައް ކަނޑައަޅާނީ، އުސޫލުގެ ދަށުން "މަތީ ތަޢުލީމަށް ޒަކާތު ފަންޑުން ސްކޮލަރޝިޕާއި ޚާއްޞަ އެހީ ދިނުމާބެހޭ ކޮމިޓީ" އިންނެވެ. އަދި އުސޫލުގެ ދަށުން ސްކޮލަރޝިޕް ދެވޭނީ ހަމައެކަނި މޯލްޑިވްސް ކޮލިފިކޭޝަންސް އޮތޯރިޓީން ވެލިޑޭޓްކުރާ ކޯސްތައް ހިންގާ އަދި އެ އޮތޯރިޓީން ޤަބޫލުކުރާ މަރުކަޒުތަކުގެ ތެރެއިން އުސޫލުގެ ދަށުން ކަނޑައަޅައި އާންމުކުރާ ނޮން-އޯ.އީ.ސީ.ޑީ ޤައުމުތަކުގެ މަތީ ތަޢުލީމު ދޭ މަރުކަޒުތަކުގައި ކިޔެވުމަށެވެ.\nއިސްލާމިކް މިނިސްޓްރީން ކަނޑައަޅާފައިވާ އުސޫލްހެ ދަށުން ސްކޮލަރޝިޕްގައި ކިޔަވާ ދަރިވަރުން ސަމާލު ކަން ދޭންޖެހޭ މުހިންމު ކަންތައްތައްތައް ވެސް ވަނީ ވަނީ އުސޫލްގައި ބަޔާންކޮށްފައެވެ. އެގޮތުން ދަރިވަރުން ތަޢުލީމު ހާސިލުކުރަން ފެށުމަށްފަހު، އެ ދަރިވަރު ކިޔަވަމުންދާ ކޯހާއި، ކޯހުގެ މުއްދަތާއި، މަތީ ތަޢުލީމު ދޭ މުއައްސަސާއާއި، ކިޔަވަންދާ ޤައުމު ބަދަލުކުރުމުގެ ފުރުޞަތެއް ނުދެވޭނެއެވެ . ނަމަވެސް، ޚާއްޞަ ހާލަތެއް މެދުވެރިވެގެން ކޯސް ނުވަތަ ކޯހުގެ މުއްދަތު ނުވަތަ މަތީ ތަޢުލީމު ދޭ މުއައްސަސާ ބަދަލުކުރުމަށް ހުށަހަޅައިފި ނަމަ، އެކަމާމެދު ގޮތެއް ނިންމާނީ މިނިސްޓްރީންނެވެ.\nމީގެއިތުރުން ދަރިވަރު ކިޔަވަމުންގެންދާ މަތީ ތަޢުލީމު ދޭ މުއައްސަސާއިން ސެޓުފިކެޓު އެވޯޑް ކުރުމަށް ކަނޑައަޅައިފައިވާ އެންމެ ދަށް މިންގަނޑަށްވުރެ، ދަރިވަރުގެ އެކަޑަމިކް ޕަރފޯމަންސް ދަށްވެގެން ނުވާނެއެވެ. އަދި ދަރިވަރު ކޯހުގައި ހުންނަ މުއްދަތަށް ދެވޭ ސްޓ ޑެންޓް ހެލްތު އިންޝުއަރެންސް ކަވަރގެ އިތުރުން، ކޯހުގެ މުއްދަތުގައި ބަލިވެގެން ހިނގާ އެއްވެސް ޚަރަދަކަށް އިތުރު އެހީއެއް ނުދެވޭނެއެވެ.\nއުސޫލުގައި ބުނެފައިވާ ގޮތުގައި ދަރިވަރު ކޯހުގައި ކިޔަވަމުންދާއިރު، އިސްލާމް ދީނަށާއި، ދިވެހި ދައުލަތުން އަންގާ އެންގުންތަކަށް ކިޔަމަންތެރިކަން އަދާކުރަންވާނެއެވެ. މީގެ އިތުރުން، ރާއްޖެއިން ބޭރުގައި ކިޔަވާ ދަރިވަރުން، އެ ދަރިވަރު ކިޔަވަމުންދާ ޤައުމެއްގެ ޤާނޫނުތަކަށާއި ގަވާއިދުތަކަށް ޙުރުމަތްތެރިކޮށް ހިތަންވާނެއެވެ. އަދި ދިވެހިރާއްޖެއިން ބައިވެރިވެފައިވާ ބައިނަލްއަޤްވާމީ މުޢާހަދާތަކަށް ޙުރުމަތްތެރިކޮށް ހިތަންވާނެއެވެ.\nމީގެއިތުރުން ޒަކާތު ފަޑުން ސްކޮލަރޝިޕާއި އެހީދުނުމުގައި އަމަލު ކުރާނެ ގިނަ ކަންތައްތަކެއް އިސްލާމިކް މިނިސްޓްރީން އެކުލަވައިލި އުސޫލުގައި ވަނީ ބަޔާންކޮށްފައެވެ.\nޠަލާލް އަލް ޖެރީގެ ފަރާތުން 10،000 މުސްހަފު ހަދިޔާކޮށްފި\nކިޔެވުން ފުރިހަމަކުރަން ޒަކާތު ފަންޑުގެ އެހީ އަށް ހުޅުވާލައިފި\nމަތީ ތައުލީމު ފުރިހަމަ ނުކުރެވިފައި ތިބި ދަރިވަރުންނަށް ޚާއްޞަ އެހީއަށް އެދުމުގެ ފުރުޞަތު ހުޅުވާލައިފި\nޒިކުރާ މިސްކިތުގެ މައްސަލައިގައި މިނިސްޓްރީން ދޮގު މައުލޫމާތުދިންކަން ހާމަވެއްޖެ!


August 09, 2018 22\nފައިސާ ހޯދާ ގޮތް އެނގެން ރައްޔިތުން ބޭނުންވޭ: މާރިޔާ\nސަރުކާރުން ހިންގާ ތަރައްގީގެ މަޝްރޫއުތަކަށް ފައިސާ ހޯދާ ގޮތާ މެދު ރައްޔިތުން ކަންބޮޑުނުވާ ކަމަށް ރައީސް އަބްދުﷲ ޔާމީން އިއްޔެ ވިދާޅުވުމުން އިދިކޮޅު ކޯލިޝަންގެ ކެންޑިޑޭޓް އިބްރާހިމް މުހައްމަދު ސޯލިހު (އިބޫ)ގެ ތަރުޖަމާން މާރިޔާ އަހުމަދު ދީދީ މިއަދު ރައްދު ދެއްވައިފި އެވެ.\nކުރީގެ ނައިބު ރައީސް އަހުމަދު އަދީބު، ކްރިމިނަލް ކޯޓުގައި މިއަދު ދެއްކެވި ވާހަކަތަކާ ގުޅިގެން ރައީސް އަބްދުﷲ ޔާމީން ދިރިއުޅުއްވާ ތަންތަނާއި އެ މަނިކުފާނުގެ ހަވާލުގައި ހުރި...\nމޯލްޑިވްސް އިސްލާމިކް ބޭންކް (އެމްއައިބީ)ގައި ހުޅުވާފައިވާ ރައީސް އަބްދުﷲ ޔާމީންގެ އެކައުންޓަށް ޖަމާވި 1 މިލިއަން ޑޮލަރު (ގާތްގަނޑަކަށް 15 މިލިއަން ރުފިޔާ) އެންޓި ކޮރަޕްޝަން ކޮމިޝަން...\nJanuary 28, 2018 149\nރައީސް ޔާމީން މަގާމުން ދުރުކުރުމަށް ސުޕްރީމް ކޯޓަށް\nރައީސް އަބްދުﷲ ޔާމީންގެ މައްޗަށް ކުރާ ކޮރަޕްޝަންގެ ތުހުމަތުތަކާ ގުޅިގެން، އެމަނިކުފާނު މަގާމުން ދުރުކޮށްދިނުމަށް އެދި އިދިކޮޅު ފަރާތްތަކުން ސުޕްރީމް ކޯޓަށް މިއަދު މައްސަލައެއް ހުށަހަޅައިފި އެވެ.\nސަރުކާރުގެ ކޮރަޕްޝަނާއި ފަސާދައިގެ ވާހަކަ އިދިކޮޅު ފަރާތްތަކުން ދައްކާއިރު، ވައްކަމެއް ކުރަން ރައީސް އަބްދުﷲ ޔާމީން ދުވަހަކު ވެސް އޭނާގެ އަރިހުގައި ވިދާޅުވެފައި ނުވާ ކަމަށް އެމްޑީއޭގެ ލީޑަރު އަހުމަދު ސިޔާމް މިއަދު ވިދާޅުވެއްޖެ އެވެ.\nOctober 20, 2017 37\nކުރީގެ ރައީސް މުހައްމަދު ނަޝީދުގެ ވެރިކަން 2012 ގައި ބަދަލު ނުކުރި ނަމަ ދިވެހި ދައުލަތް އޮންނާނީ އެތައް ބިލިއަން ރުފިޔާ އިން ދަރާފައި ކަމަށާއި އޭރުން މި ގައުމުގައި ވެރިކަން ކުރާނީ ވެސް ބޭރުގެ "ދޮން މީހުން" ކަމަށް ވިލުފުށީ ދާއިރާގެ މެމްބަރު ރިޔާޒް ރަޝީދު މިރޭ ވިދާޅުވެއްޖެ އެވެ.\nއެމްއެމްޕީއާރުސީ މެދުވެރިކޮށް ހިންގި 1.2 ބިލިއަން ރުފިޔާގެ ޚިޔާނާތުން، ހަލާލު ނޫން ފައިސާ އެމަނިކުފާނުގެ ގެކޮޅު، ދޫވެއްސަށް ވަތް ކަމަށް ރައީސް އަބްދުﷲ ޔާމީން "އިއުތިރާފްވެވަޑައިގެންފައި"ވާ ކަމަށް ބުނެ މައްސަލަ ބަލައި ފިޔަވަޅު އަޅަން ފުލުހުންނާއި އެންޓި ކޮރަޕްޝަން ކޮމިޝަން (އޭސީސީ) އަށް އިދިކޮޅު ފަރާތްތަކުން މިއަދު ހުށަހަޅައިފި...\nރައްޔިތުންގެ މަޖިލީހުގެ އަޣުލަބިއްޔަތު ގެއްލިދާނެ ކަމަށް ސަރުކާރުން ކަންބޮޑުވަނީ ސަރުކާރުގެ ކޮރަޕްޝަންގެ މައްސަލަތައް ބަލާނެތީ ކަމަށް މީދޫ ދާއިރާގެ އެމްޑީޕީގެ މެމްބަރު ރޮޒައިނާ...\nކުރީގެ ނައިބު ރައީސް އަހުމަދު އަދީބު ހޭދަކުރެއްވީ ރަނގަޅު ފައިސާއެއް ނޫން ކަން މިހާރު އެނގޭ އިރު "އަޅުގަނޑުމެންގެ ގެއަށް ވަން ފައިސާ ހަލާލު ނޫން" ކަމަށާއި އޭގެ އިތުރުން އެ ފައިސާ...\nAugust 14, 2017 52\nދައުލަތަށް ބޮޑެތި އަދަދުތަކުން ފައިސާ ދައްކަން ޖެހޭ ހުރިހާ ފަރާތްތަކަކުން އެ ފައިސާ ދައްކަން ޖެހޭނެ ކަމަށާއި އަދި އެ ފައިސާ ދައުލަތަށް ހޯދައިދެއްވަން މަސައްކަތްފުޅު ކުރައްވާނެ...


3 gaumehge khaarijee vazeerunnaai5gaumehge safeerunnaa Minister Shahid bahdhalukuravvaifi - vNews.mv\n3 ގައުމެއްގެ ޚާރިޖީ ވަޒީރުންނާއި5ގައުމެއްގެ ސަފީރުންނާ މިނިސްޓަރ ޝާހިދު ބައްދަލުކުރައްވައިފި\nޠާހިރާ އަޒްހާރު 24 January 2021, 12:59\n3 ޤައުމެއްގެ ޚާރިޖީ ވަޒީރުންނާއި،5ޤައުމަކުން ރާއްޖެއަށް ކަނޑައަޅާފައި ތިއްބަވާ ސަފީރުންނާއި، ފޮރިން މިނިސްޓަރ އަބްދުﷲ ޝާހިދު ނިމިދިޔަ ހަފްތާގައި ބައްދަލުކުރައްވައިފިއެވެ.\nމިނިސްޓަރ ޝާހިދު ވަރޗުއަލްކޮށް ބައްދަލުކުރެއްވީ ގަޔާނާގެ ފޮރިން މިނިސްޓަރ ހިއުޓޮޓް، ލާއޯސްގެ ފޮރިން މިނިސްޓަރ ސެލުމްޝޭ ކޮމަސިތު އަދި ބެލީޒްގެ ފޮރިން މިނިސްޓަރ އީމޮން ކޯޓްނޭ އާއެވެ. މި ބައްދަލުވުންތަކުގައި އެޤައުމުތަކާއެކު ރާއްޖެއިން ދަމަހައްޓަމުން އަންނަ ގުޅުން އިތުރަށް ބަދަހިކުރުމާއި، ބައިނަލްއަޤްވާމީ މަސްރަހުގައި ގުޅިގެން އިތުރަށް މަސައްކަތްކުރުމާ ބެހޭ ގޮތުން ޚާރިޖީ ވަޒީރުންނާއެކު މިނިސްޓަރ ޝާހިދު މަޝްވަރާކުރެއްވިއެވެ.\nމީގެ އިތުރުން މިނިސްޓަރ ޝާހިދު ވަނީ ބައެއް ޤައުމުތަކުގެ ސަފީރުންނާއެކުވެސް ވަރޗުއަލްކޮށް ބައްދަލުކުރައްވާފައެވެ. އެގޮތުން ތައިލެންޑުން ދިވެހިރާއްޖެއަށް ކަނޑައަޅާފައި ހުންނަވާ ސަފީރު ޗުލަމަނީ ޗަރަތްސުވަން ވަނީ އެކަމަނާގެ ސަފީރުކަމުގެ ދައުރު ފުރިހަމަކުރެއްވުމުގެ ގޮތުން މިނިސްޓަރ ޝާހިދުއާއެކު ވަދާއީ ބައްދަލުވުމެއް ވަރޗުއަލްކޮށް ބާއްވަވާފައެވެ.\nއެމެރިކާއިން ދިވެހިރާއްޖެއަށް ކަނޑައަޅާފައި ހުންނަވާ ސަފީރު އެލައިނާ ޓެޕްލިޓްޒް އާއެކު ކުރެއްވި މަޝްވަރާތަކުގައި، މިއަހަރުވެސް ދިވެހިރާއްޖެއާ އެމެރިކާއާ ދެމެދު އޮންނަ ގުޅުން އިތުރަށް ބަދަހިވެގެންދާނެކަމުގައި އުއްމީދުކުރައްވާކަމަށް މިނިސްޓަރ ޝާހިދު ވިދާޅުވިއެވެ.\nއަދި ރަޝިޔާއިން ދިވެހިރާއްޖެއަށް ކަނޑައަޅާފައި ހުންނަވާ ސަފީރު ޔޫރީ މަޓޭރީއާއެކު ބޭއްވެވި މަޝްވަރާތަކުގައިވެސް ދެޤައުމުގެ ގުޅުން އިތުރަށް ބަދަހިކުރުމާ ބެހޭ ގޮތުން މަޝްވަރާކުރައްވައި، ދިވެހި ކަނޑުމަހަށް ރަޝިޔާގެ ބާޒާރުން އިތުރު ފުރުސަތު ހޯދުމާ ބެހޭ ގޮތުން މިނިސްޓަރ ޝާހިދު މަޝްވަރާކުރެއްވިއެވެ.\nމީގެ އިތުރުން އިންޑިއާ އަދި ޗައިނާއިން ދިވެހިރާއްޖެއަށް ކަނޑައަޅުއްވާފައި ތިއްބަވާ ސަފީރުންނާއެކު ފޮރިން މިނިސްޓްރީގައި މިނިސްޓަރ ޝާހިދު ވަނީ ބައްދަލުކުރައްވައި، އެޤައުމުތަކާއެކު އޮންނަ ގުޅުން އިތުރަށް ބަދަހިކުރުމާ ގުޅޭ ގޮތުން މަޝްވަރާކުރައްވާފައެވެ.\nބައެއް ފޮރިން މިނިސްޓަރުންނާއި ސަފީރުންނާ ބައްދަލުކުރެއްވުމުގެ އިތުރުން ޖޯޖިއާގެ ފޮރިން މިނިސްޓަރުކަމުގެ އިތުރު ދައުރަކަށް އައްޔަންކުރެވުމާއި، ވައިސް ޕްރައިމް މިނިސްޓަރުކަމާ ހަވާލުވެވަޑައިގަތުމާ ގުޅިގެން ޑޭވިޑް ޒަލްކަލިއާނީއަށްވެސް މިނިސްޓަރ ޝާހިދު ވަނީ ތަހުނިޔާގެ މެސެޖެއް ފޮނުވާފައެވެ. އަދި ޒިމްބާބްވޭގެ ޚާރިޖީ ވަޒީރު ޑރ. ސިބުސީސޯ މޯޔޯ އަވަހާރަވުމާ ގުޅިގެން ތައުޒިޔާގެ މެސެޖެއް ފޮނުއްވިއެވެ.\nއަބްދުﷲ ޝާހިދު ދުނިޔޭގެ ރާއްޖެ ސިޔާސީ\nފޮރިން މިނިސްޓަރ ލެސޯތޯގެ ޚާރިޖީ ވަޒީރާ ބައްދަލުކުރައްވައިފި\n"އޮޑިޓް އަދި އެޝުއަރެންސް ދޭ ފަރާތްތައް ރޭޓް ކުރެވެން ޖެހޭ"\nޖެންޑާ މިނިސްޓަރުގެ ޚާއްސަ ޝުކުރު ވެމްކޯގެ ކަނބަލުންނަށް!\nއޮޑިޓްކުރުމާއި އެޝުއަރެންސް ދޭ ލައިސެންސް ސީއޭއިން ދޫކޮށްފި


Faaithuvi4aharu aamu rayyithunge beynunthakah dhauruvaa faisaa...\nފާއިތުވި4އަހަރު ޢާންމު ރައްޔިތުންގެ ބޭނުންތަކަށް ދައުރުވާ ފައިސާ ޤައުމުގައި އިތުރުވެއްޖެ: ތައުފީޤް\n11 މަސް, 1 ހަފްތާ, 1 ދުވަސް,3ގަޑި, 35 މިނެޓް, 21 ސިކުންތު ކުރިން 3590އައިމިނަތު ރަމްލާ\nޗެނަލް ތާރޓީންގެ ނިއުސްޓޯކް ޕްރޮގްރާމްގައި އާދަމް ތައުފީޤް ވާހަކަ ދައްކަވަނީ: ފޮޓޯ ޗެނަލް13\nވޭތުވެދިޔަ ހަތަރު އަހަރު ތެރޭގައި ޖީޑީޕީއަށް ބޮލަކަށް ޖެހޭ ނިސްބަތް އިތުރުވެފައިވުމުން ޢާންމު ރައްޔިތުންގެ ބޭނުންތަކަށް ދައުރުވާ ފައިސާ ޤައުމުގައި އިތުރުވެފައިވާ މިންވަރު އެނގިގެންދާ ކަމަށް އިކޮނިމިކް މިނިސްޓްރީގެ ޑެޕިއުޓީ މިނިސްޓަރ އާދަމް ތައުފީޤް ވިދާޅުވެއްޖެއެވެ.\nޗެނަލް 13 ގެ ނިއުސްޓޯކް ޕްރޮގްރާމްގައި ވާހަކަ ދައްކަވަމުން އިކޮނޮމިކް މިނިސްޓްރީގެ ޑެޕިއުޓީ މިނިސްޓަރ އާދަމް ތައުފީޤް ވިދާޅުވީ ރައްޔިތުން މިހާރު ގުނަމުން މިދަނީ އިޤްތިސާދީ ގޮތުން ވަރަށް ދުޅަހެޔޮ ދުވަސްތަކެއް ކަމަށެވެ. އަދި ޤައުމުގައި ހުރި މައްސަލަތައް ހައްލު ކުމަށް ރައީސް ޔާމީން ކުރައްވާ މަސައްކަތްތަކުގެ ތެރެއިން ވޭތުވެދިޔަ ހަތަރު އަހަރު ދުވަހު ޤައުމުގެ އިޤްތިސާދު ހަރުދަނާ ކުރުމަށާއި، ޢާންމު ރައްޔިތުންގެ މައްސަލަތަކަށް ޙައްލު ހޯއްދަވައި ދެއްވުމަށްޓަކައި ވަރަށް ގިނަ މަސައްކަތްތަކެއް ކުރެވިފައި ވާކަމަށް ތައުފީޤް ވިދާޅުވިއެވެ.\nއެގޮތުން މިސަރުކާރު އައި އިރު ޖީޑީޕީއަށް ބޮލަކަށް ޖެހޭ ނިސްބަތް 6،000 ޑޮލަރަށް ޖެހިފައިވާ ކަމަށާއި، 2017 ވަނަ އަހަރުގެ އެންމެ ފަހުގެ ތަފާސް ހިސާބުތައް ދައްކާ ގޮތުން، ބޮލަކަށް 9،000 ޑޮލަރު ޖެހޭ ކަމަށް ތައުފީގް ވިދާޅުވިއެވެ. އަދި މިކަމުން ދައްކުވައިދެނީ ޤައުމުގެ އިޤްތިޞާދު ކުރިއަރައި ގޮސްފައިވާ މިންވަރާއި ޢާންމު ރައްޔިތުންގެ ބޭނުންތަކަށް ދައުރުވާ ފައިސާ ޤައުމުގައި އިތުރުވެފައިވާ މިންވަރު ކަމަށް ތައުފީޤް ވިދާޅުވިއެވެ.\nރާއްޖޭގެ އުމްރާނީ ވަސީލަތްތައް ތަރައްޤީ ކުރުމަށް މި ސަރުކާރުން ކުރަމުންދާ މަސައްކަތްތަކަށް އަލިއަޅުއްވާލައްވަމުން ތައުފީޤް ވިދާޅުވީ ރައީސް ޔާމީން ވެރިކަމާ ހަވާލުވިއިރު، ރާއްޖެ އުމްރާނީ ގޮތުން ތަރައްޤީ ކުރުމަށްޓަކައި ކުރަންޖެހޭ މަސައްކަތްތައް ވަރަށް ގިނަ ކަމަށެވެ.\nއެގޮތުން މިހާރު އެ މަސައްކަތްތައް ފަށައިގެން މިހާރު ކުރިއަށްދާ ކަމަށާއި ތަރައްޤީގެ މަސައްކަތުގެ ގޮތުގައި ރާއްޖޭގެ ކޮންމެ ރަށެއްގައި އެވްރެޖްކޮށް2މަޝްރޫއު ކުރިއަށްދާ ކަމަށް ތައުފީޤް ވިދާޅުވިއެވެ. އަދި މާލެ ސަރަޙައްދުގައި ވެސް ބޮޑެތި މަޝަރޫޢުތަކެއް މިހާރު ނިމިފައިވާއިރު، ކުރިއަށް އޮތް ތަނުގައި ގްރޭޓަރ މާލެ ސަރަޙައްދަށް އުމްރާނީ ގޮތުން ބޮޑެތި ބަދަލުތަކެއް އަންނަ މަންޒަރު ފެންނާނެ ކަމަށް ތައުފީޤް ވިދާޅުވިއެވެ.\n"މީގެ ކުރީގައި އައި ސަރުކާރަކުން ރައްޔިތުންނަށް އުންމީދެއް ދެމުން ދިޔައީ ޤައުމު ހިންގޭނީ ދެ ލެޕްޓޮޕާ ރިސޯޓެއް އޮވެގެން ކަމަށް. ނަމަވެސް އެ ސަރުކާރު ނިމިގެން ދިޔައީ ޤައުމުގެ މަސައްކަތްތައް މެނޭޖް ނުކުރެވުމާއެކު، ތަފާތު ގޮންޖެހުންތައް ޤައުމަށް ކުރިމަތި ކުރުމަށްފަހު." ތައުފީޤް ވިދާޅުވިއެވެ. އެއާ ޚިލާފަށް މިސަރުކާރު ކުރިއަރަމުން މިދަނީ ޤައުމުގެ ކޮންމެ ރައްޔިތަކަށް ތަރައްޤީގެ ފޮނި ރަހަ ދައްކަމުން ކަމަށް ވެސް ތައުފީޤް ވިދާޅުވިއެވެ.\nއާދަމް ތައުފީޤް ނިއުސްޓޯކް\n2 ދުވަސް ކުރިން 621 0


Faaris Ge Machah Kuraa Terrorism Ge Dhauvaage Adu Ehumeh Miadhah Thaaval Kohffi - Vaguthu\nފާރިސްގެ މައްޗަށް ކުރާ ނިރުބުވެރިކަމުގެ ދައުވާގެ އަޑު އެހުމެއް މިއަދަށް ތާވަލް ކޮއްފި\n9 މަސް ކުރިން ( އޭޕްރީލް 30, 2018 )\nފާރިސް މައުމޫން - ވަގުތު އިމޭޖްސް: އިބްރާހިމް ޝާބިލް\nސަރުކާރު ވައްޓާލަން އުޅުނު ކަމުގެ ތުހުމަތުގައިި ހައްޔަރު ކޮއްފައިވާ ކުރީގެ ރައީސް މައުމޫންގެ ދަރިކަލުން އަދި ދިއްގަރު ދާއިރާގެ މެންބަރު ފާރިސް މައުމޫންގެ މައްޗަށް އުފުލާފައިވާ އަޑު އެހުމެއް މިއަދަށް ތާވަލް ކޮށްފިއެވެ.\nމިއަދު މެދުރު ފަހު 14:00 ގައި ތާވަލް ކޮއްފައިވަނީ ފާރިސްގެ މައްޗަށް ކުރާ ޓެރެެރިޒަމްގެ ދައުވާގެ އަޑު އެހުމެކެވެ.\nމައުމޫނާއި ފާރިސް އަދި ނަދީމްގެ އިތުރުން އުއްތަމަ ފަނޑިޔާރު އަބްދުﷲ ސައީދާއި ސުޕްރީމް ކޯޓުގެ ފަނޑިޔާރު އަލީ ހަމީދާއި ކުރީގެ ޕޮލިސް ކޮމިޝަނަރު އަހުމަދު އަރީފާއި ކިނބިދޫ ދާއިރާގެ މެމްބަރު އަބްދުﷲ ރިޔާޒާއި މައްޗަންގޯޅީ ދެކުނު ދާއިރާގެ މެމްބަރު އަބްދުﷲ ސިނާނާއި ދަނގެތީ ދާއިރާގެ މެމްބަރު އިލްހާމް އަހުމަދު ވެސް ޝަރީއަތް ނިމެންދެން ބަންދުގައި ބަހައްޓަން ކްރިމިނަލް ކޯޓުން ވަނީ އަމުރުކޮށްފަ އެވެ.\nސަރުކާރު ވައްޓާލަން އުޅުނު ކަމުގެ ތުހުމަތުގައި ދައުލަތުން ވަނީ ކުރީގެ ރައީސް މައުމޫން އަބްދުލްގައްޔޫމާއި އުއްތަމަ ފަނޑިޔާރު އަބްދުﷲ ސައީދާއި، ފަނޑިޔާރު އަލީ ހަމީދުގެ މައްޗަށް ސަރުކާރު ވައްޓާލަން އުޅުމާއި ނިރުބަވެރި ކަމުގެ ދައުވާއާއި ރިޝްވަތު ދިނުމުގެ ދައުވާވެސް އުފުލާފައެވެ.\nމައުމޫނާއި ނަދީމް އަދި ފާރިސް އަށް ކުރި ޓެރަރިޒަމްގެ ދައުވާ ނަގައިފި\nފާރިސް މެންބަރުންނަށް ރިޝްވަތު ދިން މައްސަލަ އަނބުރާ ގެންގޮސްފި\nޖަލު ޙުކުމުން ސަލާމަތް ވުމުން ފާރިސްގެ ޝުކުރު ޤާނޫނީ ވަކީލުންނަށް


Ras Online - އެސްޓީއޯއިން "ހަމަ ހިޓާޗީ" ގެ ނަމުގައި ޕްރޮމޯޝަނެއް ފަށައިފި\nއެސްޓީއޯއިން "ހަމަ ހިޓާޗީ" ގެ ނަމުގައި ޕްރޮމޯޝަނެއް ފަށައިފި\nއިބްރާހިމް ފަހީމް 20 ޖޫން 2022 - 17:9\nމުޅި ރާއްޖެއަށް މަގުބޫލް ބްރޭންޑެއް ކަމުގައިވާ "ހިޓާޗީ" އަށް ހާއްސަ ކޮށްގެން އެސްޓީއޯއިން ހަމަ ހިޓާޗީ ނަމުގައި ޕްރޮމޯޝާނެއް މިއަދު ފަށައިފިއެވެ.\n30 އޮގަސްޓް 2022 ގެ ނިޔަލަށް ކުރިޔައްދާ މި ޕްރޮމޯޝަން އެސްޓީއޯ ޕީޕަލް ޗޮއިސް ގެ އިތުރުން އެސްޓީއޯ ރީޖަނަލް ފިހާރަތަކުގައިވެސް ކުރިޔައްދާނެއެވެ. އެސްޓިއޯ އިން ހިޓާޗީ ބްރޭންޑް އިންޕޯޓްކޮށް ވިއްކާތާ 25 އަހަރަށްވުރެ ގިނަދުވަސް ވެފައިވާއިރު މި ބްރޭންޑަކީ ކަސްޓަމަރުންގެ އިތުބާރު ހޯދައިފައިވާ ނަންބަރ ވަން ބްރޭންޑެކެވެ.\nއެސްޓީއޯއިން މައުލޫމާތު ދިން ގޮތުގައި ހަމަ ހިޓާޗީ ޕްރޮމޯޝަންގެ ތެރެއިން ހިޓާޗީ ބްރޭންޑްގެ އައިސްއަލަމާރި، ދޮންނަމެޝިން، އެއާޕިޔުރިފަޔާ، ޓީވީ، ޕަންޕު، ވެކްޔުމްކުލީނާ، ރައިސްކުކާރ، އަވަން، އަދި އެއާކޯން ހިމެނޭހެން ގިނަ ޕްރޮޑަކްޓްތަކަކަށް 30 އިންސައްތައާއި ހަމަޔަށް ޑިސްކައުންޓް ލިބޭނެއެވެ. މީގެ އިތުރުން އެއާކޯން އަދި ރެފްރިޖިރޭޓަރު ފަދަ ތަކެތި ގެތަކާ ހަމައަށް ގެންގޮސްދިނުން އަދި އެއަރ ކޮންޑިޝަނާރ ހަރުކުރުމުގެ ހިދުމަތް މުޅިން ހިލޭ ލިބޭނެއެވެ.\nއެސްޓީއޯއިން ބުނީ ހަމަ ހިޓާޗީ ޕްރޮމޯޝަންގެ ތެރެއިން ކުރާ ކޮންމެ 1،000 ރުފިޔާގެ ވިޔަފާރިއަކަށް ކޫޕަނެއް ލިބޭނެ ކަމަށެވެ. އަދި، ކަސްޓަމަރުންގެ ތެރެއިން ކޮންމެ ހަފްތާއަކު ނަސީބުވެރިއެއް ހޮވައި ވަރަށް އަގުހުރި އިނާމުތަކެއް ހަވާލުކުރެވޭނެ ކަމަށްވެސް ބުނެފައިވެއެވެ.\nޕްރޮމޯޝަން ނިމުމުން ހުރިހާ ކަސްޓަމަރުންގެ މެދުގައި ގުރުއަތު ނަގައި ނަސީބުވެރި3ފަރާތެއްހޮވައި، ކޮންމެ ފަރާތަކަށްވެސް 50،000 ރުފިޔާގެ އެސްޓީއޯ ޕީޕަލް ޗޮއިސް ގިފްޓް ވައުޗާރއެއް ދޭން ހަމަޖެހިފައިވާ ކަމަށް ވެސް ބުނެފައިވެއެވެ.\nމީގެ އިތުރުން ހަމަ ހިޓާޗީ ޕްރޮމޯޝަންގެ ތެރެއިން ސޯޝަލް މީޑިޔާގައި ހިޓާޗީ ޕްރޮޑަކްޓެއްގެ ފޮޓޯ ޕޯސްޓުކޮށްގެން ކޮންމެ ހަފްތާއަކު ވެސް ނަސީބުވެރި ފަރާތެއްހޮވައި އެފަރާތަށް ވަރަށް އަގުހުރި އިނާމެއް ދޭން ވެސް ނިންމާފައިވެއެވެ. މި މުބާރާތުގެ އިތުރު މައުލޫމާތު އެސްޓީއޯ ޕީޕަލްސް ޗޮއިސްގެ ސޯޝަލް މީޑިޔާ ޕްލެޓްފޯމްތަކުން ލިބޭނެއެވެ.\nއެސްޓީއޯއިން ވަނީ އެ ކުންފުނިން ވިއްކާ ހިޓާޗީ އޭސީގެ6މޮޑެލްލެއްގައި، ކަރަންޓު ބޭނުންވާ މިންވަރު އަންގައިދޭ ދިވެހިން ލިޔެފައިވާ ލޭބަލް ޖަހާފައެވެ. މިއީ ކަރަންޓަށް ކުރާ ހޭދަ ކުޑަކުރުމަށް ބާރު އަޅާ، އެންވަޔަރަމަންޓް މިނިސްޓްރީން ފަށާފައިވާ މަސައްކަތެކެވެ.\nއެސްޓީއޯއަކީ ހަކަތަ ސަމަކާރަ ލޭބަލް ޖަހަން ފެށި ފުރަތަމަ ކުންފުންޏެވެ. އެސްޓީއޯއިން ލޭބަލް ޖެހި އޭސީގެ ތެރޭގައި އާއްމު އޭސީތަކަށް ވުރެ 42 ޕަސެންޓް ކަރަންޓް މަދުން ބޭނުންކުރާ އެއާ ކޮންޑިޝަންތައް ހިމެނެއެވެ. ހަކަތަ ސަމަކާރަ ޕްރޮގްރާމްގެ ދަށުން އައިސް އަލަމާރިއާ ދޮންނަ މެޝިންގައި ވެސް ލޭބަލް ޖެހުމަށް ވަނީ ހަމަޖެހިފައެވެ.


އެޑްމިން – Page 34 – Liyuntheringe Gulhun\nVisitors online  303:users  0guests  273bots  30The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nބަދުރު ހަނގުރާމަ-1: ޢަޤަބާއިން ފެށިގެން ބަދުރުގެ މައިދާނާ ހަމަޔަށް (3)\n6 އޯގަސްޓް 2015އިސްލާމީ ތާރީޚު, ދީނާއި ދުނިޔެއެޑްމިން\nކިޔާފައިވާ ޢަދަދު: 1085\nބަދުރު ހަނގުރާމަ-1: ޢަޤަބާއިން ފެށިގެން ބަދުރުގެ މައިދާނާ ހަމަޔަށް (3) ޢަބްދުﷲ ފާރޫޤު ޙަސަން\nއެހެންކަމުން، އެ ފަސްމަންޒަރުގައި މުސްލިމުން ފެށި މަސައްކަތާ ބެހޭގޮތުން އެއީ ދީން ފެތުރުމަށްޓަކައި ކަނޑީގެ ބޭނުންކުރުންތޯ ނުވަތަ ދިފާޢީ ޙަރަކާތެއްތޯ ނުވަތަ އަނިޔާވެރި ގޮތުގައި ބާރުގެ ބޭނުންކުރުންތޯ ބަޙުޘު ކުރުމަކީ އެއްވެސް ފުލެއް، ބިތެއް، މައްޗެއް އޮތްކަމެއް ނޫނެވެ. ނަމަވެސް އިސްލާމްދީނާ ދުޝްމިން ހުޅަނގުގެ އޮރިއެންޓަލިސްޓުން ވަނީ ކުރިންވެސް ދެންނެވިފަދައިން، މި ބަޙުޘު ފަށައި، އިސްލާމްދީނުގެ ޖިހާދުގެ ނަޒަރިއްޔާގެ ސިފަ ގެއްލުވައިލައިފައެވެ. މޫނުމަތި ހުތުރުކޮށްފައެވެ. މުސްލިމުންގެ ތެރެއިން ބައެއް މުފައްކިރުންވަނީ އެވާހަކަތައް ދިފާޢުކުރެއްވުމަށްޓަކައި ފަހަތަށްފައިބައި ވަޑައިގެން ދިފާޢީ ލިޔުންތަކެއް ލިޔުއްވަން ފައްޓަވައިފައެވެ. މިނިވަންކަމުގެ ރަންޔޫބީލް: ރަންކޮށްލި ފަޒާ ފަތިހުގެ\n5 އޯގަސްޓް 20151 ޚިޔާލުބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 899\nމިނިވަންކަމުގެ ރަންޔޫބީލް: ރަންކޮށްލި ފަޒާ ފަތިހުގެ\nތަރުނީމު އޮހޭ ޒާރުގެ ، މިނިވަން މި ވުޖޫދުން ތަރުޙީބުދެވޭ ޚާއްޞަމި ޔޫބީލުގެ ރަމްޒުން * * * * *މާތަކުގެ ޝަޒާ އެކުލެވި، ފަންސާހުގެ ފަޚުރާ މާޙައުލުއެކީ ޝަބްނަމް ފަރިކޮށްފިޔެ ދައުރާ މާބުރުގެ ލަޙުނުތައްހެދި، ލޯބީގެ މިޝިޢުރާ މާރީތި ޙަޔާތެއްގެނައީ އޭގެ ޝަބާބުން\n4 އޯގަސްޓް 20152 ޚިޔާލުބަހާއި އަދަބު, ސަމާސާ އަދަބުއެޑްމިން\nކިޔާފައިވާ ޢަދަދު: 1060\nމީ ވަކި މިވެނި މީހަކަށް ނިސްބަތްވާ ވާހަކައެއް ނޫނެވެ. ވާހަކައިގެ އެއް ވެސް ބައެއް ދިރި ހުރި މީހަކާ އެއްގޮތްކަމެއް އޮތް ނަމަ އެއީ ހަމަ އެކަނި އިއްތިފާގެކެވެ. ވާހަކައިގެ މައިގަނޑު ޚިޔާލު ލިބުނީ ލަންކާގައި ނިކުންނަ ދުވަހު ނޫހެއް ކަމުގައިވާ “އައިލެންޑު” ނޫހުގެ ފައިބެ އަހަރުގެ އަދަދަކުންނެވެ. އެ ނޫހަށް ޝުކުރު ހުއްޓެވެ.\n3 އޯގަސްޓް 2015ބަހާއި އަދަބު, އަދަބިއްޔާތުއެޑްމިން\n(2 އޮގަސްޓް 2015 (އާދީއްތަ) ދުވަހު ޝާއިޢުކުރި ބަޔާ ގުޅޭ)\nދެން ކުޑަ ދުވަސްކޮޅެއް ފަހުން، މީހެއްގެ މެހެމާނު ދާރީގައި މާ ގިނަދުވަހު ހުރުމަކީ އެމީހުންނަށްވެސް ބުރަކަމަކަށް ވާނެތީ، އަހަރެން އެނބުރި ޖިއްދާއަށް ނުވަތަ އަންދަލުސަށް ދާން ބޭނުން ކަމުގައި ފާލިޙް ޙަސަނަށް ނަންގަތީމެވެ. ނަމަވެސް އޭނާ އެ ގޮތް ގަބޫލެއް ނުކުރެއްވިއެވެ. ބުނުއްވީ އަދި ކުޑަ ދުވަސްކޮޅަކު އަރާމުކޮށްލަން މަޑުކޮށްލާށެވެ! އަދި އެރޭގެ ޢިޝާ ނަމާދަށް ފަހު ފާލިޙް ޙަސަނާއެކު ޝައިޚް އަޙްމަދް ބިން ސުހައިލާއި އަދި އަހަރެން މޫދުން ނަގައި ސަލާމަތް ކުރިމީހުންގެ ތެރެއިންވެސް ގިނަ ބަޔަކު އެ ގެއަށް އައިސް އަހަންނާއި ބައްދަލު ކުރިއެވެ.\n2 އޯގަސްޓް 2015ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 702\nހަމައެކަނި ވިދާޅުވެލެއްވުމަށް…(79) رئيس الجمہوريّۃ سموّالأميرإبراهيم ناصر ރަންނަބަޑޭރިކިލެގެފާނު ن.غ.ع.ވ.އަށް ޕާކިސްތާނުގެ ސަރުކާރުން ރަންމެޑްލްއެއް\nޕާކިސްތާނު ސަރުކާރުގެ އެމްބެސެޑަރ ހިޒްއެކްސެލެންސީ عبدالرؤف خان ދާދިފަހުން މާލެވަޑައިގެންނެވި خبر މިހާރުވާނީ ދެންނެވިފައެވެ. އެމަނިކުފާނު މާލޭގައި ނުކުންނަ އެހެން ނޫހެއްގެ އެޑިޓަރއަށް ދެއްވި خبر އެއް އެ އެޑިޓަރގެ ފަރާތްޕުޅުން މޫންލައިޓްގެ ރިޕޯޓަރއަށް ލިބުނެވެ. އެ خبرގައި އެމްބެސެޑަރ ވިދާޅުވެފައިވަނީ އެމަނިކުފާނުގެ އެދަތުރުފުޅަކީ ޕާކިސްތާނުގެ ބޮޑުވަޒީރު ذوالفقار على ބުއްޓޫ ފޮނުއްވީމައި ރަންމެޑެލްއެއް ހިއްޕަވައިގެން ރާއްޖޭގެ رئيس الجمہوريّۃ سموّالأميرإبراهيم ناصر ރަންނަބަޑޭރިކިލެގެފާނު ن.غ.ع.ވ.ގެ އަރިހަށްކުރެއްވި رسمى ދަތުރުފުޅެއް ކަމުގައެވެ.\n1 އޯގަސްޓް 2015ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 1695\nފަނޑިޔާރު މަނިކުފާނު އަބޫބަކުރު މުޙައްމަދު ބިން ޢަބްދުލްބާޤީ އަންޞާރީއަކީ އިސްލާމީ ތާރީޚުގެ ސޮފްހާ ތަކަށް ތަދު ބޭފުޅެއް ނޫނެވެ. އެމަނިކުފާނަކީ އެމަނިކުފާނުގެ ދުވަސްވަރުގައި އުޅުއްވި އެންމެ ތަޤުވާވެރި ބޭކަލުންގެ ތެރެއިން އެއް ބޭކަލެވެ. ފަނޑިޔާރު މަނިކުފާނު މި ދުނިޔެ ދޫކުރެއްވިތާ ނުވަ ސައްތަ އަހަރު ފަހުންވެސް އޭނާގެ ރީތި ދިރިއުޅުއްވުމުން ގިނަ ބަޔަކަށް ތަފާތު ޢިބްރަތްތަކާއި ހިތްވަރު ލިބެމުންދެއެވެ. އޭނާގެ ހަޔާތްޕުޅުގެ މައްޗަށް ލިޔުއްވާ ބޭބޭފުޅުން، އަބޫބަކުރު މުޙައްމަދުގެ އަމާނާތް ތެރިކަމާއި ކެތްތެރި ކަމާމެދު ގިނަ ގުނަ ސޮފްހާތައް ލިޔުއްވައިފައިވި ނަމަވެސް، ޚުދު ފަނޑިޔާރު މަނިކުފާނު އަބޫބަކުރު މުޙައްމަދު ގެ ގަލަންކޮޅުން ލިޔުއްވި އެންމެ ކުލަ ގަދަ އެއް ވާހަކަ ކިޔައިލަމާތޯއެވެ؟\nޑަކުޓަރު އޭ.ޕީ.ޖޭ ޢަބްދުލްކަލާމާއެކު ކުޑަ ވަގުތު ކޮޅެއް!\n31 ޖުލައި 2015ޚަބަރާއި މަޢުލޫމާތު, މަޢުލޫމާތުއެޑްމިން\nކިޔާފައިވާ ޢަދަދު: 916\nއިންޑިޔާގެ ކުރީގެ ރައީސް، ޑަކުޓަރު އޭ.ޕީ.ޖޭ. ޢަބްދުލްކަލާމަކީ، އިންޑިޔާގެ ރައްޔިތުން ފަޚުރުވެރިވި ބަޠަލެކެވެ. ރައީސެކެވެ. ރޮކެޓް ސައިންސްގެ މާހިރެކެވެ. މޮޅު ލިޔުންތެރިއެކެވެ. މުދައްރިސެކެވެ. ދިވެހިން- ދިވެހިންގެ ގޮތުގައި ކުރިޔަށް -1\n30 ޖުލައި 2015ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 1181\nމިނިވަން ދިދަ އުފުލައިގެން އެކުގައި މިނިވަން ފަންސާސް ފާހަގަ ކުރަމާ މިނިވަން ކަމުގައި މިސިޔާދަތުގައި ދިވެހިން ދިވެހިން ގޮތުގައި ތިބެމާ\nފަސްގަނޑު ނަފްސަށްވުރެ އިސްކޮށްލައި ފަސްނުޖެހުނު ބަޔަކަށް ނިސްބަތްވާ ނަސްލުން އައިކަން ހިތުގައި ބާއްވައި ގަސްދާ ޢަޒުމާ އެކުގައި ހިނގަމާ\nކިޔާފައިވާ ޢަދަދު: 835\nކިޔާފައިވާ ޢަދަދު: 1317


ވީޑިއޯ ކޯލް ކޮށްގެން ކައިވެނި ކުރުން ވެސް ދިވެހި ތާރީހުގެ ތެރެއަށް! – Dhen.mv\nވީޑިއޯ ކޯލް ކޮށްގެން ކައިވެނި ކުރުން ވެސް ދިވެހި ތާރީހުގެ ތެރެއަށް!\nދެން އެމްވީ May 6, 2020 - 10:10 pm\nވީޑިއޯ ކޮންފަރެންސް މެދުވެރިކޮށް ރާއްޖޭގައި ފުރަތަމަ ފަހަރަށް ކައިވެންޏެއް ކޮށްފި އެވެ.\nމާލެ ސަރަހައްދުގައި އޮތް މި ކައިވެނީގެ ކަންކަން ކުރިއަށް ވީޑިއޯ ކޮންފަރެންސް މެދުވެރިކޮށް ކުރިއަށް ގެންގޮސްފައިވަނީ މިއަދު ހަވީރު 4:30 ގައި ފެމިލީ ކޯޓު މެދުވެރިކޮށެވެ.\nވީޑިއޯ ކޮންފަރެންސް މެދުވެރިކޮށް ކައިވެނިކޮށްދޭނެ އުސޫލެއް ދާދިފަހުން ފެމިލީ ކޯޓުން ވަނީ އެކުލަވާލާފައިވާއިރު، އެ އުސޫލުގައި ބުނެފައިވާގޮތުން އެފަދަ ކައިވެނިތަކުގައި ފުރިހަމަ ކުރަންޖެހޭނެ ކަންކަމާއި މަޖިލިސް ބާއްވާނެ ގޮތާއި ވަގުތު ކަނޑައަޅާނީ ކައިވެނީގެ ރަޖިސްޓްރާ އެވެ.\nކައިވެނީގެ މަޖިލީހަށް ކޮންމެހެން ހާޒިރުވާންޖެހޭ މީހުން ވީޑިއޯ މެދުވެރިކޮށް ހާޒިރުވެ ތިބިކަމާއި ހާޒިރުވާންޖެހޭ މީހުންގެ އަޑާއި މަންޒަރު ސާފުކޮށް ލިބެމުންދާކަން، ކައިވެނިކޮށްދޭ މީހާ ކަށަވަރުކުރަންޖެހޭނެ ކަމަށް ބުނެފައިވެ އެވެ.\nއެ ގޮތަށް ކައިވެނިކޮށްދިން ކަމުގައި ވިއަސް، ކައިވެނި ކޮށްދިނުމުގެ އުސޫލަށް ބަދަލު ގެނެސްފައެއް ނުވެ އެވެ. ކައިވެނީގެ ޚުތުބާ ކިޔައި، ކައިވެނީގެ އަގުދު ކޮށްދިނުމަށްފަހު "އަނބި ގަބޫލުކޮށްފީމޭ" ބުނާ އަޑު އަހައި އެކަން ކަށަވަރުކުރަން ވެސް ޖެހެ އެވެ.\nވީޑިއޯ ކޮންފަރެންސް މެދުވެރިކޮށް ކައިވެނި ކުރާ މީހުންނަށް ކައިވެނީގެ ސެޓްފިކެޓްގެ ގޮތުގައި ދެނީ ނަމްބަރެއް ޖަހާފައިވާ ވަގުތީ ލިޔުމެކެވެ. އެ ލިޔުން ފޮނުވާނީ އީމެއިލް ނުވަތަ ސޯޝަލް މީޑިއާގެ ވަސީލަތެއް މެދުވެރިކޮށެވެ.\nކައިވެނީގެ މައި ދަފްތަރުތަކުގައި އެ ކައިވެނިތައް ހިމަނަނީ ފަހުން ކަމަށް އެ އުސޫލުގައި ބުނެެފައިވެ އެވެ.


Amazon Raeinforest an'dhamundhaathee hithaama kuran : Raees Solih\nރާއްޖެ - ރައީސް\nއެމެޒަން ރެއިންފޮރެސްޓް އަނދަމުންދާތީ ހިތާމަ ކުރަން : ރައީސް ސޯލިހް\nމިހެން ވިދާޅުވީ ހުކުރު ދުވަހު ކުރެއްވި ޓްވީޓެއްގަ\nޓްވީޓުގައި ވަނީ ރާއްޖެ އަކީ ތިމާވެއްޓަށް ނާޒުކު ގައުމަކަށް ވެފައި، އެމެޒަން ހިމާޔަތްކުރުމަށް އިތުރަށް މަސައްކަތް ކުރުމަށް މުޅި ދުނިޔެއަށް އިލްތިމާސްކުރައްވާފަ\nދުނިޔޭގެ 20 އިންސައްތަ އޮކްސިޖަން އުފައްދަނީ އެމެޒަން ޖަންގަލިން\nކ. މާލެ 24 އޯގަސްޓު 2019 | ހޮނިހިރު 08:26 3,866\nއެމެޒަން ރެއިން ފޮރެސްޓްގައި އަނދަމުންދާ އަލިފާން - ގޫގުލް\nބްރެޒިލްގެ "އެމެޒަން ރެއިން ފޮރެސްޓް" އަނދަމުންދާތީ ހިތާމަކުރައްވާ ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވިދާޅުވެއްޖެއެވެ.\nރައީސް މިހެން ވިދާޅުވީ ހުކުރު ދުވަހު ކުރެއްވި ޓްވީޓެއްގައެވެ.\nރައީސް ކުރެއްވި ޓްވީޓުގައި، ރާއްޖެ އަކީ ތިމާވެށި ނާޒުކު ގައުމަކަށް ވުމުން، ގައުމުގެ ހުރިހާ ރައްޔިތުންގެ ފަރާތުން އެމެޒަން ހިމާޔަތްކުރުމަށް އިތުރަށް މަސައްކަތް ކުރުމަށް މުޅި ދުނިޔެއަށް އިލްތިމާސްކުރައްވާފައިވެއެވެ.\nބްރެޒިލްގެ އެމެޒަން ޖަންގަލީގައި އަލިފާން ރޯވެފައިވަނީ އަންގާރަ ދުވަހު ކަމަށް ޚަބަރުތަކުން ބުނެއެވެ. މިއަހަރު އެކަނިވެސް އެމެޒަން ޖަންގަލީގައި 74,000 (ހަތްދިހަ ހަތަރުހާސް) އަލިފާނުގެ ހާދިސާ ހިނގާފައިވެއެވެ.\nޖަންގަލީގައި އަލިފާން ރޯކޮށްލާފައިވަނީ ދަނޑުވެރިކަން ކުރާމީހުން ކަމަށް ތިމާވެށި ދިރާސާ ކުރާ ފަރާތްތަކުން ބުނެއެވެ. އަދި އަލިފާން ރޯކުރުމުގެ ބޭނުމަކީ ދަނޑުވެރިކަން ކުރުމަށް ބިން ހުސް ކުރުން ކަމަށް ވެސް ޚަބަރުތަކުން މައުލޫމާތު ލިބެއެވެ.\nދުނިޔޭގެ އޮކްސިޖަންގެ 20 އިންސައްތަ އެމެޒަން ރެއިންފޮރެސްޓް އިން އުފައްދާއިރު ޖަންގަލީގައި ރޯވެ، އަނދަމުންދާތާ4ދުވަސް ވަނީ ވެފައެވެ. މިކަމާއި ގުޅިގެން މުޅި ދުނިޔެއިން ދަނީ ކަންބޮޑުވުން ފާޅު ކުރަމުންނެވެ.


ސައިފް ރަސްގެފާނު ވާހަކަ (3) | Kulhudhuffushi Online ބަނޑޭރިގަނޑު\nކުޅުދުއްފުށީގައި ޖޫން މަހު ބާއްވާ އިންޓަރ އެޓޯލް އެތުލެޓިކްސް މީޓުގައި 13 ސްކޫލަކުން ބައިވެރިވެއްޖެދިހަ އަހަރު އެމްޑީޕީގައި ހުރުމަށްފަހު ވައިކަރަދޫ ކައުންސިލްގެ ނައިބު ރައީސް ޖޭޕީއާ ގުޅިއްޖެއެމަޖެންސީ ހާލަތްތަކުގައި ހަރަކާތްތެރިވާނެ މީހުން ތަމްރީން ކުރުމުގެ ޕްރޮގްރާމެއް ކުޅުދުއްފުށީގައި ބާއްވައިފިދިވެހި ފިލްމު “ދިލަކަނި”6ޖޫންގައި ތިލަދެކުނު ސިނަމާގައި އަޅުވަނީއަމީރު އަމީން ސްކޫލުގެ އީމެއިލް އައިޑީ ހެކްކޮށް ރުފިޔާ ބޭނުންކަމަށް ބުނާ އީމެއިލްއެއް ފޮނުވަމުން އެބަދޭހަނިމާދޫ – ޓްރިވެންޑްރަމް ސެކްޓަރގެ ދަތުރުތަކަށް ބޮޑު ތަރުހީބެއް ލިބޭ: މޯލްޑިވިއަންވާހަކަ – ކަލާޔާނުލާ ދިރުމެއްނެތެވެ. (16)“ރައިޒް ކުޅުދުއްފުށި” ޕްރޮގްރާމް ނިންމާ ބައިވެރިންނަށް ސެޓްފިކެޓް ދީފިހަނިމާދޫ ކައުންސިލުން ސަރުކާރުގެ ވުޒާރާތަކުގެ ވެރިންނާ ބައްދަލުކުރުމަށް މާލެއަށް ޒިޔާރަތް ކޮށްފިހަނިމާދޫ ފަޅުތެރެއަށް ގިނައަދަދެއްގެ ރިއްމަހާއި މުށިމަސް ވަންނަމުން އެބަދޭމުވާސަލާތު ދުވަސް ފާހަގަ ކުރުމުގެ ގޮތުން ވަތަނިއްޔާއިން ސޯޝަލް މީޑިޔާ ކެމްޕޭނެއް ހިންގަނީފެބްރުއަރީ 8 ގައި ކުޅުދުއްފުށީ ޕޮލިސް ސްޓޭޝަނަށް ގެއްލުންދިން މައްސަލައިގެ އިތުރު އަޑުއެހުމެއް ބާއްވައިފިކުމުންދޫ ސްކޫލުގެ ޓީޗަރަށް ހަމަލާދިން މައްސަލައިގައި އިތުރު5މީހުން ހައްޔަރުކޮށްފިޔޮޓު ފަހަރަށް ޚިދުމަތް ދިނުމުގެ ވިޔަފާރި ވަނީ އިނދަޖެހިފައި: އުލިގަމު ކައުންސިލްކުޅުދުއްފުށީގައި ފުރަތަމަ ފަހަރަށް ވޯލްޑް އެތްލެޓިކްސް ޑޭ ފާހަގަ ކޮށްފި ސައިފް ރަސްގެފާނު ވާހަކަ (3)\nތާރީޚް 27/10/2012 ވާހަކަ\t.\nއޮކްޓޯބަރ 20 ވަނަ ދުވަހުގެ ބަޔާ ގުޅޭ\nދެންފަހެ، ހާއުފާވެރިކަންމަތީ ދުވާލުގެ ހަތަރުދަން ހޭދަކުރައްވައި، ރޭއަވަހާރަފުޅަށް އޮންނަވަނިކޮށް ޒީޔަޒަން ރަސްގެފާނަށް ހުވަފެންފުޅެއް ފެނިވަޑައިގަތެވެ. އެހުވަފެންފުޅުގައި މީހަކުއައިސް ދެންނެވިއެވެ. އޭ ރަސްގެފާނެވެ. މަނިކުފާނު އިސްލާމްވެވަޑައިގެންނެވުމުން ތިޔަ ލިބިވަޑައިގެންނެވި މާތްކަން އަދިވެސްބޮޑަށް އިތުރުވާހުށީ، ގެފުޅަށް ބަރަކާތްތެރިކޮށް ހިތްތެވުމުގެގޮތުން އެގެފުޅުގައި އުރަފުޅެއް ލެއްވިއްޔާއެވެ. ދެން ހޭފުޅުލައްވައިގެން ޔަސްރިބު ބަލާފޮނުވައިގެން ގެންނަވައި މިހުވަފެންފުޅުގެ ވާހަކަ ވިދާޅުވެދެއްވީމާ ދެންނެވިއެވެ. ހުވަފެންފުޅުގައި އަމުރުވެވިގެންވާފަދައިން ކަންތައް ކުރައްވާށެވެ. ދެން ރަސްގެފާނު އެގޮތް ޤަބޫލުފުޅު ކުރައްވާ ފަށުވިފޮތީގައި ރަނާއި ރިހިން ކުރެހުންއެޅި ޖަރީވެގެންވާ އުރަކޮޅެއް ތައްޔާރުކުރުމަށް ހުކުމް ކުރެއްވިއެވެ. ދެން މިކަން މިގޮތުގެމަތިން ކުރައްވައި ނިމުނުހިނދު، އެމަނިކުފާނު ހަށިކޮޅަށް އިހުހުރި ސިއްޙަތު ލިބިވަޑައިގެން އެންމެހާ އުނދަގޫފުޅުތަކަކާއި ވޭންތައްފިލާ ރަނގަޅުވެއްޖެއެވެ. މާތްރަސްކަލާނގެ ޒީޔަޒަން ރަސްގެފާނަށް މިހާކުޑަކުޑަ ވަޤުތުކޮޅެއްގެ ތެރޭގައި އެހުރިހާ ކަމަކުން ޝިފާ ދެއްވިކަމުގައި ވެއެވެ.\nދެން ރަސްގެފާނު ޤާފިލާ ނަންގަވައިގެން ހަތް ފަރުޒަހަށް ދަތުރުކުރައްވައި އަށްވަނައަށްވީ ފަރުޒަހަށް ކުރިމަތިލެއްވިހިނދު އެތަނަކީ ގަސްގަހާގެހި ރަނގަޅަށްހެދޭ، ފެހިކަންގަދަ ވާދީއެއްކަމުގައި ވިއެވެ. އަދި ދޫނިތައް ބިޔަގަސްތަކުގެ ގޮފިތައްމަތީ ތިބެގެން، މަތިވެރި މާތްރަސްކަލާނގެ ކިބަފުޅަށް ތަސްބީހަ ކިޔަމުންގެންދާއިރު އެތަނަކީ ސުވަރުގޭގެ ބަގީޗާއެކޭ ބުނެވޭފަދައެވެ. ދެން ޒީޔަޒަން ރަސްގެފާނުގެ އަމުރުފުޅަށް އެތާ ޤާފިލާ މަޑުކުރައްވައި އެރޭ އެތާ ރޭކުރައްވައިފިއެވެ.\nދެންފަހެ ފަތިސްވެ އިރުގެ އަލިކަން ދުނިޔެމައްޗަށް ފާޅުވުމާއިއެކީގައި ޔަސްރިބު ވަޒީރު ޒީޔަޒަން ރަސްގެފާނުގެ ފޭލިގެއަށް ވަންނަވައި އަދަބު އަދާކުރައްވައި ދެންނެވިއެވެ. އިއްޒަތްތެރި ރަސްގެފާނެވެ. މަނިކުފާނަށް ބަރަކާތް ހުއްޓެވެ. އަދި މަނިކުފާނަށް މާތްރަސްކަލާނގެ އުފާވެރިކަން އިތުރުކުރައްވާނެތެވެ. އަޅުގަނޑު މިބިމާއި ވަރަށްބޮޑަށް ޤަބޫލުވެއްޖައީމެވެ. އެގޮތަކީ މިތަނަކީ އާބުހަވާ ރަނގަޅު ވަސްމީރުތަނެކެވެ. މިހެންވެ އަޅުގަނޑު ޤަސްދުކުރަނީ މަނިކުފާނު އަމުރުފުޅު ދެއްވައިފިނަމަ މިތާގައި ރަށެއް ބިނާކުރުމަށެވެ. އެހެނީ އަޅުގަނޑު އިހުޒަމާނުގެ ފޮތްފޮތުން އަދުނާންގެފާނުގެ ދަރިކޮޅުން ހާޝިމްވަންހައާއި ޤުުރައިޝް ވަންހައިގެތެރެއިން ނަބީއަކު ފޮނުއްވޭނޭ ވާހަކަ ދެކެމެވެ. އެއީ އެންމެފުރަތަމަ ހެއްދެވި ނަބީކަލޭގެފާނެވެ. އަދި އެންމެފަހުން ރަސޫލުކަމާއިގެން ފޮނުއްވާނެ ސާހިބާއެވެ. އެމަނިކުފާނު މައްކާއިން ހިޖުރަ ކުރައްވާހުށީ މިމާތްވެގެންވާ ބިމަށެވެ. އަދި މިތާނގައި އެކަލޭގެފާނު ސުވަރުގެވަޑައިގެން ފަސްދާނުވެޑުވޭ ހުއްޓެވެ. މިހެންވެ މިރަށަށް އަޅުގަނޑު ނަންދޭހުށީ އަޅުގަނޑުގެ ނަމުންނެވެ. މި މާތްވެގެންވާ ނަބީކަލޭގެފާނަކީ ހެޔޮކަންތައްތަކަށް އަމުރުކުރައްވައި މުންކަރާތްތައް ނަހީކުރައްވައި، އަދި ބަޔާންވެގެންވާ ހެކިތައްދައްކަވައި ފާޅުވެގެންވާ މުއުޖިޒާތްތައް ނެރުންވާ ކީރިތިކަމުގެ ސާހިބާއެވެ.\nވަޒީރު މިދެންނެވި ވާހަކަފުޅުތަކާއި ރަސްގެފާނު ވަރަށްބޮޑަށް ރުހި ޤަބޫލުފުޅުވެވަޑައިގެން އިންނެވުމާއިއެކު ވިދާޅުވިއެވެ. ހަމަކަށަވަރުން ތިމަންރަސްގެފާނު ތިޔަކަމަށް ހުއްދަކުރައްވައިފީމެވެ. ދެން ރަސްގެފާނުގެ އިއްޒަތް މަތިވެރިކުރެއްވުމަށާއި ނިއުމަތް އިތުރުކުރެއްވުމަށް ވަޒީރު ހެޔޮދުޢާ ކުރެއްވުމަށްފަހު އެތަނުން ނިކުންނަވައި ލަސްކަރަށް އަމުރުކުރައްވައިގެން އެރަށް ބިނާކުރެއްވުމުގެ މަސައްކަތުގައި ހަރަކާތްތެރިިވެލައްވައިފިއެވެ. ވަރަށް އަވަސް މުއްދަތެއްގެ ތެރޭގައި ރަށުގެ ބިންގާ އަޅުއްވައި އޭގެމައްޗަށް ފާރުތައް ރާނުއްވައި އިމާރާތްތައް ނަންގަވައި ފުރިހަމަ ރަށެއްގެގޮތުގައި އެތަން ހައްދަވައި ނިންމަވައިފިއެވެ. އަދި އެތާގައި އަންހެނުންނާއި ފިރިހެނުން ވަޒަންވެރިކުރުވައި ފަތްކޮޅެއްލިޔުއްވައި، އެބައިމީހުންގެ އަތަށް ދެއްވައި ބުނުއްވިއެވެ. ތިޔަބައިމީހުން މިރަށުގައި ޤާއިމްވެ ތިބޭތިބުމުގައި ތިޔަ ފަތްކޮޅަށް ރައްކައުތެރިވާށެވެ. ކުރިއަށްއޮތް އަހަރުތަކުގެތެރެއިން އަހަރެއްގައި ތިޔަބައިމީހުންގެ ގާތަށް، މައްކާގެ ހަރަމްފުޅުން ހިޖުރަކުރާ މީހަކަށް ތިޔަދޭށެވެ. ދެން ރަށުގެ އަހުލުވެރީން ދެންނެވިއެވެ. އޭ މާތްވެގެންވާ ވަޒީރެވެ. މިރަށަށް މައްކާގެ ޙަރަމްފުޅުން ކޮންމެމީހަކު ހިޖުރައަށް އަޔަސް އެފަތްކޮޅު ދޭންވީތޯ އެވެ. ވަޒީރު ބުނުއްވިއެވެ. ނޫނެކެވެ. މިއަކުރުތަކުން ނަންކިއިގެންވާ މީހަކަށް އެ ރައްދުކުރާށެވެ.އެއީ އޭގެ ވެރިޔާއެވެ. އެފަތްކޮޅުގައި އެމީހެއްގެނަން މިއަކުރުތަކުން ލިޔެވިގެންވާނެއެވެ. އަދި އޭގައި ލިޔެވިފައިވެއެވެ. (هذه مد ينة يشرب الوزير المرنب )\nދެން އެމީހުން އެފަތްކޮޅު ބަލައިގެން އެފަތްކޮޅު ފޮށިކޮޅައްލައި އެފޮށިކޮޅު ޤުއްބެއްގެތެރޭގައި ރައްކާކޮށްފިއެވެ. އަދި އެބައިމީހުން އެފަތްކޮޅުގެ މައްޗަށް ރައްކާތެރިވެ އަމާނާތްތެރިކޮން ހިތުމުގެ މައްޗަށް ހުވާކޮށްގެން ތިބޫއެވެ. ދެންފަހެ މިގޮތުގެމަތީން ސައްޔިދިނާ މުޙައްމަދުގެފާނު ނަބީކަމާއިގެން ފޮނުއްވެވުމަށްދާންދެން އެއްޒަމާނަކުން އަނެއްޒަމާނަކަށް، އެއް ޤަބީލާއަކުން އަނެއް ޤަބީލާއަކަށް މިފަތްކޮޅު ހަވާލުކުރެވެމުން އައެވެ. އެންމެފަހުން އެކަލޭގެފާނު ރަސޫލުކަމާއިގެން ފޮނުއްވެވުމުން އެކަލޭގެފާނުންގެ ރަށުގެމީހުން ދެކޮޅުވެރިވެ ރަށުގައި ހުންނެވިޔަނުދީ، ދުއްތުރާކުރާންފެށުމުން މަދީނާއަށް ހިޖުރައަށް ވަޑައިގެންނެވުމުން އެރަށުގެ އަހުލުވެރިން އެކަލޭގެފާނުގެ އަތްޕުޅަށް އެއްކަލަފަތްކޮޅު އަރުވައިފިއެވެ. އަދި އެރަށުގެ އަހުލުވެރިން މާލުންނާއި ޖާނުންފިދާވެ އެކަލޭގެފާނަށް ނަޞްރު ދިނޫއެވެ. މިފަތްކޮޅާއި ދޭތެރޭ މިހިނގި ކަންތައްތަކާއި އަދި އޭގައިވާ ލިއުމާއި މިކަންތައްތައްވަނީ ޒީޔަޒަން ރަސްގެފާނުގެ އަމުރުފުޅަށް ކުރެވުނު ކަންތައްތަކެއް ކަމުގައެވެ.\nދެން މިފަތްކޮޅުގެ އެންމެހާ ކަންކަމުން ނިމުމަށްފަހު، ތިންދުވަސްފަހުން ދަތުރަށް ފައްޓަވާނޭކަން އަންގަވައިފިއެވެ.ހަތަރުވަނައަށް ވީދުވަހު އަރަބި ލަސްކަރު ތައްޔާރުވެ ސަމާލްވީމާ، ޒީޔަޒަން ރަސްގެފާނުން އެބައިމީހުންގެ ކުރިފުޅުމައްޗަށް ނިކުމެވަޑައިގަތްހިނދު ހީވަނީ ރުޅިގަދަވެގެންވާ ސިންގާއެއްހެންނެވެ. އެއްފަރާތުގައި ޔަސްރިބު ވަޒީރެވެ. ދެން ރަސްގެފާނު ވިދާޅުވިއެވެ. ތިމަން ރަސްގެފާނު މިހާރުމި ޤަޞްދުކުރައްވަނީ ބަޢުލަބާކްގެ ކިއްލާއަށެވެ. ވީމާ އެތަނަށްދިއުމަށް ލަޝްކަރު ނަގައިގެން ދަތުރުކުރާށެވެ. ދެންފަހެ މިފަދަބޮޑު ލަޝްކަރަކާއިގެން ޒީޔަޒަން ރަސްގެފާނު ދަތުރުފުޅު ކުރައްވާތާ ކުޑަދުވަސްކޮޅެއްގެތެރޭގައި ބަޢުލަބާކްގެ ރަށުގެ ވާދީތަކާއި ހަމަވެއްޖެއެވެ. ދެން ޤާފިލާ މަޑުކުރުމަށް އަމުރުކުރައްވައި އެތަނަށް ފައިބާވަޑައިގެން އަސްތަކަށް ވިނަކާންދިނުމަށް ދޫކޮށްލައްވާފައި، ފޭލިގެތައް ޖަހާން އަންގަވައިފިއެވެ. މިގޮތުގައި މިތާނގައި އުފާފާޅުކޮށްހެދުމަށް ތިންދުވަސްވާންދެން ހުންނެވިއެވެ.\nދެން ބަޢުލަބާކްއަށް ޒީޔަޒަން ރަސްގެފާނުންގެ ލަޝްކަރު މިރަށަށް ޖަމަޢުވެއްޖެ ޚަބަރުލިބިއްޖެހިނދު އެރަސްގެފާނަށް ފަތްކޮޅެއް ފޮނުއްވުމަށް އަމުރުކުރެއްވިއެވެ. އޭގައި ލިޔެފައިވެއެވެ. މާތްވެގެންވާ ބަޢުލަބާކްގެ ފަރާތްޕުޅުން އަޅުގަނޑުމެން އެދެނީ ތިޔައީ ކޮންތާކުން ކޮންތާކަށް ދަތުރުކުރައްވާ ރަސްކަލެއްތޯއާއި އަދި އަޅުގަނޑުމެންގެ ކިބައިން ކޮންކަމަކަށް އެދިގެންއައި، ބައެއްކަން އަންގަވައި ދެއްވުމެވެ. ދެން ޚާއްޞަ ޚާދިމަކުގެނެސް އަމުރުކުރެއްވީ އޭނާއާއިއެކު ފަންސާސް އަސްވާރުން ގޮވައިގެންގޮސް، މިފަތްކޮޅުގެ ޖަވާބު އަތުލައިގެން އައުމަށެވެ. ދެން މި ޚާދިމް އާދޭހޭ ދަންނަވާފައި އަސްވާރުންގެ ފަންސާސް މީހުންނާއެކީ ދަތުރުކޮށްފައިގޮސް ޒީޔަޒަން ރަސްގެފާނު ވަޑައިގެން ހުންނެވި ހިސާބަށް ހިނގައްޖެއެވެ. އަދި ޞައިލާންގެތެރެއަށް ވަނުމުގެ އިޒްނަލިބިގެން އެތެރެއަށްވަދެ، ބިމުގައި ނިތްކުރި ޖައްސަވައި ރަސްގެފާނުގެ އިއްޒަތާއި ޤަދަރު މަތިވެރިކުރެއްވުމަށްއެދި، ހެޔޮދުޢާތައް ކޮށްފައި އެއްކަލަ ފަތްކޮޅު އަރުވައިފިއެވެ. ދެން ރަސްގެފާނު އެފަތްކޮޅުގައި ހިއްޕަވައި ޔަސްރިބު ވަޒީރުގެ އަތަށް ދެއްވައިފިއެވެ. ދެން ވަޒީރު އެފަތްކޮޅު ކިއުއްވިހިނދު އޭގައިވާއެއްޗެއް އައްސަވައި އެމީހުންނަށް ކަމޭހިއްތަވައި މަތިވެރިވެގެންވާ އިނާމުތައް ދެއްވައި މާތްވެގެންވާ ފަތްކޮޅެއް ތައްޔާރުކުރައްވައި އޭގައި ކަންފެށުނީއްސުރެ ނިޔަލަށް ހުރިހާ ވާހަކައެއް ބަޔާންކުރައްވައި މިބައިމީހުންގެ އަތުގައި ބަޢުލަބާކް ރަސްގެފާނަށް ފޮނުވައިފިއެވެ.\nދެންފަހެ މިފަތްކޮޅު ބަޢުލަބާކްގެ އަތްޕުޅަށް ލިބިވަޑައިގެންހިނދު އޭގައިވާ އިޝާރާތްތަކަށް ބައްލަވައި ވިސްނަވައި އަދި ހައިރާންފުޅުވެ އަޖާއިބުވެގެން އެންމެފަހުން ދާންމަތިކޮޅަށް ތިރިވެއްޖެއެވެ. ދެން ބަޢުލަބާކް ރަސްގެފާނުންގެ އަމުރުފުޅަށް ހަތްފަހަރު ކެވޭހާ ޖާފަތް އެތަނަށް ނެރުއްވައި ތިންދުވަސްވަންދެން ލިއާފަތް ޤާއިމްކުރައްވައި، ހަތަރުވަނައަށް ވީދުވަހު ބަޢުލަބާކް އޭނާގެ ރަށުން ނުކުމެވެޑައިގެން އަސްމައްޗަށް ސަވާރުވެވަޑައިގެންފިއެވެ. އަދި ރަސްގެފާނުގެ އަރިހުގައި އަމީރުންނާއި ވަޒީރުންނާއި ސިފައިންވެސް ސަވާރުވެގެން ޒީޔަޒަން ރަސްގެފާނާއި ބައްދަލުކުރުމަށް ދަތުރު ފައްޓަވައިފިއެވެ. ޒީޔަޒަން ރަސްގެފާނަށް މިޚަބަރު ލިބިވަޑައިގެންހިނދު ބޮޑުންގެ ޖަމާއަތަކާއިގެން ބަޢުލަބާކް ރަސްގެފާނާއި ބައްދަލުކުރެއްވުމަށް ނުކުމެވަޑައިގެން ދެރަސްކަލުން ބައްދަލުކުރައްވައި ސަލާމް ގަލާން ކުރެއްވުމަށްފަހު ދެބޭފުޅުން އެކުގައި ޒީޔަޒަން ރަސްގެފާނުގެ ޤާފިލާއަށް ވަޑައިގެންފިއެވެ. ހަމަ އިސާހިތަކު ދަސްތަރުހާން ތައްޔާރުކުރެވި ރަހަމީރުވެގެންވީ ފަރިއްކޮޅުތަކާއި ޝަރުބަތު ނަބީޒާއި، ތާޒާވެގެންވީ ފާޑުފާޑުގެ މޭވާތައް ހާޟިރު ކުރެވިއްޖެއެވެ.\nދެން ދެރަސްކަލުންނާއި ދެރަސްކަލުންގެ އަޞީރުން ވަޒީރުން ފަރިއްކޮޅަށް އިންސާފުކުރައްވައި ނިމުމަށްފަހު، އެންމެފަހުން ކުރިމަތިވެގެން މިއުޅޭ މައްސަލައާ މެދު ވާހަކަފުޅު ދައްކަވާން ފައްޓަވައިފިއެވެ. އެވަޤުތު ބަޢުލަބާކް، ޒީޔަޒަން ރަސްގެފާނާ ދިމާއަށް ބައްލަވާލައްވާފައި ވިދާޅުވިއެވެ. އޭ މާތްވެގެންވާ ރަސްގެފާނެވެ. މަނިކުފާނު އަޅުގަނޑުގެރަށަށް ފައިންޕުޅު އަޅުއްވަން ޖެހިވަޑައިގެން ސަބަބެއް އަންގަވާލަ ދެއްވިދާނެތޯއެވެ. ދެން ޒީޔަޒަން ރަސްގެފާނު ވިދާޅުވިއެވެ. އޭ ބާއްޖަވެރިކަމުގެ ވެރިސާހިބާއެވެ. އަޅުގަނޑު އެއްދުވަހަކު އަޅުގަނޑުގެ ލަސްކަރު ގިނަކަމާއި މުދާވެރިކަމާއިމެދު ވިސްނާފައި ޔަސްރިބު ވަޒީރުކުރެން މިހެން ސުވާލެއް ކުރީމެވެ. މިޒަމާނުގައި މިގޮތުގެމަތީން އަހަންނާ އެއްފަދަވެގެންވާ އެއްވެސް ރަސްކަލަކު މިބިންމަތީގައި ވޭހެއްޔެވެ. ދެން ވަޒީރު ބުންޏެވެ. ޝާމްކަރާގައި މަނިކުފާނާއެއްފަދަ ނުވަތަ މަނިކުފާނަށްވުރެ ގަދަފަދަ ރަސްކަލަކު ވެއެވެ. ވީމާ ވަޒީރުގެ ވާހަކައިގެ ހުރިނެތްގޮތް ބަލާލުމަށް އަޅުގަނޑު އެދުންވެރިވީއެވެ. އަޅުގަނޑުކުރެން މަނިކުފާނު އެދިވަޑައިގެންނެވި ސުވާލުގެ ޖަވާބު މިހާރު މިދަންނަވާ ނިމުނީއެވެ. މިނޫންކަމެއް އަޅުގަނޑުގެ ކިބާގައި ނުވެއެވެ.\nޒީޔަޒަން ރަސްގެފާނު މިވިދާޅުވި ވާހަކަތަކުގެ އަޑު ބަޢުލަބާކު އައްސަވާފައި އަޖާއިބުފުޅުވެގެން ނަމަވެސް ހިނިފުޅު ވަޑުވާލައްވާފައި ވިދާޅުވިއެވެ. އޭ މާތްވެގެންވާ ރަސްގެފާނެވެ. މާދަމާ ތިޔަގޮތެއް އެނގިވަޑައިގެންފާނެއެވެ. ދެން އުފާވެރިކަމުގެ ވާހަކަތައް ދައްކަވަން ތިއްބަވަނިކޮށް ރަތްވިލާލައި އިރުއޮއްސުމުގެ ހިތްފަސޭހަ މަންޒަރުތައް ދުނިޔެމަތީން ފެންނާން ފެށުމުން ބަޢުލަބާކު ސަވާރުވެ ވަޑައިގަންނަވައިގެން ރަށަށް ވަޑައިގެންނަވައިފިއެވެ. ދެވަނައަށްވީ ދުވަހު ބަޢުލަބާކުގެ ރަސްކަލުންގެ ތެރެއިން، ޒީޔަޒަން ރަސްގެފާނުގެ އަރިއަހަށް ހުށަހެޅުނު ޢިލްމުވެރިންގެ ޢަދަދު ރަމަލުންވެސް ހިމެނޭވަރެއް ނޫނެވެ. ތަފާތު ބައިތަކުގެ ސިފައިންނާއި، އަސްވާރުންނާއި، އަބްޠާލުންގެ ގިނަކަމާއި ހުޝިޔާރުކަމުން ޒީޔަޒަން ރަސްގެފާނު އަޖާއިބުފުޅުވެ ހައިރާންފުޅުވާން ޖެހިވަޑައިގަތެވެ. ތިންވަނައަށްވީ ދުވަހު ބަޢުލަބާކުގެ ރަށަށް ވަޑައިގެން ދެއްވުންއެދި ދިހަ ސަރުދާރުންނާއިއެކު ބޮޑުވަޒީރު ޒީޔަޒަން ރަސްގެފާނުގެ އަރިހަށް ފޮނުއްވެވިއެވެ. ބޮޑުވަޒީރު މި ޖަމާއަތާއިގެން ދުރުވެ، ޒީޔަޒަން ރަސްގެފާނަށް އަދަބު އަދާކުރައްވައި ދަންނަވައެވެ. އޭ، މަތިވެރިކަން ބޮޑުވެގެންވާ ރަސްގެފާނެވެ. މަނިކުފާނާއި މަނިކުފާނުގެ އަޢުވާނުން ބައުލަބާކްގެ ރަށަށް ޒިޔާރަތްކުރެއްވުން އެރަސްގެފާނު ވަރަށްބޮޑަށް އެދިވަޑައިގަންނަވައެވެ. ޒީޔަޒަން ރަސްގެފާނު އެކަން ޤަބޫލުކުރައްވައި ބޮޑުވަޒީރަށާއި އޭނާގެ ޖަމާއަތަށް މާތްވެގެންވާ ހަދިޔާދެއްވާ ރަސްގެފާނު އައުވާނުންނާއިގެން، އެބައިމީހުންނާއިއެކީ ދަތުރަށް ފައްޓަވައިފިއެވެ.\nކުޑައިރުކޮޅެއްގެ ފަހުން ވަޑައިގެން ވަދެވުނީ ވަރަށް ހިތްގައިމު ރީތި ބަގީޗާއަކަށެވެ. އެތާނގައި އެތައް ބުރިއަކަށް އިމާރާތްކުރެވިގެންވާ ވަރަށްރީތި ގަނޑުވަރެއް ހުއްޓެވެ. މިގަނޑުވަރުގެ ފުޅާމިނާއި ދިގުމިނުގައި ކޮންމެ ބިތެއްގައިވެސް ނުވަދިހަ ނުށްހުއްޓެވެ. އެއީ ފެހިކުލައިގެ ޒުމައްރަދު އާއި، ރަންމުތުން މަރުމަރު ހިލާގައި ކުރެހުން އަޅައިގެން ހަދާފައިވާ ގަނޑުވަރެކެވެ. އަދި އެގަނޑުވަރަށް ވަދެނުކުމެވާންހުރި ސާދަ ދޮރުކޮޅު ހަދާފައިހުރީ އަންދަލުސްގެ ރަންވަން ލޯއިންނެވެ. މިތަން ވިދާ ބަބުޅާވަރުން ދެކޭމީހާގެލޯ ތަރަތަރަ ޖަހައިގެންދާވަރުވެއެވެ. އެޒަމާނުގައި އެފަދަރީތި ފުރިހަމަކަންބޮޑު އެހެންތަނެއް ނުވެއެވެ. ދެން ޒީޔަޒަން ރަސްގެފާނު ވަޑައިގެން އެތަނަށް ވެދެވަޑައިގެންނެވުމާއިއެކީ ބައުލަބަކު ރަސްގެފާނު ބައްދަލުކުރައްވައި މަރުހަބާ ވިދާޅުވެ ކޮޅުނެތްކޮޅަށް މާތްކޮށް ހިއްތެވުމަށްފަހު އެއްދަތުގެ ތަހުތެއްގައި، ސާފުރަނުގެ ދޫލަކޮޅެއްގެމަތީގައި ދެރަސްކަލުން އިށީނދެވަޑައިގެންފިއެވެ. ދެންހަމަ އިސާހިތަކު ތަފާތު ކުލަކުލައިގެ ރަނާއި ޖަވާހިރުގެ ތަށިކޮޅުތަކުގައި މާތްވެގެންވީ ފަރިއްކޮޅުތައް ހާޒިރުކުރެވި އެންމެބޭފުޅުން ޝަރުބަތާއި ނަބީޒް ހިއްޕަވައި، ދެން ނާޗަރަންގީގެ ކުޅިވަރު ފެށިއްޖެއެވެ. މިކަމުން ނިމުނީމައި ޒީޔަޒަން ރަސްގެފާނުގެ އަތްޕުޅުގައި ބައުލަބަކު ހިއްޕަވައިގެން ވަޑައިގެން އެމަނިކުފާނުގެ ހަޒާނާއިން އަގުބޮޑުވެގެންވާ ތަކެތި އެރަސްގެފާނަށް ދައްކަވަމުން ގެންދަވައެވެ. އެތަކެއްޗަކީ އޭގެ އަގުބޮޑުކަމާއި މާތްކަމުން ދެކެފިކޮންމެމީހަކު ހައިރާންވާ ފަދަތަކެއްޗެވެ. ދެން ޒީޔަޒަން ރަސްގެފާނު ވިދާޅުވިއެވެ. އޭ، ބާއްޖަވެރި ރަސްގެފާނެވެ. އަޅުގަނޑު މަނިކުފާނުގެ ހަޒާނާއަށާއި ލަޝްކަރަށް ބަލައިފީމެވެ. ނަމަވެސް އަދި އަޅުގަނޑު ދެކެންބޭނުން އެއްކަމެއް އެބައޮތެވެ. އެއީ މަނިކުފާނުގެ ހިތްވަރުފުޅާއި ގަދަފަދަކަމުގައި ހުރިވަރެކެވެ. މިގޮތުގައި މަނިކުފާނު އަޅުގަނޑަށްވުރެ ގަދަވެވަޑައިގެންފިނަމަ އަޅުގަނޑުގެ ރަސްކަން މަނިކުފާނަށެވެ. މަނިކުފާނަށްވުރެ އަޅުގަނޑު ގަދަވެއްޖެނަމަ މަނިކުފާނުގެ ރަސްކަން އަޅުގަނޑަށެވެ. ދެން ބައުލަބަކް ވިދާޅުވިއެވެ. ތިޔަކަމަށް އަޅުގަނޑުވެސް އިޖާބަދީފީމެވެ.\nނޯޓް: ވާހަކައަކީ ހ.ވައިޖެހޭގޭ އަޙުމަދު ރަޝީދު، ސ.ހިތަދޫ އިބްރާހީމް ޝާކިރު، ގ.ކިޔަވާގޭ އަބްދުއްޝުކޫރު: 18 ޑިސެމްބަރ 1966 ގައި ދިވެހިބަހަށް ތަރުޖަމާކޮށް އަތުލިޔުމުން ލިޔެފައިވާ ވާހަކައެކެވެ.\nގުޅޭ ލިޔުންތައް - ސައިފް ރަސްގެފާނު ވާހަކަ (12) - 21/01/2013 - ސައިފް ރަސްގެފާނު ވާހަކަ (11) - 07/01/2013 - ސައިފް ރަސްގެފާނު ވާހަކަ (10) - 29/12/2012 - ސައިފް ރަސްގެފާނު ވާހަކަ (9) - 15/12/2012 - ސައިފް ރަސްގެފާނު ވާހަކަ (8) - 01/12/2012 ޚިޔާލު ފާޅުކުރައްވާ


Mysthakun Ge Fikuraa Kulhelumataka Mi Zamaanuge Vaseelaithakuge Beynun Emme Ragalhu Gothuga Hifamundhey: Sheikh Fikury | Dhiislam\nމީސްތަކުންގެ ފިކުރާއި ކުޅެލުމަށްޓަކައި މިޒަމާނުގެ ވަސީލަތްތަކުގެ ބޭނުން އެންމެ ރަނގަޅު ގޮތުގައި ހިފަމުންދާކަމަށް އައްޝައިޚް ހަސަން މޫސާ ފިކުރީ ވިދާޅުވެއްޖެއެވެ.\nޝެއިޚް މިހެން ވިދާޅުވެފައި ވަނީ ޖަމިއްޔަތުއްސަލަފުން ބާއްވާ ދަރުސް ސިލްސިލާއެއްގައި ވާހަކަފުޅު ދައްކަވަމުންނެވެ.\nޝެއިޚް މި މަޢުޟޫއަށް އިތުރަށް ވާހަކަފުޅު ދައްކަވަމުން ވިދާޅުވެފައި ވަނީ މި ޒަމާނަކީ ކަނޑި ބަޑިން މީސްތަކުންނަށް ހަމަލާދޭން ފަސޭހަ ޒަމާނެއް ނޫން ކަމަށާއި، އެއަށްވުރެ މާބޮޑަށް ފަސޭހަވަނީ މީސްތަކުންގެ ބުއްދިއާއި ވިސްނުމާއި ކުޅެލުމަށެވެ. މިސާލަކަށް ރާއްޖެއަށް ބަލާނަަމަ ދިވެހިރާއްޖޭގެ ނޫސްތައް ކަމަށެވެ. ގިނަ ނޫސްތައް ހުންނަނީ އޮންލައިންކޮށެވެ. އޮންލައިން ނޫސްތަކުގެ ތެރޭގައި ރާއްޖޭގެ ނޫސްތަކަށް ބަލައިލައިފި ނަމަ މި ފެންނަނީ އަބަދުވެސް ކޮންމެވެސް ބައެއްގެ ނުބައި ކަންތައްތަކެއް ކުރާ ކަމުގެ ވާހަކައެވެ. އެގޮތުން އިންޑިއާގެ ކޮންމެވެސް ފިލްމު ކުޅޭ މީހަކު މަރުވިވާހަކަ، ބައެއް ނޫސްތަކުގެ މުނިފޫހި ފިލުވުމުގެ ތެރޭގައި ހުސް އެފަދަ ވާހަކައެވެ.\nއަޅުގަނޑުމެން މި ކުޑަ ކުޑަ އިސްލާމީ ޤައުމުގައި ނެރޭ ނޫސްތަކުގައި މިފަދަ ޚަބަރުތައް ޖެހުމުގެ ފަހަތުގައި ފޮރުވިފައިވާ މަޤްސަދެއްވެއެވެ. މި މަޤްސަދު ޙާސިލު ކުރުމަށްޓަކައި އެބައެއްގެ ނުފޫޒާއި ބާރު ފަތުރާ، މި ޒަމާނުގެ ވަސީލަތްތައް ބޭނުން ކޮށްގެން އިސްލާމީ ޤައުމުތަކުގެ ޢަޤީދާ ބަލިކަށި ކުރުމާއި ޢަޤީދާގައި ޝައްކު އުފެއްދުމަށް މަސައްކަތް ކުރެއެވެ. މީސްތަކުންގެ މެދުގައި އެމީހުން ބޭނުންވާފަދަ ވަކި ފިކުރެއް ފެތުރުމަށްޓަކައި ވަރަށް ބޮޑަށް މަސައްކަތް ކުރަމުން އެބަދެއެވެ.\nއަދި ހަަަމަ އެހެންމެ ބައެއް ދޮގު ވާހަކަތައް ނުވަތަ ޙަޤީގަތެއް ނެތް ވާހަކަތައް ފެތުރުމަށްޓަކައި މަސައްކަތް ކުރެއެވެ. އެގޮތުން ބައެއްގެ ޚިޔާލަށް ނުވަތަ ބަޔަކު ރާވާފަ އޮންނަ ޕްލޭނެއް އެއެތި ފެތުރުމަށްޓަކައި އެވާހަކަތައް ދައްކާ ދައްކާ ގޮސް މީހުން އެއަށް ހިތް ގޯސްވާވަރަށް ވާހަކަ ދެއްކުމުގެ ސަބަބުން އާއްމުކޮށް ޖެހިފައި ތިބޭ މީހުންނަށް އެއީ ތެދެއްކަމަށް ހީވެގެންދެއެވެ.


Evve ulhun hanikuran dhekkeyne bahanaa eh neiy | Mihaaru\nއިދިކޮޅުން ބޭއްވި މުޒާހަރާއެއްގައި ފުލުހުން ހަރަކާތްތެރިވަނީ: މާލޭގައި ހުއްދަ ނެތި މުޒާހަރާ ކުރެވޭނީ ކާނިވާ ސަރަހައްދުގައި އެކަނި ކަމަށް ސަރުކާރުން ބުނޭ -- މިހާރު ފޮޓޯ/ހުސައިން ވަހީދު\n22 ޖުލައި 2020 - 08:577comments\nއެއްވެ އުޅުމާއި ހިޔާލު ފާޅުކުރުމުގެ މިނިވަންކަމުގެ ހައްގަށް އެންމެ ބޮޑަށް ވަކާލާތުކުރީ މި ސަރުކާރުގެ އިސް ބޭފުޅުންނެވެ. އެ ބޭފުޅުން އިދިކޮޅުގައި ތިއްބެވިއިރު، މަގުމަތީގެ ސިޔާސީ ހަރަކާތްތަކަށް ހުރަސް އަޅަން ކުރީގެ ސަރުކާރުގައި ހައްގުތައް ހަނިކުރުމުން އެކަން ބަލައިނުގަނެ، މުޒާހަރާތަކަށް ނުކުތީ އެއީ ގާނޫނު އަސާސީއާ ޚިލާފް ކަމެއް ކަމަށް ބުނެ، ތަބާނުވާންވެގެންނެވެ. އެކަމަކު ވެރިކަން ބަދަލުވުމުން އެ ބޭފުޅުންގެ ވިސްނުން ވެެސް ބަދަލުވެ، ކުރީ ސަރުކާރުގެ ނިންމުން ދިފާއުކުރެއްވީ އެވެ.\nމާލޭގައި މުޒާހަރާތަކާއި އެއްވުންތައް އިތުރުވާން ފެށުމުން ދާދި ފަހުން ހޯމް މިނިސްޓްރީން ދިނީ ކުރިން ވެސް އައި ފަދަ އިންޒާރުތަކެކެވެ. ހުއްދަ ހޯދުމަކާ ނުލައި މާލޭގައި މުޒާހަރާކުރެވޭނީ ކާނިވާ ސަރަހައްދުގައި އެކަނި ކަމަށް ކުރީގެ ސަރުކާރުގައި ކަނޑައަޅާފައި އޮތްއޮތުން ދިފާއުކުރީ އެވެ. އެ ނޫން ސަރަހައްދެއްގައި މުޒާހަރާ ކުރެވޭނީ ޚާއްސަ ހުއްދައެއް ދުރާލާ ހޯދައިގެން ކަމަށް ކަނޑައެޅީ 2016 ވަނަ އަހަރު އެއްވެ އުޅުމުގެ ގާނޫނަށް ގެނައި އިސްލާހެއްގެ ދަށުންނެވެ.\nއެކަން ބަލައިގަންނަން ގިނަ ބަޔަކަށް ދަތިވީ މި ސަރުކާރު ވެރިކަމަށް އައީ ކުރިން ހަނިކުރި ހައްގުތައް އަނބުރާ އިއާދަ ކުރުމުގެ ބޮޑު ވައުދަކާ އެކު ކަމަށް ވުމުންނެވެ. ސިޔާސީ ގޮތުން އެކި ފަރާތްތަކަށް އަމާޒު ކޮށްގެން ގާނޫނު އަސާސީއަށް ގެނައި އިސްލާހުތައް އުވާލުމުގައި ކިތަންމެ އަަވަހަށް ނަތީޖާ ފެނުނަސް، އެއްވެ އުޅުމުގެ މިނިވަންކަން އަލުން އަނބުރާ އިއާދަކުރެވޭނެ ކަމުގެ ފެހި ސިގްނަލެއް މިހާތަނަކަށް ނުފެނެ އެވެ.\nއެ އިސްލާހު އުވާލަން ބިލް ހުށަހެޅުއްވި މެމްބަރުގެ ވިސްނުން ބަދަލުވެ، ބިލް އަނބުރާ ގެންދެވީ ކަމެއް ނުވަަތަ ނޫންކަން ވެސް ކަށަވަރު ނުކުރެވި، ރައްޔިތުންގެ މަޖިލީހުގައި މަޑުޖެހިފައި އޮންނަތާ އަހަރެއް ވަނީ އެވެ. މަޖިލީހުގައި ބޮޑު ސުޕަ މެޖޯރިޓީއެއް ސަރުކާރަށް އޮތަސް، އެ ބިލް އަލުން ހުށަހަޅުއްވާނެ މެމްބަރަކު ވެސް ނުވި އެވެ. ސަރުކާރުގެ އިސް ބޭފުޅުންގެ ބަސް މަގު ހުރި ގޮތުން ވެސް އެކަން ސާފެވެ.\nގާނޫނު އަސާސީގެ 32 ވަނަ މާއްދާ ބުނާ ގޮތުން ދައުލަތުގެ ހުއްދައެއް ކުރިން ހޯދުމަކާ ނުލައި، ސުލްހަވެރިކަމާ އެކު އެއްވެ އުޅުމުގެ މިނިވަންކަން ލިބިގެންވެ އެވެ. އެ ހައްގު ކުރިއަރުވައި، ނެގެހެއްޓުމަކީ ރާއްޖެ ބައިވެރިވާ ބައިނަލްއަގްވާމީ މުއާހަދާތަކުގެ ދަށުން ދައުލަތަށް ލާޒިމް ކަމެކެވެ. ގާނޫނު އޮތް ގޮތުން ކަމަށް ބުނެ އެއްވެސް ހުއްޖަތެއް ދެއްކެން ނެތީ އެ ބާރު ގާނޫނުން ސަރުކާރަށް ކުރިން ވެސް ދީފައި އޮތުމުންނެވެ.\nއެއްވެ އުޅުމުގެ ގާނޫނަށް ގެނައި އިސްލާހުގެ ދަށުން ހުއްދަ ހޯދުމަކާ ނުލައި، މުޒާހަރާ ކުރެވޭނީ ކާނިވާ ސަރަހައްދުގައި އެކަނި ކަމަށް ކަނޑައެޅީ ގާނޫނަކުން ނޫނެވެ. އެ އިސްލާހުގެ ދަށުން އެފަދަ ސަރަހައްދުތައް ކަނޑައެޅުމުގެ ބާރު ދީފައި އޮތީ ހޯމް މިނިސްޓްރީއަށް ކަމަށް ވާތީ އެ މިނިސްޓްރީން އޭރު ކަނޑައެޅީ ކާނިވާ ސަރަހައްދެވެ. އެހެންވެ، އެ ފުރުސަތު އެހެން ސަރަހައްދުތަކުގައި ދިނުމަށް ސަރުކާރަށް މިހާރު ވެސް ހުރަހެއް ނެތެވެ. ގާނޫނު އޮތް ގޮތުން ކަމަށް ބުނެ ބަހަނާއެއް ދެއްކެން ނެތީ މިހެން ވެގެންނެވެ.\nހިނގާލުމަކަށް ފުލުހުން ހުރަސް އަޅަނީ: އެއްވުންތައް ބާއްވަން ގާނޫނުއަސާސީން މިނިވަންކަން ލިބޭ -- ފޮޓޯ/މިހާރު\nހޯމް މިނިސްޓަރު އިމްރާން އަބްދުﷲ ރައްޔިތުންގެ މަޖިލީހުގެ ކޮމެޓީއެއްގައި ކުރިން ވިދާޅުވެފައިވަނީ އެއްވެ އުޅުމުގެ ހައްގު ކުރިން އޮތް ގޮތަށް އަލުން ދޫކޮށްލައިފި ނަމަ ހަމަޖެހުން ގާއިމް ކުރަން ދަތިތައް ކުރިމަތިވާނެ ކަމަށެވެ. އަދި މިހާރު އޮތް ގޮތަށް ގާނޫނު ބާއްވައިގެން ވެސް، އެއްވެ އުޅުމުގެ މިނިވަންކަން ދެވިދާނެ ކަމުގެ އިޝާރާތެއް ވެސް އޭރު ކުރެއްވި އެވެ.\n"އިސްލާހު އެއްކޮށް އުވައި ނުލައި، ރައްޔިތުންނަށް ޚިޔާލު ފާޅުކުރުމާއި އެއްވެ އުޅުމުގެ މިނިވަންކަމުގެ ތެރެއިން ދެވެން އޮތް އެންމެ ފުޅާ ފުރުސަތެއް ދެވިދާނެ ކަމަށް ނުވަތަ އިސްލާހެއް ގެނެވިދާނެ ކަމަށް އަޅުގަނޑު ގަބޫލުކުރަނީ،" މިދިޔަ އަހަރު ފަހުކޮޅު މަޖިލީހުގެ ކޮމެޓީއެއްގައި ހޯމް މިނިސްޓަރު އިމްރާން އަބްދުﷲ ވިދާޅުވެފައިވެ އެވެ.\nއެކަމަކު އިމްރާން އެގޮތަށް ވިދާޅުވިތާ ހަ މަހަށް ވުރެ ގިނަ ދުވަސް ވީއިރު ވެސް، އެ ވިދާޅުވާ ފުޅާ ދާއިރާއެއްގައި އެއްވެ އުޅުމުގެ ހައްގު ބޭނުން ކުރުމުގެ ފުރުސަތު "ގާނޫނީ އިމުގެ ތެރެއިން" ފަހިކޮށެއް ނުދިނެވެ. މާލޭގައި މިހާރު މުޒާހަރާތަކަށް ނުކުންނަނީ ކޮންމެ ގޮތެއް ވިޔަސް ވަރިހަމަ ކަމަށް ދެކިގެންނެވެ. ފުލުހުން ބޭނުންވާ ނަމަ، އެއްވުންތަކާއި ހިނގާލުންތަކަށް ހުރަސް އެޅުމުގެ ފުރުސަތު އޮތުމުން ސަރުކާރުން އެއްވެ އުޅުމުގެ ހައްގު ފަހިކޮށް ދިނީ ކަމަށް ބުނެވޭނެ ގޮތެއް ނެތެވެ.\nމުޒާހަރާތަކުގެ ސަބަބުން ސަލާމަތީ ކަންކަން ބެލެހެއްޓުމަށް ދަތިވުމުގެ ކަންބޮޑުވުމަކީ އެއްވެސް ގޮތަކަށް ދެއްކެން އޮތް ހުއްޖަތެއް ނޫނެވެ. އެހެނީ، އެއްވެ އުޅުމުގެ ގާނޫނަށް 2013 ގައި އަމަލު ކުރަން ފެށިއިރު ވެސް، "ގްރީން ޒޯން" ގެ ގޮތުގައި ހިމެނޭ ސަލާމަތީ ބާރުތަކުގެ މަރުކަޒުތަކާއި ރައީސާއި ނައިބު ރައީސްގެ ރަސްމީ ގެކޮޅާއި މަޖިލިސް އިދާރާ އާއި ކޯޓުތައް ފަދަ މުހިންމު އިމާރާތްތަކާ ވަކި މިންވަރަކަށް ވުރެ ކައިރީގައި މުޒާހަރާ ނުކުރެވޭ ގޮތަށް ފޫޓް ކަނޑައަޅައި، ލިޔެފައި އެބަ އޮތެވެ. އެހެންވެ، އެއީކީ ވެސް އަސާސީ ހައްގެއް އެއްކޮށްގެން ހިފަހައްޓައިގެން ތިބެވޭނެ ސަބަބެއް ނޫނެވެ.\nވިލިމާލޭ ދާއިރާގެ މެމްބަރު އަހުމަދު އުޝާމް ވިދާޅުވި ގޮތުގައި އެއްވެ އުޅުމުގެ ހައްގު ހަނިކޮށްފައި އޮތީ ގާނޫނުގެ ސަބަބުން ކަމަށް ބުނެވޭނެ އެއްވެސް ސަބަބެއް ނެތެވެ. ކުރީގެ ސަރުކާރުން ކަނޑައެޅި ގޮތުން އެއްވެ އުޅުމުގެ ހައްގު އެހާ ބޮޑަށް ހަނިކުރި ކުރި ކުރުން މި ސަރުކާރުން ވެސް ދިފާއު ކުރުމުން އެ ހައްގު އަނބުރާ އިއާދަ ކުރުމުގެ ވިސްނުމެއް ނެތްކަން ހާމަވާ ކަމަށް އޭނާ ވިދާޅުވި އެވެ.\n"އެ އިސްލާހުގައި ބުނަނީ ހޯމް މިނިސްޓްރީންނޭ ސަރަހައްދުތައް ކަނޑައަޅާނީ. ހޯމް މިނިސްޓްރީން ކަނޑައެޅީ ކާނިވާ ސަރަހައްދު ކަމަށް. އެ ހިސާބުން މި ހައްގު އެހާ ބޮޑަށް ހަނިވެގެން މި ދިޔައީ. އެ އިސްލާހު ބާތިލް ނުކުރިޔަސް، އެ ފުރުސަތު ދެވެން އެބަ އޮތް،" ކުރިން ޑެޕިއުޓީ އެޓާނީ ޖެނެރަލް އުޝާމް ވިދާޅުވި އެވެ.\nއޭނާ ވިދާޅުވީ އެއްވެ އުޅުމުގެ ހައްގު ދޭން ޖެހޭނީ އެހެން މީހުންގެ ހައްގުތަކާއި ގައުމީ ސަލާމަތަށް ނުރައްކާ ނުވާނެ ގޮތެއްގެ މަތިން ކަމަށެވެ. އެކަމަކު އެއީ ސަބަބެއްގެ ގޮތުގައި ދެއްކުމަށް ފަހު، އެ ގާނޫނަށް އިސްލާހު ހުށަހަޅާފައިވާ ބިލު މަޖިލީހުގައި މަޑުޖައްސާލަނީ އެއްވެސް ސަބަބެއް އޮވެގެން ނޫން ކަމަށް އޭނާ ދެކެވަޑައިގަންނަވަ އެވެ.\n"މަޖިލީހުގެ ގަވާއިދުގައި އެބަ ބުނޭ އެއްވެސް ބިލެއް އަނބުރާ ނުގެންދެވޭނެއޭ ބިލް މަޖިލީހަށް ބަލައިގަތުމަށް ފަހު. އެހެންވީމަ މެމްބަރު ބިލް އަނބުރާ ގެންދިޔައީއޭ ބުނެފައި އެ ބިލްގެ މަސައްކަތް ކުރިއަށް ނުގޮސް ބޭއްވޭކަށް ނެތް،" އުޝާމް ވިދާޅުވި އެވެ.\nޚިޔާލު ފާޅުކުރުމުގެ މިނިވަންކަމޭ އެއްފަދައިން ސުލްހަވެރިކަމާ އެކު އެއްވެ އުޅުމުގެ މިނިވަން ކަމަކީ ސަރުކާރެއްގެ ރިޔާސީ ވައުދަކަށް ވުރެ ބޮޑަށް، ގާނޫނު އަސާސީން ލިބިދޭ އަސާސީ ހައްގެކެވެ. އަސާސީ ހައްގުތަކަކީ ސަރުކާރުން ބޭނުންވާއިރަށް ހަނިކޮށް ނުވަތަ ހިފެހެއްޓޭ ހައްގެއްގެ ގޮތުގައި އޮވެގެން ނުވާނެ އެވެ. އެހެންކަމުން ގާނޫނީ އިމުގެ ތެރެއިން އެއްވެ އުޅުމުގެ ހައްގު ބޭނުން ކުރަން ހުރަސް އެޅުމަށް ސަރުކާރަށް ނުވަތަ މަޖިލީހަށް ވެސް ދެއްކޭނެ ހުއްޖަތެއް ނެތެވެ.\nއިތުރު ލިޔުންތައް މުޒާހަރާ ހޯމް މިނިސްޓްރީ ރައްޔިތުންގެ މަޖިލިސް އިދިކޮޅު ފަރާތްތައް އިމްރާން އަބްދުﷲ، ހޯމް މިނިސްޓަރު އެއްވެއުޅުމުގެ މިނިވަންކަން


SunOnline: Practice kurevey iru mubaaraiy nukulheveythee Team thah kanbodu vejje\nޕްރެކްޓިސް ކުރެވޭއިރު މުބާރާތް ނުކުޅެވޭތީ ޓީމްތައް ކަންބޮޑުވެއްޖެ\nޢަބްދުﷲ އައިމަން 22 Mar 2021, 09:13\nއެޗްޕީއޭގެ ހާއްސަ ގައިޑްލައިންގެ ދަށުން ފުރަތަމަ ޑިވިޝަން ކުލަބުތަކަށް ފަރިތަކުރުމުގެ ފުރުސަތު ދީފައި، މުބާރާތް ކުޅުމުގެ ފުރުސަތު ނުދޭންވީ ސަބަބެއް ނުވިސްނޭ ކަމަށް އީގަލްސްގެ ކޯޗު މުހައްމަދު ޝާޒްލީ (ޝާޒް) ބުނެފި އެވެ.\nމި ގައިޑްލައިންތާ އެކު ޕްރެކްޓިސްތައް ފެށިފަހުން މިހާރު މަހަކާ ގާތް ވެފައި ވީ ނަމަވެސް އަދިވެސް ލީގު ރަސްމީކޮށް ފެށޭނެ ތާރީހެއް ނޭންގެ އެވެ. އެކަމާ ވިދިގެން އަނެއްކާވެސް ކުލަބުތަކާއި ކުޅުންތެރިންގެ ކަންބޮޑުވުންތައް އަންނަނީ ފާޅު ކުރަމުންނެވެ.\nއީގަލްސްގެ ކޯޗު ޝާޒް ބުނީ، އެޗްޕީއޭއިން ދިން ހާއްސަ ހުއްދައާ އެކު ކުލަބުތަކުން ފަރިތަކުރަމުން އަންނަނީ ހުރިހާ ގައިޑްލައިނަކަށް ފުރިހަމައަށް ބޯލަނބައިގެން ކަމަށެވެ.\n"ޕްރެކްޓިސް ކުރަން ހުއްދަ ދިނުމަށްފަހު މުބާރާތް ފެށުމަށް ހުއްދަ ލިބުމަށްވެސް ވަރަށް ބޮޑަށް ބޭނުންވެގެން ދާނެ. ޕްރެކްޓިސް ދެން މިކުރަނީ މުބާރާތަށް. ޕްރެކްޓިސް ކުރަން ހުއްދަދޭ ކަމަށްވާނަމަ މުބާރާތަށް ހުއްދަ ދޭން މާ ފަސޭހަވާނެ. އެއީ މުބާރާތުގައި ކުރަން ހުންނަ ކަންކަން މާ ފަސޭހަވާނެ. ޕްރެކްޓިސްގައި ތަންކޮޅެއް އުނދަގޫވެސް ވާނެ ގައިޑްލައިނަށް ކަންކަން ކުރަން." ޝާޒް ބުންޏެވެ.\nއެފްއޭއެމުން އެންގި ގޮތަށް މި މަހު 1 އިން 15ގެ ނިޔަލަށް ރާއްޖޭގެ ފުޓްބޯޅައިގެ ޓްރާންސްފާ މާކެޓް ވަނީ ނިމިފަ އެވެ. ފަހު ޓްރާންސްފާ މާކެޓްގައި ފުރަތަމަ ޑިވިޝަނުގެ އަށް ކްލަބުން ވަނީ 28 ޓްރާންސްފާއެއް ހަދައިފަ އެވެ. އޭގެ ތެރެއިން 12 ޓްރާންސްފާ އަކީ ބިދޭސީ ކުޅުންތެރިންނެވެ. ކުލަބުތަކުން ބޮޑެތި ޙަރަދުތަކެއް ކޮށްގެން އެކަން ކުރީ ލީގު އަވަހަށް ފެށޭނެ ކަމުގެ އުންމީދުގަ އެވެ.\n"މުބާރާތް ނުފޭށޭ ކަމަށް ވަންޏާ ހަގީގަތުގައި އީގަލްސްއަށް ވަރަށް ބޮޑު ގެއްލުމެއް ވާނެ. އެއީ ހަތެއްގައި [އޭޕްރީލް] އޭއެފްސީ ކުޅޭ ކަމުގައި ވާނަމަ މަދުވެގެން ދެ މެޗު ކުޅެން ނުލިބިއްޖެ ކަމުގައި ވާނަމަ ވަރަށް ބޮޑަށް ދަތިވެގެން ދާނެ،"\nއަންނަ މަހު ހަތް ވަނަ ދުވަހު އީގަލްސް އިން ކޮލިފައިންގައި ކުޅޭ ފުރަތަމަ މެޗާއި އަންނަ މެއި މަހު މާޒިޔާ ކުޅޭ އޭއެފްސީ ކަޕްގެ ދެކުނު އޭޝިއާގެ ގްރޫޕް ސްޓޭޖް މެޗުތައް ބޭއްވުމުގެ ފުރުސަތު ވަނީ ރާއްޖެއަށް ލިބިފަ އެވެ. އެފްއޭއެމުން މަސައްކަތް ކުރަނީ ލީގުގެ ކުޅުމަށް މާ ބޮޑު ބުރޫއެއް ނާރައި ގޮތަށް އެ މުބާރާތް ވެސް ކުރިއަށް ގެންދެވޭނެ ގޮތެއް ހަމަޖެހޭތޯ ބެލުމަށެވެ.\nދިރާގު ދިވެހި ޕްރިމިއާ ލީގު މެދުކަނޑާލާފައި އޮންނަތާ މަހަކަށް ވުރެން ގިނަ ދުވަސްވެފައިވާއިރު، އޭގެ ސަބަބުން ކްލަބްތަކާއި ކުޅުންތެރިންނަށް ލިބޭ ގެއްލުން ވަރަށް ބޮޑު ކަމަށް ކުޅިވަރާ ބެހޭ ވަޒީރު އަހުމަދު މަހްލޫފް ވެސް ވަނީ ވިދާޅުވެފަ އެވެ.\n"ދެން ބަޔަކު ގަބޫލުކުރިޔަސް ނުކުރިޔަސް އަދިވެސް ރާއްޖޭގެ އެންމެ ބޮޑު ހަރަދެއް ކްލަބްތަކުން މުބާރާތަކަށް ކުރާނެ ބަޔަކީ ފުޓްބޯޅަ. އެހެންވެ ފުޓްބޯޅަ އަށް ގެއްލުންވަނީ. ވޯލްޑް ކަޕް ކޮލިފައިން އާއި އޭއެފްސީ ކަޕްގެ މެޗުތައް ވެސް އެބައޮތް ވަރަށް އަވަހަށް. އަޅުގަނޑަށް އެނގިފައި އޮތްގޮތުގައި އީގަލްސްގެ މެޗު އެބައޮތް އަންނަ މަހު ހަތް ވަނަ ދުވަހު،" ޕީއެސްއެމްގެ "ރާއްޖެ މިއަދު" ޕްރޮގްރާމްގައި މިފަހަކުން މިނިސްޓަރު ވިދާޅުވި އެވެ.


Gas indhai hadhdhaa nama School ga kiyavaa komme maadhdhaa akah2marks - vNews.mv\nގަސް އިންދައި ހައްދާނަމަ ސްކޫލްގައި ކިޔަވާ ކޮންމެ މާއްދާއަކަށް2މާކްސް\nސައިފް އަޒްހަރު 12 July 2019, 22:57\nއިންޑިއާގެ ޓެމިލްނާޑޫ ސްޓޭޓްގެ ސްކޫލްތަކުގައި ކިޔަވާ ދަރިވަރުން ގޭގައި ގަސްއިންދައި ހައްދާ ބަލަހައްޓާނަމަ، އެފަދަ ކުދިން ސްކޫލްގައި ކިޔަވާ ކޮންމެ މާއްދާއަކަށް އިމްތިހާނުގައި އިތުރަށް ދެމާކްސް ދޭން ނިންމައިފިއެވެ.\nމިކަން އިޢްލާންކުރީ ޓެމިލްނާޑޫ ސްޓޭޓްގެ މިނިސްޓަރ ފޮރ ސްކޫލް އެޑިއުކޭޝަން ކޭއޭ ސެންގޮޓައިޔާންއެވެ.\nއޭނާ ވިދާޅުވީ، ޓެމިލްނާޑޫ ސްޓޭޓްގައި މިއަހަރު5މިލިއަން ކިޔަވާކުދިން އެބަތިބި ކަމަށާއި، އެހެންކަމުން އެކުދިން ގަސްއިންދަން ފަށައިފިނަމަ ތިމާވެށްޓަށް އޭގެ ހެޔޮ އަސަރު ވަރަށް ބޮޑަށް ކުރާނޭ ކަމަށެވެ. އޭގެ ފައިދާވެސް ޓެމިލްނާޑޫ ސްޓޭޓަށް ކުރާނޭ ކަމަށެވެ.\nގަސް އިންދައި ހައްދާ ކިޔަވާ ކުދިންނަށް އިމްތިހާނުގައި ކޮންމެ މާއްދާއަކަށް ދެމާކްސް ދޭގޮތަށް، ޓެމިލްނާޑޫ ސްޓޭޓްގެ މިނިސްޓަރ ފޮރ ސްކޫލް އެޑިއުކޭޝަން އެންމެ ފުރަތަމަ އިޢްލާން ކުރެއްވީ މިއަހަރުގެ ފެބްރުއަރީމަހުއެވެ. ނަމަވެސް، އެ ސްޓޭޓްގެ ތައުލީމީ ދާއިރާގެ އިދާރާތަކުން އެކަމާ ގުޅޭގޮތުން އޮޅުންބޮޅު މައުލޫމާތު ދިނުމުގެ ސަބަބުން ސްކޫލްތަކުގައި އަދި އެކަން ނުފެށޭ ކަމަށްވެއެވެ.\nސްކޫލްތަކުގެ ޕްރިންސިޕަލުންނާއި، ޓީޗަރުންނަށްވެސް މިކަން ކުރިއަށްދާނޭ ގޮތުގެ ރަނގަޅު މައުލޫމާތު ނުލިބޭތީ، ގަސް އިންދުމުގެ ކަންކަން އަދި ވަނީ ފަށައިގަނެވޭގޮތް ނުވެފައެވެ.\nއެހެން ނަމަވެސް، މިނިސްޓަރ އޭކޭ ސެންގޮޓައިޔާން ވިދާޅުވީ، އެ މަޝްރޫއު ކުރިއަށްދާނޭ ކަމަށެވެ. ވަރަށް އަވަހަށް އެކަން ފަށްޓަވާނޭ ކަމަށެވެ.\nގަސް އިންދުމުގެ މި މަސައްކަތް ފެށުމުގެ އިތުރުން، ޓެމިލްނާޑޫ ސަރުކާރުން މިހާރުވަނީ، ޓެމިލް ނާޑޫ ސްޓޭޓްގައި ސަރުކާރުން ހިންގާ ހުރިހާ ސްކޫލެއްގެ ކުދިންނަށް އަންނަ އަހަރުން ފެށިގެން ބޫޓާއި އިސްޓާކީނު ހިލޭ ދިނުމަށް ނިންމާފައެވެ. އެއީ، ސްކޫލްތަކުގެ ގްރޭޑް6އިން ފެށިގެން 12 އާ ދެމެދުގެ ގްރޭޑްތަކުގެ ކުދިންނަށެވެ.\nޓެމިލް ނާޑޫ ސަރުކާރުން، ސަރުކާރު ސްކޫލްތަކުގެ ދަރިވަރުންނަށް މިހާރު ހިލޭ ދެމުންގެންދަނީ ޗައްޕަލް ނުވަތަ ފައިވާނެވެ. ނަމަވެސް އަހްނަ އަހަރުން ފެށިގެން ދޭނީ ބޫޓާއި އިސްޓާކީނުކަމަށް ސްކޫލް އެޑިއުކޭޝަން މިނިސްޓަރ އޭކޭ ސެންގޮޓައިޔާން ވިދާޅުވިއެވެ.\nޓެމިލް ނާޑޫ ސްޓޭޓް ސަރުކާރުން މިހާރުވެސް ގެންދަނީ ސްކޫލް ކުދިންނަށް ވަރަށް ގިނަ ވެލްފެއަރ ސްކީމްތައް ހިންގަމުން،ނެވެ. އޭގެ ތެރޭގައި، ކިޔަވާ ކުދިންނަށް ހިލޭ ލެޕްޓޮޕް ދިނުމުގެ ސްކީމެއްވެސް ހިމެނެއެވެ.\nޓެމިލް ނާޑޫ ސްޓޭޓަކީ އިންޑިއާގެ އެންމެ އަބާދީބޮޑު އެއް ސްޓޭޓެވެ. ހަމަ އެއާއެކު ޓެމިލް ނާޑޫއަކީ އިންޑިއާގެ އެންމެ ފަގީރު ސްޓޭޓްތަކުގެ ތެރެއިން ސްޓޭޓެކެވެ.


ަބައެއް ނުވަތަ މީހެއްގެ މޮޅުކަމަކީ އެފަރާތެއް ގޮސް ހުރި ހިސާބަށްވުރެން، ވެއްޓުމުން އެފަރާތެއް ތެދުވާ އަވަސް މިންވަރުކަމަށް ރައީސް މުޙައްމަދު ނަޝީދު ވިދާޅުވެއްޖެ. | President Mohamed Nasheed\nަބައެއް ނުވަތަ މީހެއްގެ މޮޅުކަމަކީ އެފަރާތެއް ގޮސް ހުރި ހިސާބަށްވުރެން، ވެއްޓުމުން އެފަރާތެއް ތެދުވާ އަވަސް މިންވަރުކަމަށް ރައީސް މުޙައްމަދު ނަޝީދު ވިދާޅުވެއްޖެ.\nައެއް ނުވަތަ މީހެއްގެ މޮޅުކަމަކީ އެފަރާތެއް ގޮސް ހުރި ހިސާބަށްވުރެން، ވެއްޓުމުން އެފަރާތެއް ތެދުވާ އަވަސް މިންވަރުކަމަށް ދިވެހި ރައްޔިތުންގެ ޑެމޮކްރެޓިކް ޕާޓީ (އެމްޑީޕީ)ގެ ރިޔާސީ ކެންޑިޑޭޓް ރައީސް މުޙައްމަދު ނަޝީދު ވިދާޅުވެއްޖެއެވެ.\n“ދެފިޔަވަޅު ފަހަތަށް” ޝިޢާރުގެ ދަށުން ރާއްޖެޓީވީއިން ރާވާ އިންތިޒާމުކުރި ކުރެހުންތެރިންގެ ހުނަރު ދައްކާލުމުގެ މަޢުރަޒު ހުޅުއްވައިދެއްވަމުން ނެޝަނަލް އާޓް ގެލެރީގައި ވާހަކަފުޅުދައްކަވަމުން ރައީސް ނަޝީދު އިތުރަށް ވިދާޅުވެފައިވަނީ މިވޭތިވެދިޔަ ދެއަހަރެއްހާ ދުވަހަކީ އެތައްބަޔެއްގެ ހިތުގައި ނުހަނު ފުން ހިތާމަޔާއި ކަންބޮޑުވުން އުފެއްދި ދެއަހަރުނަމަވެސް، އިތުރު ހިތްވަރު ލިބިގެންދަނީ ކުރެހުންތެރިންގެ ކުރެހުންތަކުންނާއި، ފަންނާނުންގެ މިއުޒިކާއި، ލަވައިންނާއި، ޝާޢިރުންގެ ޅެންބަސްތަކުންކަމަށެވެ.\nއެގޮތުން ވޭތިވެދިޔަ ދެއަހަރުގެ ތެރޭގައި އަޅުގަނޑުމެންނަށް އެންމެ ބޮޑު ހިތްވަރެއްދީފައިވަނީ އުފެއްދުންތެރި ދިވެހި ފަންނާނުންގެ ކުރެހުންތަކާއި، ލަވަތަކާއި، މުއިޒިކާއި، ޅެންތަކާއި، ނެށުންތަކުންނާއި، ހިނިތުންވުމުންކަމަށާއި، ފަންނާނުންނަށް އެހުނަރުވެރިކަން ދައްކާލުމުގެ ފުރުސަތުގެ މެދުވެރިއަކަށްވެފައިވާ 2008 ވަނައަހަރުގެ ޤާނޫނު އަސާސީއިން ދިވެހި ރައްޔިތުން ހޯދައިގަތް އެއްވެއުޅުމާއި، ޚިޔާލު ފައުޅުކުރުމުގެ މިނިވަންކަންކަމަށްވެސް ރައީސް ނަޝީދު ވިދާޅުވިއެވެ.\nމިމޭރުމުން ވާހަކަފުޅުކުރިއަށް ގެންދަވަމުން7ފެބްރުއަރީގެ ބަޣާވާތުގެ ސަބަބުން ދިވެހިރާއްޖެ މިވޭތިވެދިޔަ އަހަރު ފަހަތަށް ސޮއްސާލައިފައިވާ މިންވަރު ކުރެހުމުގެ ވާސިތާއިން ދައްކައިދިނުމުގެ މަޤްސަދުގައި ރާއްޖެޓީވީއިން އިންތިޒާމުކުރި ކުރެހުމުގެ މަޢުރަޒު ހުޅުއްވައިދެއްވަމުން ރައީސް ނަޝީދު ވިދާޅުވެފައިވަނީ ދިވެހި ރައްޔިތުން ފަހަތަށް އެޅި ދެފިޔަވަޅާއެކު މާބާރަށް ހަތަރު ފިޔަވަޅު ކުރިއަށްއަޅާނެކަމަށާއި، ފަހަތަށް އެޅި ފިޔަވަޅު ދިވެހި ރައްޔިތުން އެޅީ އެފިޔަވަޅުގެ ހުތޫރަތްތެރިކަން ދަނެތިބެ، ބުއްދިވެރިކަމާއި، ޙިކުމަތްތެރިކަމާއެކުގައިކަމަށެވެ.\n“އަޅުގަނޑުމެންގެ ރާއްޖެ އަބަދުވެސް ސަލާމަތްވަނީ އަޅުގަނޑުމެންގެ ރައްޔިތުންގެ ހިތްވަރާއި، ޙިކްމަތާއި، ބުއްދިން” ރައީސް ނަޝީދު އިތުރަށް ވިދާޅުވިއެވެ.\nމީގެއިތުރުން އެމްޑީޕީއަށް ތާޢީދުބޮޑުވަމުން އައިސް، ހުއްޓި ނުތިބެވޭނެކަމަށާއި، ފަހަތަށްޖެހި، ވަރިހަމަވެސް ކޮށްލައިގެން ނުތިބޭނެކަމަށް ދިވެހި ރައްޔިތުންގެ ތެރެއިން ގިނަ ބައިވަރު މީހުން ބުނަމުން އަންނަކަމަށްޓަކައި، މިއިންތިޚާބު މިހާރު އެމްޑީޕީއާވީ ފަރާތަށް ބުރަވެ ނިމިއްޖެކަން ހާމަކުރައްވަމުން އެމަނިކުފާނު ވިދާޅުވެފައިވަނީ މިވޭތިވެދިޔަ އަހަރުތަކުގައި ފަންނާނުން ނުކުމެ އެދައްކާލި ހުނަރުވެރިކަމަށް ޝުކުރުވެރިވެވަޑައިންނަވާ ހިނދު، އެކަންކަމަށް ތާޢީދުދީ އުފެއްދުންތެރި ޚިޔާލަށް ތަންދިނުމަކީ އެމްޑީޕީގެ ތަރައްޤީގެ ފިކުރާއި، ވިސްނުމާ ގުޅިފައިވާކަމެއްކަމަށް ފާހަގަކުރައްވާކަމަށެވެ.


Rasdhoo ah ummeedhu: Himaayai libenee!\nރަސްދޫއަށް ބޮޑު އުންމީދެއް، ހިމާޔަތް ލިބެނީ!\nއއ. ރަސްދޫއިން: ނާޒިމް ހަސަން\nރަސްދޫގެ ގޮނޑުދޮށް: ވަރަށް ބޮޑަށް ވަނީ ގިރައިގެން ގޮސްފައި -- ނާޒިމް ހަސަން | އަވަސް\nއއ. ރަސްދޫއަކީ ލޯކަލް ޓޫރިޒަމަށް އެންމެ ފައްކާވެފައިވާ ރަށްތަކުގެ ލިސްޓްގެ ކުރިން ޖާގަ ހޯދާނެ ރަށެކެވެ. އުފާވެރި، ފުދުންތެރި ރައްޔިތުންތަކެއް އުޅޭ ހިތްގައިމު ރަށެކެވެ. ނަމަވެސް މި ރަށް އެދި ގޮވަމުންދަނީ ރަށް ހިމާޔަތް ކޮށްދިނުމަށެވެ. އެ އާދޭހަށް އެތައް އަހަރެކެވެ.\nރަސްދޫއަށް ގިރުމުގެ މައްސަލައަކީ ބޮޑު މައްސަލައެކެވެ. އެ ކަން އެ ރަށަށް އެންމެ ބޮޑަށް ކުރިމަތިވީ 2009 ވަނަ އަހަރު ރަށުގެ ބަނދަރު ހެދުމަށްފަހު އެވެ. ބަނދަރު އޮތް ސަރަހައްދު ނޫން އެހެން ސަރަހައްދުގައި އެއްވެސް ހިމާޔަތެއް ނެތުމުން ރަށުގެ ފަސްގަނޑު ގިރައިގެން ދަނީ އެވެ.\nމީގެކުރިން ރަށް ގިރާތީ، ކުނި އަޅައިގެން ރަސްދޫގެ ވަރަށް ބޮޑު ބައެއް ހިއްކާފައިވެ އެވެ. ކުނި އަޅައިގެން ހިއްކާފައިވަނީ ވެސް ރަށުގެ ބައެއް ގޭގެއާ ހަމައަށް މޫދުގެ ލޮނުގަނޑު އައުމާ ގުޅިގެންނެވެ. ރަށް ގިރުން ބޮޑުވެ، ކުނި އަޅައިގެން ހިއްކި ސަރަހައްދު ވެސް މިހާރު އޮތީ ވަރަށް ބޮޑަށް ގިރާލާފަ އެވެ. އަނެއްކާވެސް ބައެއް ގޭގެ ހަމައާ މޫދުގެ ލޮނުގަނޑު ވަނީ އަންނަން ފަށާފަ އެވެ. ރަށުގެ ހުރިހާ ދިމާލަކުން ވެސް ބޮޑު ބައެެއް މިހާރު އޮތީ ގިރާފަ އެވެ.\nރަސްދޫގައި ކުނި އަޅައިގެން ހިއްކާފައިވާ ސަރަހައްދު -- ނާޒިމް ހަސަން | އަވަސް\nމި ރަށު ތެރެއަށް އަރާ، ރަށުގެ ވާހަކަތައް އަހާލުމުން ކޮންމެ ރައްޔިތަކު ވެސް ކަންބޮޑުވުމާއެކު ފާހަގަ ކުރަނީ މިކަމެވެ. ރަށުގެ ބަނދަރު މަތީ ހުރި ސާމިޔާ ހަސަން ބުނި ގޮތުގައި ރަށުގެ ބޮޑު ސަރަހައްދެއް އެއްވެސް ހިފެހެއްޓުމެއް ނެތި ގިރަމުންދާތީ ވަރަށް ކަންބޮޑުވެ އެވެ. އޭގެ ސަބަބުން ރައްޔިތުން ނުތަނަވަސްވެފައިވާއިރު ރަށުގެ ވަރަށް ބޮޑު ބައެއް ގެއްލިގެން ގޮސްފައިވާކަން އޭނާ ފާހަގަކުރި އެވެ.\n"އަހަރެމެންގެ ރަށް ކުޑަވަމުން މިދަނީ، އަވަސް މުސްތަގުބަލެއްގައި ރަނގަޅު ގޮތެއްވުމަށް އަހަރެމެން މި އެދެނީ،" ސާމިޔާ ބުންޏެވެ.\nސާމިޔާ އޭނާގެ ކަންބޮޑުވުންތައް ފާޅު ކުރި -- ނާޒިމް ހަސަން | އަވަސް\nރަސްދޫގައި ހުރި ފެންވަރު ރަނގަޅު ރެސްޓޯރެންޓްތަކުގެ ތެރެއިން ރެސްޓޯރެންޓެއްގެ ތެރޭގައި ހުރެ، މި ރަށުގެ ހަސަން އަންވަރު ބުނި ގޮތުގައި ރަށް ގިރަމުންދާތީ ރަށުގެ އިގުސޯދަށް ވެސް އޭގެ ގެއްލުންތައް ދަނީ ކުރަމުންނެވެ. ރަށް އެންމެ ބޮޑަށް މިހާރު ބަރޯސާވެފައި އޮތީ ގެސްޓްހައުސް ވިޔަފާރިއަށެވެ. ނަމަވެސް ޓޫރިސްޓުން އެންމެ ބޭނުންވާ ރީތި ބީޗެއް މިހާރު ރަސްދޫއިން ލިބޭކަށް ނެތެވެ.\nބީޗް ގިރަމުން ދާއިރު، ކުނި އަޅައިގެން ހިއްކާފައިވާ ސަރަހައްދުގެ ފަސްގަނޑު ދަމައިގަނެ އެތަނުގައި ވަޅުލެވިފައިވާ ކުނިތައް ވެސް ބީޗަށް ޖަމާވަމުންދާކަން އޭނާ ފާހަގަކުރި އެވެ. އެކަން ޓޫރިސްޓުން ވެސް ފާހަގަކުރާ ކަމަށް އަންވަރު ބުންޏެވެ. އެހެންވެ، އަންވަރު އެދެނީ އެކަމަށް އަވަސް ހައްލެކެވެ.\nއަންވަރު، މަޝްރޫއާ ގުޅޭ އުއްމީދުތައް ހިއްސާ ކުރަނީ -- ނާޒިމް ހަސަން | އަވަސް\nރަސްދޫއަށް ހައްލެއްގެ ވާހަކަ ނުދެކެވި އެތައް އަހަރެއް އޮތުމަށްފަހު އުއްމީދުގެ ހުޅުކޮޅެއް މިހާރު ވަނީ ރޯވެފަ އެވެ. އިންޑިއާ ސަރުކާރުގެ ހިލޭ އެހީގެ ދަށުން ރަސްދޫގެ ގޮނޑުދޮށް ހިމާޔަތް ކުރުމުގެ މަޝްރޫއެއް ހިންގަން ވަނީ ނިންމާފަ އެވެ. އެކަމަށް އިންޑިއާއިން ވަނީ އަށް މިލިއަން ރުފިޔާ ދީފަ އެވެ. މަޝްރޫއުގެ ދަށުން ރަސްދޫގައި ގިރަމުންދާ 179 މީޓަރުގެ ސަރަހައްދެއް ހިމާޔަތް ކުރާނެ އެވެ.\nމިއީ އިންޑިއާ ސަރުކާރުން ރާއްޖެއަށް ދިން 100 މިލިއަން ރުފިޔާގެ ހިލޭ އެހީގެ ދަށުން ހިންގާ މަޝްރޫއުއެކެވެ. އިންޑިއާއިން އިސްކަން ދެނީ އެ އެހީގެ ދަށުން ރަށްރަށުގެ ރައްޔިތުންނާ އެންމެ ގުޅުންހުރި މަޝްރޫއުތައް ހިންގުމަށެވެ. އެގޮތުން ރަސްދޫ ފިޔަވައި ވެސް އެހެން ބައެއް ރަށްތަކުގެ މިފަދަ މަޝްރޫއުތަކަށް އިންޑިއާއިން ދަނީ އެހީ ދެމުންނެވެ.\nރަސްދޫގެ މަގެއް މަތި: ގިރާ ސަރަހައްދު ހިމާޔަތް ކުރާ މަޝްރޫއަކީ މުހިންމު މަޝްރޫއެއް -- ނާޒިމް ހަސަން | އަވަސް\nރަސްދޫގެ މަގެއް މަތި\n"ވަރަށް އުފާ ކުރިން އެ މަޝްރޫއު ރަށަށް އައީމަ، އެންމެ މުހިންމުވެފައިވާ ކަން މިއީ މި ރަށަށް، ވެލިގަނޑު ހިފެހެއްޓި، ކުނިތައް ފޭބުން ހުއްޓިގެން ދާނެ، ވަރަށް ވެސް މުހިންމު މަޝްރޫއުއެއް،" އަންވަރު ބުންޏެވެ.\nރަސްދޫ ކައުންސިލްގެ ނައިބު ރައީސް ހުސެއިން ޝިމާއު ވިދާޅުވި ގޮތުގައި އިންޑިއާގެ އެހީއާއެކު ފެށޭ މަޝްރޫއު ފުރިހަމަވެގެންދާއިރު ރަށަށް ވަރަށް ބޮޑު ފައިދާތަކެއް ލިބިގެންދާނެ އެވެ. ރަށުގެ ގިރާ ސަރަހައްދު ހިމާޔަތް ކުރެވި ރަށް އިތުރަށް ބޮޑު ކުރެވިގެންދާނެ އެވެ.\n"އަހަރެއް އަހަރަކުން މިދަނީ ރަށުގެ ބިމުގެ ސަރަހައްދު ކުޑަވަމުން، އެއީ ލިބޭ ބޮޑު ގެއްލުމެއް، މި މަޝްރޫއުގެ ސަބަބުން އާންމު ދިރިއުޅެމުންދާ ސަރަހައްދު ވެސް ހިމާޔަތް ކުރެވުނީ،" ޝިމާއު ވިދާޅުވި އެވެ.\nރަސްދޫ ކައުންސިލްގެ ނައިބު ރައީސް\nގޮނޑުދޮށް ހިމާޔަތް ކުރުމުގެ މަޝްރޫއު މިހާރު ވަނީ އެމްޓީސީސީއާ ހަވާލުކޮށްފަ އެވެ. ނަމަވެސް އަދި މަސައްކަތް ނުފެށެ އެވެ. އެ ރަށުގެ ރައްޔިތުންނަށް މަޝްރޫއު ފެށުން ލަސްވާ ކޮންމެ ދުވަހަކީ ވެސް ހިތް ނުތަނަވަސްކޮށްލާ ދުވަހެކެވެ. އެހެންވެ، މަޝްރޫއުގެ އަމަލީ މަސައްކަތް އަދި ނުފެށޭތީ ރަށުގައި ކަންބޮޑުވުން އެބަ އޮތެވެ. ނަމަވެސް މިފަހަރު ރައްޔިތުންގެ އުއްމީދު ބޮޑެވެ. ލަސްވިޔަސް، މިފަހަރު ހައްލެއް ލިބޭނެ ކަމަށް އެމީހުން ގަބޫލު ކުރެ އެވެ.\nއިންޑިއާ ފޮރިން މިނިސްޓްރީ ތިމާވެށި + އަބްދުﷲ ޝާހިދު ރަސްދޫ ބޭރުގެ އެހީ ދިވެހި އިންޑިއާގެ ގުޅުން\nއިންޑިއާގެ އެހީގައި ދެ ސީއެމްބިއުލާންސް ހޯދަނީ


Civil service ge dhashun foreign service minivan kuran bill'eh | Jazeera\tސިވިލް ސަރވިސްގެ ދަށުން ފޮރިން ސަރވިސް ވަކިކުރަން ބިލެއް - Jazeera\nސިވިލް ސަރވިސްގެ ދަށުން ފޮރިން ސަރވިސް މިނިވން ކުރަން ބިލެއް\nޖަވިޔަނި June 28, 2021 607 views0\nހެންވޭރު ދެކުނު ދާއިރާގެ މެމްބަރު ހުސެއިން ޝަހީމް-- ފޮޓޯ: މަޖިލިސް\nރާއްޖޭގެ ސިވިލް ސަރވިސްގެ ދަށުން ފޮރިން ސަރވިސް ވަކިކޮށް، ވަކި ޚިދުމަތެއް ގާއިމުކުރުމަށްޓަކައި ރައްޔިތުންގެ މަޖިލީހަށް ހުށައަޅާފައިވާ ބިލުގެ އިބްތިދާއީ ބަހުސް ފަށައިފިއެވެ.\nސަރުކާރުގެ ފަރާތުން މި ބިލު ހުށައެޅުއްވީ ހެންވޭރު ދެކުނު ދާއިރާގެ މެމްބަރު ހުސެއިން ޝަހީމްއެވެ.\n'ދިވެހި ރާއްޖޭގެ ފޮރިން ސަރވިސްގެ ބިލު'ގެ ނަމުގައި މި ފަދަ ބިލެއް ހުށައެޅީ ރާއްޖޭގެ ޚާރިޖީ ސިޔާސަތު ހަރުދަނާކޮށް، ބައިނަލްއަގްވާމީ ގޮތުން ފެންވަރު ރަނގަޅު މިންގަނޑަށް ފެއްތުމަށްޓަކައި ބޭނުންވާ ޚައްސަ ތަމްރީމާއި ހުނަރާއި ތަޖުރިބާ ލިބިފައިވާ ޕްރޮފެޝަނަލް ފޮރިން ސަރވިސްއެއް ބިނާކުރުމަށްޓަކައި ވަކި ޚިދުމަތެއް ގާއިމުކުރުމެވެ. އަދި މި ބިލުގައި އެ ޚިދުމަތް ރޭވިފައިވާ ގޮތާއި، އެ ޚިދުމަތް ހިންގުމާއި ގުޅޭ އުސޫލުތަކުގެ އިތުރުން އެ ޚިދުމަތުގައި މަސައްކަތް ކުރާ މުވައްޒަފުންނާއި ގުޅޭ އުސޫލުތައް ވެސް ބަޔާންކޮށްފައިވެއެވެ.\nމި ބިލު ގާނޫނަކަށްވެ، އަމަލުކުރަން ފެށުމާއި އެކު ސިވިލް ސަރވިސްގެ ދަށުން މިނިވަން ވާނެއެވެ.\nމި ބިލުގައި ބަޔާންކޮށްފައިވަނީ ރާއްޖޭގެ ޚާރިޖީ ސިޔާސަރު ކަނޑައަޅާ ހިންގައި، އަދި އެ ސިޔާސަރު ހިނގާ ނުހިނގާގޮތް ބެއްލެވުމުގެ އެންމެ އިސްވެރިއަކީ ރައިސުލްޖުމްހޫރިއްޔާ ކަމަަށެވެ. އަަދި ރައީސް އަންގަވާ ގޮތެއްގެ މަތިން ފޮރިން ސަރވިސްގެ އެންމެހާ ކަންކަމެއް ހިންގަވާ އެންމެ އިސްވެރިއަކީ ފޮރޮން މިނިސްޓަރ ކަމަށެވެ.\nވަޒީރުގެ މަސްއޫލިއްޔަތުތަކުގެ ގޮތުގައި ބިލުގައި ކަނޑައަޅާފައިވާ ކަންކަމަށް ބަލާއިރު، ރާއްޖޭގެ ޚާރިޖީ ސިޔާސަތާއި ގުޅޭ ގޮތުން ރައީސަށް ލަފާއެރުވުމާއި ރާއްޖޭގެ މިނިވަންކަމާއި ސަރަހައްދުގެ ރައްކާތެރިކަން ދެމެހެއްޓުމުގައި އާއި ބައިނަލްއަގްވާމީ މުޖުތަމައުގައި ގައުމީ ސިޔާދަތަށް އޮތް އިހުތިރާމް ކުރުމަށް ކުރެވޭ މަސައްކަތުގައި ވެސް ރައީސަށް ލަފާ އެރުވުން ވެސް ހިމެނެއެވެ. މީގެއިތުރުން ބޭރުގެ ދައުލަތްތަކާއި ބައިނަލްއަގްވާމީ ޖަމިއްޔާތަކާއި މުއާމަލާތްކުރުމުގައި ދިވެހި ދައުލަތް ތަމްސީލުކުރައްވާނީ ވެސް މިނިސްޓަރެވެ.\nމި ބިލުގައި ގާނޫނުގައި އެކަށައަޅާފައިވާ މަގާމުތަކުގެ އިތުރުން މިނިސްޓްރީގެ ހިންގުމަށް އިތުރު މަގާމުތަކެއް ބޭނުންވާކަމަށް މިނިސްޓަރަށް ގަބޫލުކުރެވިއްޖެ ނަމަ، އިތުރު މުވައްޒަފުން މަސައްކަތަށް ނެރުމުގެ ބާރު މިނިސްޓަރަށް ލިބޭ މައްދާއެއް ވެސް ހިމަނާފައިވެއެވެ. އެހެންނަމަވެސް މުވައްޒަފުން އިތުރުކޮށް އުނިކުރެވޭނީ ރައީސް އޮފީހަށް ހުށައަޅައިގެން ފާސްވުމުންނެވެ.\nރާއްޖޭގެ ހާރިޖީ ސިޔާސަތަކީ ފެށުނީއްސުރެވެސް ވަކި ޤައުމަކަށް ބުރެ ނުވެ، ދަމަހައްޓަމުން އައި ހާރިޖީ ސިޔާސަތެކެވެ. ރާއްޖޭގެ ވެރިކަންތައް އެތަކެއް ވެރިންނެއް، އަދި އެ ވެރިކަންތަކުގައި ހާރިޖިއްޔާ ހިންގެވުމުގައި އެތަކެއް ވާޒީރުންނެއް ތިއްބެވިއިރުވެސް އެ ސިޔާސަތު އެގޮތުގައި ހިފެހެއްޓުމަށް ގިނަ މަސައްކަތްތަކެއް ކޮށްފަވެއެވެ.\nސިވިލް ސަރވިސްގެ ދަށުން ފޮރިން ސަރވިސް ވަކިކުރަން ބިލެއް


Hurihaa Namaadheh Gai Qunut Nazila Kiyan Angaifi - Vaguthu\nކޮވިޑް-19ގެ ބަލިމަޑުކަން އިތުރަށް ގޯސްވާން ފެށުމާއެކު އެ ބަލިމަޑުކަމުން ސަލާމަތް ކޮށް ދެއްވުން އެދި ފަރުޟު ނަމާދުތަކުގައި ގުނޫތު ނާޒިލާ ކިޔަން އިސްލާމިކް މިނިސްޓްރީން މިސްކިތްތަކުގެ އިމާމުންނަށް އަންގައިފިއެވެ.\nއިސްލާމިކް މިނިސްޓަރު ޑރ.އަހުމަދު ޒާހިރު މިރޭ ވިދާޅުވީ ފަރުޟު ހުރިހާ ނަމާދެއްގެ ފަހު ރަކުއަތުގައި ގުނޫތު ނާޒިލާ ކިޔުމަށް ރާއްޖޭގެ ހުރިހާ މިސްކިތްތަކެއްގެ އިމާމުންނަށް އަންގާފައިވާ ކަމަށެވެ.\nގުނޫތު ނާޒިލާއަކީ ބޮޑު ކާރިސާއެއް ކުރިމަތިވުމުން ނަމާދުގެ ފަހު ރަކްއަތުގައި ކިޔާ ހާއްސަ ގުނޫތު (ދުއާ) އެކެވެ.\nރާއްޖެއަށް ކޮވިޑްގެ ބަލިމަޑުކަން ފުރަތަމަ ފެތުރި މިސްކިތްތައް ބަންދުކުރުމާއި ހަމައަށް ފަރުޟު ނަމާދުތަކުގައި ގުނޫތު ނާޒިލާ ކިޔަމުން އައެވެ. އަދި މިސްކިތްތައް ބަންދުކުރުމަށް ފަހު އަލުން ހުޅުވި ފަހުން ވެސް ގުނޫތު ނާޒިލާ ކިޔަމުން އައެވެ. ނަމަވެސް ކޮވިޑްގެ ހާލަތު ރަނގަޅުވާން ފެށުމުން ގުނޫތު ނާޒިލާ ފަރުޟު ނަމާދުތަކުގައި ކިޔެވުން އޮތީ ހުއްޓާލާފައެވެ.\nރާއްޖެ އިން ކޮވިޑް-19 އަށް ފައްސިވާ މީހުންގެ އަދަދު މިހާރު އަންނަނީ ވަރަށް ބޮޑަށް އިތުރުވަމުންނެވެ. މިމަހު މިހާތަނަށް އިއުލާން ނުކުރެވި އޮތް ކޮވިޑް ވޭދަނަތާއިއެކު މިއަދު ވަނީ 1204 މީހަކު ކޮވިޑަށް ފައްސިވިކަން އިއުލާން ކޮށްފައެވެ. މިހާރު ރާއްޖޭގައި 10376 ކޮވިޑް ބަލި މީހުން އެބަތިއްބެވެ. އޭގެތެރެއިން 244 މީހުންނަށް ހޮސްޕިޓަލްގައި އެޑްމިޓް ކޮށްގެން އަންނަނީ ފަރުވާ ދެމުންނެވެ.\nމެއި 10, 2021 23:45\nމިހަބަރުގައި ގުނޫތު ޖަހާލިނަމަ\nމެއި 10, 2021 23:52\nލޮކްޑައުން ކުރަންޔާ ؟ ގުނޫތު ކިޔަން މިސްކިތް ހުޅުވާބާ؟\nމެއި 11, 2021 01:00\nމިހާ ވަރައް ކޮވިޑް ފެތުރޭނަމަ ވާނީ މިސްކިތްތައް ބަންދުކުރަން. ދެމީހުން ކޮވޮޑައް ޕޮޒިޓްވީމަ މިސްކިތްތައް ބަންދުކުރުރި. އިންޑިޔާ ބައެއްބާ ވެރިކަމުގަ ތިބީ އިންޑިޔާގަ ކޮވިޑް ގިނަވެގެން ފާދިރީންވެސް މުސްލިމުން ކައިރީ ދުވާކޮއްދީ މިސްކިތްތައް ހިމާށް ކޮއް ހެއްދިވި ފަރާތައް އާދޭސް ކުރަމުންދަނީ. މިސަރުކާރުވެސް އެހެންވެގެން ބާ މިއުޅެނީ. ދެންވެސް ބިރުވެތި ނުވެ ބޭނުން ހާ އެއްޗެއް ގޮވަމުން ނުދުވާނީ..\nވަގުތު މީހުން މިކޮމަންޓް ޖަހާދޭނެހެން ހިޔެއްނުވެ. ރަނގަޅު ވާހަކައެއް ބުނެފިނަމަ.\nމިހާވަރު ވީމަތަ މިކަންކުރަންވެސް އިނގެނީ ހަދާނެ ނުހަދާނެ ގޮތެއް ނޭގިގެން މިއުޅެނީ ކިހިނެއް ވެގެންބާ؟\nމެއި 11, 2021 05:31\nދީނަށް ފުރައްސާރަ ކުރާމީހުނަށް ހިމާޔަށް ދީފަ ގުނޫތު ކިޔަން އެންގުން ހަމައެއްނުޖެހޭ\nމެއި 11, 2021 09:10\nނައިފަރު މިސްކިތަކު ނުކިޔާނެ.. މިސްކިތް ތެރޭގައި މާސްކްވެސް ނާޅާނެ.. އުޅޭނީ ވަރަށް މޮޅު މީހުން.. މަދީނާގެ އިލްމްވެރިންނަށް ކިޔަވާދީފައި އައިސް ތިބި މީހުން އުޅޭނީ.. އާއްމުންނަށް ވިސްނަދޭން ބުނާނީ ބަލާށޭ ޙަރަމްފުޅުގައި ނަމާދުކުރާތަން.. އެކަމް ޙަރަމްފުޅުގައި ޤައިދުރުކޮށް އަދި މާސްކްއަޅާގެން ތިބިގެން ނަމާދުވެސް ކުރޭ.. އެކަމެއް ޤަބޫލްއެއްނުކުރޭ..\nފުރަތަމަ ގުނޫތުނާޒިލާ ކިޔަން ފެށިއިރު ވަރަށްދިގުކޮށް ކިޔަމުން އައީ. ރޯދަމަހަށްވުރެވެސް ދިގު. މިނިސްޓްރީން ތައްޔާރުކޮށްފައިވާ ގޮތަށޯ. ވަކި ހިސާބަކުން އެކި އިމާމުން އެކިގޮތަށް އުނިއިތުރުކުރަމުން އައީ. މިހާރު އަލުން ފެށުނު އިރު ގުނޫތު މިވަނީ ރިޔަނަކަށް ކުރުކޮށްލާފައި. މިހާރު ކިޔަނީ ވަރަށްކުރުކޮށް. ލަފާ ކުރެވެނީ ގުނޫތުނާޒިލާއިންވެސް ވައްކަން ކުރަނީހެން.\nގުނޫތު ކިޔަން ބޭނުންވަނީ މިސްކިތެއް ނޫނެވެ. އިޚުލާޞްތެރިކަމެވެ.


Covid ge ithuru mareh, Number 114 ah\nކޮވިޑްގެ އިތުރު މަރެއް، ނަންބަރު 114 އަށް\nއޭޑީކޭ ހޮސްޕިޓަލް --\nކޮވިޑް ޖެހިގެން ރާއްޖެއިން މަރުވި މީހުންގެ އަދަދު 114 އަށް އަރައިފި އެވެ.\nއެޗްޕީއޭ އިން ދެންމެ ބުނީ މިރޭ 6:52 ގައި މަރުވެފައިވަނީ އުމުރުން 62 އަހަރުގެ މީހެއް ކަމަށެވެ. އެއީ ދިވެހި ފިރިހެނެކެވެ.\nއޭނާ މަރުވީ އޭޑީކޭ ހޮސްޕިޓަލްގެ އީއާރުގައި ފަރުވާ ދެމުން ދަނިކޮށެވެ. އެމީހާ މަރުވިއިރު އެއީ ކޮވިޑް ބަލި މީހެއްކަން އެނގިފައެއް ނުވެއެވެ. މަރުވި ފަހުން ލިބުނު ނަތީޖާ އިން ކޮވިޑް ޖެހިފައިވާކަން އެނގިފައިވާތީ އެއީ ކޮވިޑް މަރެއްގެ ގޮތުގަައި ކަނޑައެޅީއެވެ.\nމިއީ މިއަދުގެ ދެވަނަ މަރެވެ. ރޭ މެންދަމު 2:00 ގައި މަރުވެފައި ވަނީ ލ. ކޮވިޑް ފެސިލިޓީގައި ފަރުވާ ހޯދަމުން ދިޔަ އުމުރުން 36 އަހަރުގެ ބިދޭސީ ފިރިހެނެކެވެ. އޭނާ އަކީ ނޭޕާލަށް ނިސްބަތްވާ މީހެކެވެ.\nއިއްޔެއަކީ ރެކޯޑް އަދަދަކަށް މީހުން މަރުވި ދުވަހެކެވެ. ކޮވިޑް ބަލީގައި އިއްޔެ ހަތް މީހަކު މަރުވިއެވެ. އޭގެ ތެރެއިން ދެ މީހުންނަކީ ލ. ކޮވިޑް ފެލިސިޓީގައި ފަރުވާ ހޯދަމުން އައި ދެ މީހެކެވެ. ދެން މަރުވީ ދަރުމަވަންތަ ހޮސްޕިޓަލާއި ހުޅުމާލެ މެޑިކަލް ފެސިލިޓީގައި ފަރުވާ ހޯދަމުންދިޔަ ފަސް މީހެކެވެ.\nކޮވިޑް ޖެހޭ މީހުންގެ އަދަދު އިތުރުވެފައިވާއިރު ރާއްޖޭގެ 105 ރަށެއްގައި 2969 މީހަކަށް މިހާރު ވެސް ބަލި ޖެހިފައި ވެއެވެ. 63 ރަށެއް އޮތީ އަރާ ފޭބުން މަނާކޮށް ބަންދު ކޮށްފައެވެ. މިވަގުތު 272 މީހަކަށް އެޑްމިޓް ކޮށްގެން ދަނީ ފަރުވާ ދެމުންނެވެ. މީގެ ތެރެއިން 260 މީހަކަށް ފަރުވާ ދެނީ ވޯޑްގައެވެ. އައިސީޔޫގައި ފަރުވާ ދެމުންދާ 14 މީހަކު ވެއެވެ. ނުވަ މީހަކު އޮތީ ވެންޓިލޭޓަރުގަ އެވެ.\nރާއްޖެ ކޮވިޑް-19 އިގެ ބަލިމަޑުކަމުގައި 438 ދުވަސް ހޭދަވެފައިވާއިރު މިދިޔަ މުއްދަތުގެ ތެރޭގައި 48،601 މީހަކަށް އެ ބަލި ޖެހިފައި ވެއެވެ. މިވަގުތުވެސް 18،843 މީހަކު ބަލިން ފަސޭހަ ނުވެ އެބަތިއްބެވެ\nމި މަހުގެ މިހާތަނަށް 41 މީހަކު ކޮވިޑް-19 ބަލީގައި މަރުވެފައިވާއިރު އޭގެ ތެރެއިން 64 ޕަސެންޓް މީހުން ވެކްސިންގެ އެއްވެސް ޑޯޒެއް ފުރިހަމަ ކޮށްފައިނުވާ މީހުން ކަމަށް ޓެގް ޓީމުން ބުނެއެވެ. ޓެގް ޓީމުގައި ހިމެނިވަޑައިގަންނަވާ ޑރ. ނަޒްލާ މުސްތަފާ ވިދާޅުވި ގޮތުގައި މި މަހު ރެކޯޑް އަދަދަކަށް ކޮވިޑްގެ ބަލި މީހުން މަރުވެފައި ވާއިރު ވެކްސިންގެ ފުރަތަމަ ޑޯޒް ފުރިހަމަ ކޮށްފައި ވަނީ 24 ޕަސެންޓް މީހުންނެވެ. ވެކްސިންގެ ފުރަތަމަ ޑޯޒް ފުރިހަމަ ކޮށްފައިވާ ކަމަށް ބަލަނީ ފުރަތަމަ ޑޯޒް ޖަހާތާ 14 ދުވަސް ވެފައި ވުމެވެ. މަރުވި މީހުންގެ ތެރެއިން ދެ ޑޯޒް ފުރިހަމަ ކޮށްފައިވަނީ 12 ޕަސެންޓް މީހުންނެވެ.\nއޭޑިކޭ ހޮސްޕިޓަލް ކޮރޯނާ ވައިރަސް ކޮވިޑް-19\nކޮވިޑްގައި އޭޑީކޭގައި މީހަކު މަރުވެއްޖެ\nރާއްޖޭގެ ކޮވިޑް ނަންބަރު 288 އަށް


KEYONIRU Column: Sarukaaru zinmaadhaaru kuruvanee baa? nuvatha MDP akee idhikolhu party baa? - One Online\n05 އޭޕްރިލް 2019، މާލެ، މަޖިލިސް އިންތިހާބު 2019 ކެމްޕެއިން ނިންމާލުމަށް އެމްޑީޕީއިން ބެއްވި ހިނގާލުމުގައި ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އަދި ރައީސް ނަޝީދު --- ވަން ފޮޓޯ: މުހައްމަދު އައުޒަމް\nކެޔޮނިރު ކޮލަމް: ސަރުކާރު ޒިންމާދާރުކުރުވަނީބާ؟ ނުވަތަ އެމްޑީޕީއަކީ އިދިކޮޅު ޕާޓީ ބާ؟\nރައްޔިތުންގެ މަޖުލިހުގެ ރައީސަކަށް ހުންނެވީ އެމް.ޑީ.ޕީ ގެ ބޭފުޅެކެވެ. މަޖުލިހުގެ 85 ގޮނޑީގެ ތެރެއިން 65 ގޮނޑި ލިބިފައި ވަނީ އެމް.ޑީ.ޕީ އަށެވެ. މިއީ މަޖުލިހުގެ 75 ޕަސެންޓުގެ ސުޕަ މެޖޯރިޓީ އެކެވެ. ނަމަވެސް މަޖުލިހުގެ ކޮމިޓީތަކަށް ދެއިރު ދެދަޅައަށް ކެބިނެޓް މިނިސްޓަރުންނާއި ސަރުކާރު ކުންފުނިތަކުގެ ވެރީން ދަމާދެމުމުން ހީވަނީ އެމް.ޑީ.ޕީއަކީ އިދިކޮޅު ޕާޓީ ހެނެވެ. އަދި މަޖުލިހުގެ ރައީސް އަކީ އިދިކޮޅު ޕާރޓީއަށް ނިސްބަތްވާ ބޭފުޅެއްހެނެވެ.\nމަރާލެވިފައިވާ ނޫސްވެރިޔާ ރިލްވާނުގެ މައްސަލާގައި ރިއާސީ ކޮމިޝަނަށް ފުލުހުންގެ އިންޓެލިޖެންސް ޑިޕާރޓްމެންޓުން ފުރިހަމައަށް މައުލޫމާތު ނުދޭކަމަށް ބުނެ ރައީސް ނަޝީދު ވަނީ ފާޑު ވިދާޅުވެފައެވެ. އަދި ދާދި ފަހުން، ދިވެހި ފިލްމު ކުޅޭ އަންހެނަކު މަސްތުވާ ތަކެއްޗާ އެކު ހައްޔަރު ކުރަން ހިންގި އޮޕަރޭޝަނަށް ހަޖޫ ޖައްސަވައި، އެފަދަ އޮޕަރޭޝަނެއް ހިންގަން ކުރި ހަރަދަކީ ބޭކާރު ހަރަދެއްކަމަށް ވިދާޅުވެ ރައީސް ނަޝީދު ވަނީ ވާހަކަ ދައްކަވާފައެވެ. އަދި އާދީއްތަ ދުވަހުގެރޭ ބޭއްވި އެމް.ޑީ.ޕީ ގެ ޤައުމީ މަޖުލިހުގެ ޖަލްސާއެއްގައި ރައީސް ނަޝީދު ވަނީ ދިވެހި ފުލުހުންނަށް ވަރުގަދަ "ސިޔާސީ ބޮމުގެ" ހަމަލާއެއް ވެސް ދެއްވާފައެވެ. ނަޝީދު ވިދާޅުވީ ފުލުހުން އެމަނިކުފާނަށް ފާރަލާ ކަމަށް އެމްއެންޑީއެފުން މައުލޫމާތު ދީފައިވާ ކަމަށެވެ. ޕޮލިސް ކޮމިޝަނަރ މުހައްމަދު ހަމީދަކީ ރައީސް އިބްރާހިމް މުހައްމަދު ސޯލިހުގެ ޅިޔަނެއްގެ އިތުރުން ރައީސް ސޯލިހާ ވަރަށް ގާތް، އިސް ބޭފުޅަކަށް ވާއިރު، ފުލުހުންނަށާއި ކޮމިޝަނަރަށް ނިސްބަތް ކުރައްވައި ރައީސް ނަޝީދު ފުލުފުލުގައި މިދެއްވާ ސިޔާސީ ހަމަލާ ތަކަކީ ސީދާ ރައީސް ސޯލިހާއި އެމަނިކުފާނުގެ ސަރުކާރަށް ދެއްވާ ސިޔާސީ ހަމަލާތަކެއްކަމާމެދު ޝައްކެއް ނެތެވެ. ސުވާލަކީ ރައީސް ސޯލިހާއި ނަޝީދާ ދެމެދު އޮތް ޒަމާންވީ އެކުވެރިކަން، ސިޔާސީ މުޤާބާލާގައި ފަނާވެގެން ދިޔައީ ބާއެވެ؟\nސިޔާސީ ބައެއް މަސްދަރުތަކުން މައުލޫމާތުދޭ ގޮތުގައި 2019 ވަނަ އަހަރު ބޭއްވި މަޖުލިސް އިންތިހާބު ކާމިޔާބު ކުރެއްވި އެމް.ޑީ.ޕީ ގެ 65 ބޭފުޅުންގެ ތެރޭގައި ގިނައީ ރައީސް ސޯލިހުގެ މެދުމިނުގެ ސިޔާސަތަށް ތާއީދު ކުރައްވާ ބޭފުޅުންނެވެ. ރައީސް ނަޝީދު މަޖުލިހުގެ ރައީސް ކަމަށް ވަޑައިގަތީވެސް މިކަން ހަމައަކަށް އަޅުވައި މަޖުލިހުގެ ކޮންޓްރޯލް ނަޝީދުކޮޅަށް ފުރޮޅާލެއްވުމަށްޓަކައި އެހެން ގޮތެއް ނެތިގަން ކަމަށް މަސްދަރުތަކުން މައުލޫމާތު ދެއެވެ. މަޖުލިހުގެ ނުފޫޒުގަދަ މެންބަރުންނާއެކު ބޭރު ދަތުރުތަކާއި ރިސޯޓް ދަތުރުތައް ކުރައްވައި، ނަޝީދުކޮޅަށް އެފަދަ މެންބަރުން އަނބުރާލެއްވުމަށް ތަފާތު މަސައްކަތްތައް، ފަރުދާގެ ފުރަގަހުން ކުރެވެމުންދާކަމަށް ވެއެވެ. ނަމަވެސް އަދިވެސް މަޖުލިހުގެ ކޮންޓްރޯލް ރައީސް ސޯލިހަށް ގެއްލިވަޑައިނުގަންނަވާ ކަމަށް މައުލޫމާތު ލިބެއެވެ. ސުވާލަކީ ރައީސް ސޯލިހަށް މަޖުލިހުގެ ކޮންޓްރޯލް އޮތްނަމަ މަޖުލިސް ތެރެއިން ސަރުކާރަށް މިވަރަށް ޕްރެޝަރު އަންނައިރު އެކަމާމެދު އެއްވެސް އެއްޗެކޭ ރައީސް ސޯލިހު ވިދާޅުނުވަނީ ކީއްވެގެންތޯއެވެ؟\nމިސުވާލުގެ ޖަވާބުގައި އެމް.ޑީ.ޕީގެ އެތެރޭގެ ބައެއް މަސްދަރުތަކުން ބުނާ ގޮތުގައި ރައީސް ސޯލިހަކީ މަޑުމައިތިރި، ކެތްތެރި ބޭފުޅަކަށްވާތީ، އަދިވެސް ޒަމާންވީ އެކުވެރިޔާއަށް ފާޅުގައި ފާޑު ވިދާޅުނުވެ ކަންތައް ހައްލުކުރެއްވޭތޯ ބައްލަވަނީއެވެ. ބޭރުފުށުން މި ރަހްމަތްތެރިކަން ރަނގަޅަަށް އޮތްކަމަށް ފެނުނަސް ދެބޭފުޅުންގެ ރަހުމަތްތެރިކަން މިހާރު މިވަނީ ދުވަހަކުވެސް ނުވާވަރަށް ހީނަރުވެފައިކަމަށް މައުލޫމާތު ލިބެއެވެ.\nނަމަވެސް މަޖުލިސް ތެރެއިންނާއި މަޖުލިހުގެ ބޭރުން ރައީސް ނަޝީދު އިސްވެ ހުންނަވައިގެން ރައީސް ސޯލިހުގެ ސަރުކާރަށް ކުރިމަތި ކުރައްވަމުން ގެންދަވާ ސިޔާސީ ހަމަލާތަކަށް ރައީސް ސޯލިހު އެއްވެސް އެއްޗެކޭ ވިދާޅުނުވެ ފާއިތުވާ ކޮންމެ ދުވަހަކީ ސަރުކާރު ބަދުނާމުވެ، ރައީސްގެ މަގުބޫލުކަން ދަށްވެ، ނަޝީދުގެ މަގުބޫލުކަން އިތުރުވެގެން ދާނެ ދުވަހެކެވެ. ކަމެއް ކުރާނެ، ކަމެއް ވިސްނާނެ ވަގުތުކޮޅެއްވެސް ސަރުކާރަށް ނުދީ، ފުލުފުލުގައި މިނިސްޓަރުންނާއި، ކޮމިޝަން ތަކުގެ ވެރީންނާއި، ސަރުކާރު ކުންފުނިތަކުގެ ސީ.އީ.އޯ އިން ވެސް މަޖުލިހުގެ އެކިއެކި ކޮމިޓީތަކަށް ހާޒިރުކޮށް ކޮށިއަރުވަމުންދާ އިރު، މިވަގުތު މިޤައުމުގައި އޮތީ ތިން ބާރު ވަކިވެފައި އޮތް ވެރިކަމެއްތޯ ނުވަތަ ޖުޑިޝަރީ އާއި ސަރުކާރުވެސް އޮތީ މަޖުލިހުގެ ރައީސްގެ މޭޒުމަތީ ބަރުގެ ދަށުގައިތޯ ސުވާލު އުފެދެއެވެ.\nއިދިކޮޅު ބައެއް އެކްޓިވިސްޓުން ސޯޝަލް މީޑިއާގައި ފާޅު ކުރަމުންދާ ހިޔާލުތަކަށް ބަލާއިރު ނަޝީދު ގެންދަވަނީ ރައީސް ސޯލިހުގެ ސަރުކާރު ވައްޓާލެއްވުމަށް "ހިމޭން އިންޤިލާބެއް" ރާއްވަވަމުން ކަމަށްވެސް ތުހުމަތު ކުރެވެމުން ދެއެވެ. އަދި މިކަމުގައި އަޑިއަޑިން އިންޑިއާ އެހީތެރިވަމުންދާ ކަމަށްވެސް ވާހަކަ ދެކެވެއެވެ. އާހިރު ލަނޑުދަނޑިއަކީ ކޮމިޝަނަރު އޮފް ޕޮލިސްގެ އިތުބާރު ނެތްކަމަށް ފާސްކޮށް ނަޝީދަށް ވަފާތެރި ބޭފުޅަކު ޕޮލިސް ކޮމިޝަނަރަކަށް އައްޔަން ކޮށް، ސުޕްރީމް ކޯޓުވެސް މަޖުލިހުގެ ބާރުގެ ދަށަށް ގެނެސް، ސަރުކާރުގެ ނާޤާބިލުކަން ރައްޔިތުންނަށް ދައްކައި، ރައީސް ސޯލިހާއި، ނައިބު ރައީސް ފައިސަލް ނަސީމްގެ އިތުބާރު ނެތްކަމަށް ވޯޓުން ފާސްކޮށް، މަޖުލިހުގެ ރައީސްގެ ހައިސިއްޔަތުން ނަޝީދު ރައީސުލް ޖުމްހޫރިއްޔާކަމާ ހަވާލުވެވަޑައިގަތުންކަމަށް ވާހަކަ ދެކެވެއެވެ.\nރައްޔިތުންގެ މަޖުލިހުގައި އެމް.ޑީ.ޕީ ގެ ސުޕަރ މެޖޯރިޓީ ހަމަގައިމުވެސް ބޭނުން ކުރެވެމުން އެދަނީ ސަރުކާރު ޒިއްމާދާރު ކުރުވުމަށްވުރެ ބޮޑަށް އިދިކޮޅު ޕާރޓީއަކުން ސަރުކާރަށް ޕްރެޝަރުކުރާ ގޮތަށެވެ. މަޖުލިހުގެ މެޖޯރިޓީ ނުވަތަ މަޖުލިހުގެ ކޮންޓްރޯލް އޮތީ ރައީސް ސޯލިހުގެ އަތްޕުޅުގައި ކަމަށްވާނަމަ މިވަގުތަކީ އެކޮންޓްރޯލްގެ ބޭނުން ކުރައްވައި ސަރުކާރުގެ އޮޑި ހަމަޔަކަށް އަޅުއްވަންވީ ވަގުތެވެ. ސަރުކާރު ހިންގާ ޕާޓީއަކީ އިދިކޮޅު ޕާޓީ ކަމަށް ދޭހަވާނަމަ ސަރުކާރަށް ކުރިއަށްގޮސް ރައްޔިތުންނަށް ހިދުމަތް ދިނުމަށް ދަތިވާނެއެވެ. މިޤައުމުގެ ސިޔާސީ ޑްރާމާތައް ނިމުމަކަށް އައިސް، ސިޔާސީ ހަމަޖެހުން ލިބެން އެބަޖެހެއެވެ. ރައީސް ނަޝީދަކީ ފާޅުގައި އިންޑިއާ ކޮޅަށް ބުރަވެ، ޗައިނާއަށް ފާޑު ވިދާޅުވާ ބޭފުޅެއްކަމުގައިވާއިރު ބައިނަލްއަޤްވާމީ ދުނިޔޭގައި ރާއްޖެއަކީ ވަކި އެންމެ ޤައުމެއްގެ އަޅެއްގެ ގޮތުގައި ސިފަވެގެން ދިއުމަކީވެސް ސަރުކާރު ބަލިކަށިވެ، ގިނަ ރައްޔިތުންގެ ކުރިމަތީގައި ސަރުކާރުގެ އަގު ވެއްޓިގެން ދާނެ ކަމެކެވެ.\nމިހުރިހާ ޕްރެޝަރަކުން ސަލާމަތްވެ ރައީސް ސޯލިހުގެ އަސްލު ސޫރަ ދައްކަވަން އެބަޖެހެއެވެ. މަޑުމައިތިރިކަމާއި ކެތްތެރިކަމުގެ މާނައަކީ ޤައުމު ފުނޑި، ޤައުމު ވިކި، ޤައުމު ހައިޖެކް ވެގެން ދާއިރުވެސް ބައްލަވަން ހުންނެވުމެއް ނޫނެވެ. ލީޑަރޝިޕް ދައްކަވަންވީ ވަގުތު މިއޮތީ އައިސް ޖެހިފައެވެ. ހަޤީޤީ ރައީސް ސޯލިހު ވަރަށް އަވަހަށް އަތްމައްޗަށް ނަންގަވާށެވެ. ރައްޔިތުން ތިބީ ބަލާށެވެ. ފުރިހަމަ ލީޑަރޝިޕަކަށް އެދިއެދި އެވެ.\nގުޅޭ ޓެގު ސިޔާސީ ރައީސް އިބްރާހިމް މުހައްމަދު ސޯލިހު ރައްޔިތުންގެ މަޖިލިސް ކުރީގެ ރައީސް މުހައްމަދު ނަޝީދު މަޖިލީހުގެ ރައީސް\nމަދީނާގެ އައު އިސްލާމީ ދައުލަތުގެ އިންގިލާބީ މަސައްކަތްޕުޅު - 3\nކެޔޮނިރު ކޮލަމް: ލާދީނީބާ ނުވަތަ ކޮން ދީނެއްބާ؟\nސިނާންގެ ކޮލަމް: މަސްވެރީންގެ ޝަކުވާ، އޮޑިވެރީން ބަނގުރޫޓުވަނީ، މަހުގެ ހަމައަގު ހައްތަހާ ދަށަށް!\nޙިޖާޒުގެ ޤާފިލާ 15\nކެޔޮނިރު ކޮލަމް: ރައީސް ޔާމީން ހުދުކާފޫރުކޮޅަކަށް ވީތޯ އެވެ؟ އެކަމަކު އެއީ ޗޮއިސްއެއް ނޫނެވެ!


15 aharu fahun Palestine gai inthihaabu iulaanu kohffi – adduLIVE\n15 އަހަރު ފަހުން ފަލަސްތީނުގައި އިންތިހާބު އިއުލާނުކޮށްފި\nJan 18, 2021, 11:10 އަބްދުﷲ ޔާމީން\nފަލަސްތީނުގައި މި އަހަރު ރިޔާސީ އިންތިހާބާއި ޤާނޫނުހަދާ މަޖިލީހުގެ އިންތިހާބު ބާއްވާނެކަން އެ ޤައުމުގެ ރައީސް މަހުމޫދް އައްބާސް އިއުލާނު ކުރައްވައިފި އެވެ.\nފަލަސްތީނުގެ ރައީސްގެ އިދާރާއިން ހުކުރު ދުވަހު ނެރުނު ބަޔާނުގައި ބުނެފައިވަނީ މި އަހަރު ދެ އިންތިހާބު ބޭއްވުމަށް ނިންމާފައިވާ ކަމަށެވެ. މިއީ ފާއިތުވި 15 އަހަރުގެ ތެރޭގައި ފަލަސްތީނުގައި ބާއްވާނެ ފުރަތަމަ އިންތިހާބެވެ. މިއާއި އެކު ފަލަސްތީންގެ ސިޔާސީ މަޝްރަހުގައި ނުތަނަވަސްކަން އުފެދިފައިވާއިރު އިންތިހާބުތައް ބޭއްވިދާނެތޯ ބައެއްފަރާތްތަކުން އަންނަނީ ސުވާލުއުފައްދަމުންނެވެ.\nމިހާރު ނިންމާފައިއޮތީ ޤާނޫނުހަދާ މަޖިލީހުގެ އިންތިހާބު މެއި 22 ގައި އަދި ރިޔާސީ އިންތިހާބު ޖުލައި 31 ގައި ބެއްވުމަށެވެ.\nފަލަސްތީނުގައި އިންތިހާބު ބޭއްވުމަށް ނިންމި ނިންމުމަށް ހަމާސްއިން މަރުހަބާ ކިޔާފައިވާއިރު މިއީ ފަލަސްތީނުގެ ހަމަޖެހުމަށް މުހިންމު ނިންމުމެއްކަމަށް ބައެއް ފަރާތްތަކުންދެއެވެ. އަދި ބައެއް ފަރާތްތަކުން ބުނާ ގޮތުގައި ފަލަސްތީނުގެ ރައީސްގެ މި ނިންމުމަކީ އެމެރިކާގެ އިންތިހާބީ ރައީސް ޖޯ ބައިޑަން ރުއްސުމުގެ ގޮތުން އަދި ފަލަސްތީނާއި އެމެރިކާގެ ހީނަރުވެފައިވާ ގުޅުން އިތުރަށް ބަދަހިކޮށް ހަރުދަނާ ކުރުމުގެ ގޮތުން ނިންމި ނިމުމެކެވެ.\nމި އަހަރު އިންތިހާބު ބޭއްވުމަށް އިއުލާނު ކޮށްފައިވާއިރު، ނިމުނު ޑިސެމްބަރު މަހު ފަލަސްތީންގެ ސެންޓަރ ފޮރ ޕޮލިސީ އެންޑް ސަރވޭގެ ރިސާޗުން ދެއްކި ގޮތުގައި ފަލަސްތީން ރައްޔިތުންގެ 52 އިންސައްތަ މީހުން ދެކޭގޮތުގައި މިހާރު އޮތް ހާލަތުގައި މިނިވަން އިންސާފުވެރި އިންތިހާބެއް ލިބޭނެކަމަށް ނުދެކެ އެވެ.


vnews - Supreme court in Adheeb ah furusathu dhinumah MDP in govaalaifi\nސުޕްރީމް ކޯޓުން އަދީބަށް ފުރުސަތު ދިނުމަށް އެމްޑީޕީން ގޮވާލައިފި\nކުރީގެ ނާއިބް ރައީސް އަހުމަދު އަދީބު -- ފޮޓޯ: ވީނިއުސް\nކުރީގެ ރައީސް މުހައްމަދު ނަޝީދުގެ މައްޗަށް ޝަރީއަތް ހިންގާ 13 އަހަރަށް ޖަލަށްލުމަށް ހުކުމްކޮށްފައިވަނީ ސަރުކާރުން ރާވައިގެންކަމުގައި އެނގިވަޑައިގަންނަވާ ކަމަށާއި އަދި އެކަން ކުރި ގޮތާއި އެކަމުގެ ހެކިތައް އެދުވަސްވަރު ޓޫރިޒަމް މިނިސްޓަރުގެ މަގާމުގައި ހުންނެވި އަހްމަދު އަދީބަށް އެނގިވަޑާއިގަންނަވާ ކަމުގައި ބަޔާންކޮށް އޭނާ ސުޕްރީމް ކޯޓަށް ސިޓީ ފޮނުއްވާފައިވާތީވެ، އެ ހެކިތަކަކީ ކޮަބައިކަން ދެނެގަތުމަށް ސުޕްރީމް ކޯޓުން އަދީބަށް ފުރުސަތު ދިނުމަށް އެމްޑީޕީން ގޮވާލައިފިއެވެ.\nއެމްޑީޕީން ނެރެފައިވާ ނޫސްބަޔާނެއްގައި ބުނެފައިވަނީ ރައީސް ނަޝީދުގެ މައްޗަށް ހިންގުނު ޝަރީއަތް ހިންގާފައިވަނީ މުޅި އަދުލު އިންސާފުގެ ދާއިރާއަށް ނުފޫޒު ފޯރުވައިގެން ކަމަށާއި އެކަން ސާބިތުވާނޭ ހެކިތައް އަދީބު އަތުގައި ހުރިކަމުގައި ވިދާޅުވެފައިވާއިރު މިފަދަ ބޮޑު ޖަރީމާއެއް ހިންގައި ރާއްޖޭގެ ރައީސްކަންކުރައްވާފައިވާ އަދި ދިވެހިރާޢްޖޭގެ އެންމެ ބޮޑު ސިޔާސީ ޕާޓީގެ ލީޑަރު ނުހައްގުން އެންމެ ހިނދުކޮޅަކުވެސް ޖަލުގައި ބަންދުކޮށްފައި ހުރުމަކީ އެމަނިކުފާނަށާއި އެމްޑީޕީއަށް ދެވޭ ބޮޑު އަނިޔާއެެއްކަމަށެވެ.\nރައީސް މުހައްމަދު ނަޝީދުގެ ޝަރީޢަތަކީ މުޅި ދުނިޔޭގެ ނަޒަރު އެކަމަށް ހުއްޓި، އެކަމާ ގުޅިގެން އދ ގެ ވާކިން ގްރޫޕް އޮން އާބިޓްރަރީ ޑިޓޭންޝަނާއި އދ ގެ ހިއުމަން ރައިޓްސް ކޮމިޝަނާއި، އިންޓަނޭޝަނަލް ކޮމިޝަން ފޯ ޖޫރިސްޓްސްއި، އެމެރިކާ ސަރުކާރާއި، އިނގިރޭސި ވިލާތާއި، ޔޫރަޕިއަން ޔޫނިއަން އާއި، ޔޫރަޕިއަން ޕާލިމަންޓުގެ ފާޑުކިޔުން ރާއްޖެއަށް އަމާޒުވެފައިވާ ޝަރީއަތެއްކަން އެމްޑީޕީގެ ބަޔާނުގައި ވަނީ ފާހަގަކޮށްފައެވެ.\nރައީސް ނަޝީދުގެ މައްޗަށް ހިންގުނު ޝަރީއަތާ ގުޅިގެން ރާއްޖެއަށް އަމާޒުވި ފާޑުކިޔުންތަކަށް ބީރު ކަންފަތެއްދީ، ރާއްޖެއާ ގުޅުން ބަދަހި އެތައް ގައުމުތަކާ އޮތް ރަޙްމަތްތެރިކަމަށް ބުރޫ އަރާ މިއަދު ދިވެހިރާއްޖެ ވަނީ ބައިނަލްއަގްވާމީ މުޖުތަަމައުގައި އެކަނިވެރިވެ، ޚުދުމުހުތާރު ގައުމުތަކުގެ ލިސްޓުގެ އެންމެ ކުރީގައިކަމަށްވެސް އެމްޑީޕީން ވަނީ ބުނެފައެވެ.\nއަދި ރާއްޖޭގެ ކަންކަން އިންތިހާއަށް ގޯސްވެ، ރައްޔިތުންގެ އެތައް ހައްގުތަކަަށް އަރައިގަންނަމުންދާއިރު، ސިޔާސީ ލީޑަރުންނާއި، ބޭއިންސާފުން ޝަރީއަތްކޮށް ޖަލަށްލާފައިވާ ހުރިހާ މީހުން މިނިވަންކުރުމަށްވެސް އެމްޑީޕީން ވަނީ ގޮވާލާފައެވެ. މީގެ އިތުރަށް މިއަދު އެނގި ހާމަވަމުންދާ ހަގީގަތަކީ ސިޔާސީ ބޭނުމަށް އެތައް ބަޔަކު ޖަލަށްލުން އާންމުވެ، މުޅި ޝަރުއީ ނިޒާމްވެސް ހައިޖެކް ކުރުމަށް ވަކި މީހަކު މަސައްކަތް ކުރަމުންދާކަންކަމަށް އެމްޑީޕީން ބުނެއެވެ.\nރައީސް ނަޝީދުގެ މައްޗަށް ދައުލަތުން އުފުލި ޓެރަރިޒަމުގެ ދައުވާއާ ގުޅިގެން އިއްވާފައިވާ ހުކުމް ލިޔުއްވާފައިވަނީ ފަނޑިޔާރަކު ނޫން ކަމަށާއި އެ ހުކުމް ލިޔުއްވި ފަރާތް އެމަނިކުފާނަށް އެނގިވަޑައިގަންނަވާ ކަމަށެ އަދީބު ވަނީ ވިދާޅުވެފައެވެ.\nމިކަމާއި ގުޅިގެން ރައީސް ނަޝީދު ވަނީ ޖަލުގައި ހުންނެވި އަދީބްގެ ރައްކާތެރިކަމާ މެދު ކަންބޮޑުވެވަޑައިގަންނަވާ ކަމަށާ އަދީބު ހާމަކުރައްވާފައިވާ މައުލޫމާތުތަކުގެ ސަބަބުން ރައީސް އަބްދުﷲ ޔާމީން އަދީބަށް ގެއްލުމެއް ދީފާނެ ހުރިހާ ސަބަބެއްވާ ކަމަަށް ވިދާޅުވެފައެވެ.


"November" ge team inn dhen furaanee Singapore ah!\n"ނޮވެންބަރު" ގެ ޓީމުން ދެން ފުރާނީ ސިންގަޕޫރަށް!\nނޮވެމްބަރުގެ މަންޒަރުތައް ވަނީ ލ އަތޮޅު އަދި ކ.ތުލުސްދޫގައި ވެސް ނަގަފައި\nގިނަ އާ ތަރިންތަކެއް ފިލްމުން ފެންނާނެ ކަމަށް މޮގާ ބުނި\nކ. މާލެ | 18 ނޮވެންބަރ 2019 | ހޯމަ 00:03 | 9,062\nނޮވެމްބަރުގެ ޝޫޓިންގެ ތެރެއިން - ފޭސްބުކް\nޑާކްރެއިން އެންޓަޓެއިންމެންޓުން އަންނަ އަހަރު ސިނަމާތަކަށް ގެންނަން ތައްޔާރުވަމުންދާ ލޯބީގެ ފިލްމު "ނޮވެންބަރު" ގެ މަންޒަރުތައް ނަގަން ސިންގަޕޫރަށް ދިޔުމަށް ތައްޔާރުވެއްޖެ ކަމަށް ފިލްމުގެ ޓީމުން ބުނެފިއެވެ.\nއެ ފިލްމުގެ ޕްރޮޑިއުސަރު މުހައްމަދު އަލީ (މޮގާ) ރާއްޖެ އެމްވީއަށް ދިން އިންޓަވިއުއްގައި ބުނީ ސިންގަޕޫރުގައި ޝޫޓްކުރުމަށް ހަމަޖެހިފައިވާ މަންޒަރުތައް ނެގުމަށް މި މަހުގެ 20 ވަނަ ދުވަހު ފުރާނެ ކަމަށެވެ. ޖުމްލަ 11 ވަރަކަށް އެކްޓަރުންނާއެކު ސިންގަޕޫރު ޝޫޓިން ތާވަލު ކޮށްފައިވަނީ ފަނަރަ ދުވަހުގެ މުއްދަތަކަށެވެ.\n"ނޮވެންބަރު" ގެ މަންޒަރުތަކެއް މިހާރު ވަނީ ލ. އަތޮޅުގެ ދެ ރަށެއްގެ އިތުރުން ކ. ތުލުސްދޫގައި ވެސް ނަގާފައެވެ. އޭގެ އިތުރުން މާލޭގައި ވެސް ފިލްމުގެ މަންޒަރުތައް ދަނީ ނަގަމުންނެވެ. މޮގާ ބުނީ ޖުމްލަ 40 ޕަސެންޓް ވަރު މިހާރު ޝޫޓްކޮށް ނިމިފައިވާ ކަމަށެވެ.\nޖުމަލް އަދި މަޖޫ އާއެކު ޝަލަބީ\nއިތުރަށް ވާހަކަ ދައްކަމުން މޮގާ ބުނީ، ފިލްމުގެ ލީޑު ރޯލުން މަރިޔަމް މަޖުދާގެ އިތުރުން ޖުމައްޔިލް ނިމާލް ފެނިގެންދިޔަ ނަމަވެސް ދެން ފެންނާނީ ގިނައިން އާ ތަރިން ކަމަށެވެ. އޭނާ ބުނީ އާ ތަރިންގެ އެކްޓިން ވެސް ވަރަށް ކަމުދާ ކަމަށާއި ހުރިހާ ތަރިންގެ އެކްޓިންނާމެދު ހިތްހަމަޖެހޭ ކަމަށެވެ.\nރާއްޖޭގައި ފުރަތަމަ ފަހަރަށް ބޭއްވި ފްރެންޗައިޒް ޝޯވ މޯލްޑިވިއަން އައިޑަލް ސީޒަން އެކަކުން ވިދާލި ލަވަކިޔުންތެރިޔާ ޝަލަބީ އިބްރާހީމްގެ އިތުރުން މަޝްހޫރު ޕްރެޒެންޓަރު މޫސާ ވަސީމް އަދި މޭނާ ހައްސާން ފަދަ ބެލުންތެރިންގެ މެދުގައި މަގުބޫލު ފަންނާނުން "ނޮވެންބަރު" އިން ފެންނާނެއެވެ.\nމޫސާ ވަސީމް ޝޫޓިންގައި\nއަހްމަދު ތޮލާލް އާއި އައިޝަތު ފުއާދުގެ ސްކްރީން ޕްލޭއަކަށް އައިޝަތު ފުއާދު އަދި އަލީ ޝިފާއު (ޗިއްޕެ) ޑައިރެކްޓްކުރާ އެ ފިލްމުގެ ލަވަ ތަކުގެ މަސައްކަތް ވެސް ކުރަމުން އަންނަ ކަމަށް މޮގާ ބުންޏެވެ. މޮގާ ބުނީ ކުރީ ފިލްމު ތަކުގެ ލަވަތައް ނެރުނު ގޮތާ ޚިލާފަށް މިފަހަރުގެ ފިލްމުގެ ލަވަތައް ނެރޭނީ ހުރިހާ ލަވައެއް ނިންމުމަށް ފަހުގައި ކަމަށެވެ.\nކުޅަދާނަ ކެމެރާމަން އަދި ޑައިރެކްޓަރު އަހްމަދު ޝިނާން ޑައިރެކްޓްކުރާ "ނޮވެންބަރު" އަކީ ޑާކްރެއިން އިން މިހާތަނަށް އުފައްދާ އެންމެ ބަޖެޓު ބޮޑު ފިލްމުކަން ފާހަގަކުރެއެވެ.


މާލޭގެ ހަތަރު ގެއެއް ބަލައިފާސްކޮށް މަސްތުވާތަކެތި ހޯދައި ބަޔަކު ހައްޔަރުކޮށްފި\nއާދިއްތަ ،31 ޑިސެމްބަރ 2017 / 21:31\nޑްރަގް އެންފޯސްމަންޓް ޑިޕާޓްމަންޓުން ހިންގި އޮޕަރޭޝަނެއްގައި މާލޭގެ ހަތަރު ގެއެއް ބަލައިފާސްކޮށް މަސްތުވާތަކެތި ހޯދައި 13 މީހަކު ހައްޔަރުކޮށްފިއެވެ. މާލޭގައި ފުޅާދާއިރާއެއްގައި މަސްތުވާތަކެތީގެ ވިޔަފާރިކުރާކަމަށް ފުލުހުންނަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަނުގައި ހައްޔަރުކޮށްފައިވަނީ 17 އަހަރާއި 39 އަހަރާ ދެމެދުގެ ފިރިހެނުުންނެވެ. ޑިސެމްބަރު މަހުގެ 30 ވަނަ ދުވަހުގެރޭ ހިންގި މި އޮޕަރޭޝަނުގައި ކޯޓު … ތަފްސީލް\nފުލުހުންނަށް އަމާޒުކޮށްގެން ޕޮލިސް އެކަޑަމީން ދ. ވާނީގައި ހިންގި 40 ވަނަ ޕަބްލިކް އޯޑަރ ޓްރެއިނިންގ ކޯސް ނިންމައި ބައިވެރިންނަށް ހަނދާނީލިޔުން ދީފިއެވެ. ޑިސެމްބަރު މަހުގެ 26 ވަނަ ދުވަހު ދ. ވާނީގައި ބޭއްވި ރަސްމިއްޔާތު ޝަރަފްވެރިކޮށްދެއްވައި ބައިވެރިންނަށް ހަނދާނީ ލިޔުން ބައްސަވާ ދެއްވީ ޑެޕިއުޓީ ކޮމިޝަނަރ އޮފް ޕޮލިސް (ރިޓަޔާޑް) އަބްދުއްޝުކޫރު އަބްދުﷲ އެވެ. ދ. … ތަފްސީލް\nދ. ކުޑަހުވަދޫ ޕޮލިސް ސްޓޭޝަނުގެ ބެލުމުގެ ދަށުގައި ހުރި ގިނަ ޢަދަދެއްގެ ބަނގުރާ ނައްތާލައިފި\nބުރާސްފަތި ،28 ޑިސެމްބަރ 2017 / 13:23\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ތަކެތީގެ ތެރެއިން ދ.ކުޑަހުވަދޫ ޕޮލިސް ސްޓޭޝަންގެ ބެލުމުގެ ދަށުގައި ހުރި ގިނަ ޢަދަދެއްގެ ބަނގުރާ ނައްތާލައިފިއެވެ. މިތަކެތި ނައްތާލާފައިވަނީ ޑިސެމްބަރު 27 ވަނަ ދުވަހު ދ. ކުޑަހުވަދޫ ޕޮލިސް ސްޓޭޝަންގެ ގޯތިތެރޭގައެވެ. އިއްޔެ ނައްތާލާފައިވަނީ 144 އިންސިޑެންޓެއްގައި ހިމެނޭ އެކި ބްރޭންޑްތަކުގެ 110 ފުޅި ބަނގުރަލާއި އެކި … ތަފްސީލް\nހއ. އިހަވަންދޫ ޕޮލިސް ސްޓޭޝަނުން ތަކަންދޫގައި ހަރަކާތްތަކެއް ކުރިއަށް ގެންގޮސްފި\nބުރާސްފަތި ،28 ޑިސެމްބަރ 2017 / 12:46\nހއ. އިހަވަންދޫ ޕޮލިސް ސްޓޭޝަނުގައި މަސައްކަތްކުރާ ފުލުހުން ހއ. ތަކަންދޫގައި ހަރަކާތްތަކެއް ކުރިއަށް ގެންގޮސްފިއެވެ. ރޭ ތަކަންދޫގައި ކުރިއަށް ގެންދިޔަ ހަރަކާތްތަކުގައި ވަނީ ކުށްތަކަށް އަމާޒުކޮށްގެން ރަށުތެރެ ޕެޓްރޯލްކޮށް ރަށުގެ ފަޅުގެތަކާއި ކުށްކުރާކަމަށް ފުލުހުންނަށް މަޢުލޫމާތު ލިބިފައިވާ ތަންތަން ބަލައިފާސްކުރުމާއި މަގުމަތީގެ ސަލާމަތާއި ރައްކާތެރިކަން ކަށަވަރުކުރުމުގެ ޓްރެފިކް އޮަޮޕަރޭޝަނެއްގެ އިތުރުން ތަކަންދޫގެ ވިޔަފާރަވެރިން ހޭލުންތެރިކުރުމުގެ ގޮތުން … ތަފްސީލް\nފުލުހުންނާއި ކާށިދޫގައި ހުރި މުއައްސަސާތައް ގުޅިގެން ކަސްރަތު ޕްރޮގްރާމެއް ފަށައިގެން ކުރިއަށް އެބަދޭ\nބުރާސްފަތި ،28 ޑިސެމްބަރ 2017 / 12:29\nކ. ކާށިދޫ ޕޮލިސް ސްޓޭޝަނާއި ކާށިދޫ ކައުންސިލާއި ސްކޫލް އަދި ސިއްޙީ މަރުކަޒު ގުޅިގެން ކާށިދޫއަށް ހުޅުވާލައިގެން ކުރިއަށް ގެންދާ ކަސްރަތު ޕްރޮގްރާމް ފަށައިގެން ކުރިއަށް އެބަގެންދެއެވެ. “ދުޅަހެޔޮ މުޖުތަމަޢުއަކަށް ކަސްރަތު” މި ނަމުގައި ދެ ހަފްތާގެ މުއްދަތަށް ކުރިއަށް ގެންދާ ކަސްރަތު ޕްރޮގްރާމުގައި ޖުމްލަ 68 ފަރާތަކުން ބައިވެރިވެފައިވެއެވެ. މި ބައިވެރިންގެ ތެރޭގައި4… ތަފްސީލް\nފުލުހުންނާއި ތިނަދޫ ރައުޙަތު ސްޕޯޓްސް އެކަޑަމީ ގުޅިގެން ޙާއްޞަ ދުވުމެއް ބާއްވަނީ\nބުރާސްފަތި ،28 ޑިސެމްބަރ 2017 / 10:46\nގދ. ތިނަދޫ ޕޮލިސް ސްޓޭޝަނާއި ތިނަދޫ ރައުޙަތު ސްޕޯޓްސް އެކަޑަމީ ގުޅިގެން މުޅި ތިނަދޫއަށް ހުޅުވާލައިގެން “ބަދަހި ދުވުން 2018” ގެ ނަމުގައި ދުވުމަށް ބާއްވަން ހަމަޖައްސައިފިއެވެ. ޑިސެމްބަރު މަހުގެ 31 ވަނަ ދުވަހުގެރޭ 00:00 ގައި ތިނަދޫ ރަސްމީ ޖެޓީ ސަރަޙައްދުން ފެށުމަށް ހަމަޖެހިފައިވާ މި ދުވުން ކުރިއަށް ގެންދަނީ ދެ އުމުރު ފުރަޔަކަށެވެ. … ތަފްސީލް\nފުލުހުންގެ މުއައްސަސާއިން 2018 ވަނަ އަހަރު ޚާއްޞަ އިސްކަމެއްދީގެން މަސައްކަތްކުރާނެ ދާއިރާތައް ކޮމިޝަނަރ އޮފް ޕޮލިސް ކަނޑައަޅުއްވައިފި\nބުދަ ،27 ޑިސެމްބަރ 2017 / 16:46\nފުލުހުންގެ މުއައްސަސާއިން 2014 ން 2018 ވަނަ އަހަރަށް ކަނޑައަޅާފައި ސްޓްރެޓީޖިކް ޕްލޭންގައިވާ ލަނޑުދަނޑިތައް ހާސިލްކުރުމަށްޓަކައި ފުލުހުންގެ މުއައްސަސާއިން 2018 އަހަރު ޚާއްޞަ އިސްކަމެއް ދީގެން މަސައްކަތްކުރާނެ ދާއިރާތައް ނުވަތަ އޮޕަރޭޝަނަލް ޕްރައޯރިޓީސްތައް ކޮމިޝަނަރ އޮފް ޕޮލިސް އަޙްމަދު އަރީފް ކަނޑައަޅުއްވައިފިއެވެ. އެގޮތުން 2018 އަހަރު ޚާއްޞަ އިސްކަމެއް ދީގެން މަސައްކަތްކުރާނެ4ދާއިރާއެއް ކަނޑައަޅުއްވާފައިވާއިރު … ތަފްސީލް\nޅ. ކުރެންދޫގެ ގެއެއް ބަލައިފާސްކޮށް މަސްތުވާތަކެތި ހޯދައި، މީހަކު ހައްޔަރުކޮށްފި\nބުދަ ،27 ޑިސެމްބަރ 2017 / 15:46\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ފުލުހުންގެ ޅ. އަތޮޅުގައި މަސައްކަތްކުރާ ފުލުހުން ހިންގި އޮޕަރޭޝަނެއްގައި ޅ. ކުރެންދޫގެ ގެއެއް ބަލައިފާސްކޮށް މަސްތުވާތަކެތި ހޯދައި މީހަކު ހައްޔަރުކޮށްފިއެވެ. ޅ. ކުރެންދޫގައި މަސްތުވާތަކެތީގެ ވިޔަފާރިކުރާކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ޅ. ހިންނަވަރު ޕޮލިސް ސްޓޭޝަނާއި ކުރެންދޫ ޕޮލިސް ސްޓޭޝަން ގުޅިގެން ޑިސެމްބަރު މަހުގެ … ތަފްސީލް\nފުލުހުން ތަޙްޤީޤު ކުރަމުންދާ މައްސަލައަކާ ގުޅިގެން މީހަކު ހޯދަނީ\nބުދަ ،27 ޑިސެމްބަރ 2017 / 15:36\nޖެނެރަލް އިންވެސްޓިގޭޝަން ޑިޕާޓްމަންޓުން ތަޙްޤީޤް ކުރަމުންދާ ހުއްދަނެތި ގެދޮރައްވަނުމުގެ މައްސަލައަކާ ގުޅިގެން މީހަކު ހޯދުމުގެ މަސައްކަތް ފުލުހުން ދަނީ ކުރަމުންނެވެ. މިމައްސަލައާ ގުޅިގެން ހޯދަމުންދަނީ ގއ.ދާންދޫ، ޖަރީމާގެ، ޢަލީތަކުރުފާނު (32އ) އެވެ. ވީމާ ޢަލީތަކުރުފާނު އާބެހޭ އެއްވެސް މަޢުލޫމާތެއް ލިބިފައިވާނަމަ ފުލުހުންގެ ހޮޓްލައިން ނަމްބަރު 3322111 އަށް ނުވަތަ ޖެނެރަލް އިންވެސްޓިގޭޝަން ޑިޕާޓްމަންޓުގެ ނަމްބަރު 9631696 އަށް ގުޅުއްވައި … ތަފްސީލް\nފުލުހުންނާއި ހއ. ފިއްލަދޫ ސިއްޙީ މަރުކަޒު ގުޅިގެން ހިންގި މޫދު ކަސްރަތު ޕްރޮގްރާމް ނިންމާލައިފި\nބުދަ ،27 ޑިސެމްބަރ 2017 / 15:12\nހއ. ދިއްދޫ ޕޮލިސް ސްޓޭޝަނާއި ހއ. ފިއްލަދޫ ސިއްޙީ މަރުކަޒު ގުޅިގެން ހިންގި ކަސްރަތު ޕްރޮގްރާމް ނިންމައި ޕްރޮގްރާމް ފުރިހަމަކުރި ބައިވެރިންނަށް ހަނދާނީ ލިޔުން ދީފިއެވެ. ޑިސެމްބަރު 26 ވަނަ ދުވަހުގެރޭ ފިއްލަދޫ ސްކޫލުގައި ބޭއްވި ރަސްމިއްޔާތު ޝަރަފްވެރިކޮށްދެއްވައި ހަނދާނީ ލިޔުން ބައްސަވާ ދެއްވީ ހއ. އަތޮޅު ކޮމާންޑަރު ޕޮލިސް ސްޓޭޝަން އިންސްޕެކްޓަރ އިބްރާހިމް ޚަލީލްއެވެ. … ތަފްސީލް


ކާރު، ސްޓާފް ވޭން އަދި ޕިކަޕް ޓްރަކް ސަޕްލައިކޮށް ޑެލިވަރީ ކޮށްދޭނެ ފަރާތެއް ހޯދުމަށް\n1. މިނިސްޓްރީ އޮފް ހެލްތްގެ އެދިލެއްވުމުގެ މަތިން ކާރު، ސްޓާފް ވޭން އަދި ޕިކަޕް ޓްރަކް ސަޕްލައިކޮށް ޑެލިވަރީ ކޮށްދޭނެ ފަރާތެއް ހޯދަން ކުރެވުނު (IUL)13-K/13/2019/361 (23 ޑިސެންބަރު 2019) ނަންބަރު އިޢުލާނަށް އެކަށީގެންވާ ތަރުޙީބެއް ލިބިފައި ނުވާތީ، މިމަސައްކަތަށް ބީލަން ހުށަހެޅުމުގެ ފުރުޞަތު މިކަމަށް ޝަރުޠުހަމަވާ ހުރިހާ ފަރާތްތަކަށް އަލުން ހުޅުވާލަމެވެ.\n2. މި މަސައްކަތަށް ޝަރުޠުހަމަވާ ފަރާތެއް ހޯދުމުގެ ކަންތައް ކުރިޔަށް ގެންދެވޭނީ ނޭޝަނަލް ކޮމްޕެޓިޓިވް ބިޑިންގ (އެން.ސީ.ބީ) އުޞޫލުގެ މަތިންނެވެ. މިކަމަށް ކުރިމަތިލާ ފަރާތްތަކުގައި ހުންނަންޖެހޭ ޝަރުޠުތަކާއި އިވެލުއޭޓްކުރެވޭ ކްރައިޓީރިއާ ބީލަން ފޮތުގައި ބަޔާންކުރެވިފައިވާނެއެވެ.\n3. މިބީލަމުގައި ބައިވެރިވުމަށް 500/- (ފަސްސަތޭކަ) ދިވެހި ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ފައިސާ ބަލައިގަންނާނީ 16 ޖަނަވަރީ 2020 އިން 26 ޖަނަވަރީ 2020 އަށް، ބަންދު ނޫން ކޮންމެ ދުވަހެއްގެ 8.30 އިން 12:00 އަށް މި މިނިސްޓްރީއިންނެވެ.\n4. މި މަސައްކަތްތަކާއި ބެހޭ އެންމެހައި ލިޔެކިޔުންތައް 16 ޖަނަވަރީ 2020 އިން ފެށިގެން ސޮފްޓްކޮޕީ ފޯރމެޓުގައި މި މިނިސްޓްރީގެ ވެބްސައިޓް www.finance.gov.mv އިން ޑައުންލޯޑް ކުރެވެން ހުންނާނެއެވެ. އަދި މިބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\n5. ޕްރޮޖެކްޓުގެ ބިޑްސެކިޔުރިޓީގެ ގޮތުގައި 55,000/-ރ (ފަންސާސް ފަސްހާސް ރުފިޔާ) ހުށަހަޅަން ޖެހޭނެއެވެ. ބިޑް ސެކިޔުރިޓީގެ މުއްދަތަކީ ބިޑް ހުޅުވާ ތާރީޚުންފެށިގެން 148 ދުވަހެވެ.\n6. މި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 20 ޖަނަވަރީ 2020 ވާ ހޯމަ ދުވަހުގެ 13:30 ގެ ކުރިން، ތިރީގައިވާ އީމެއިލް އެޑްރެހަށެވެ.\n7. ބީލަން ހުޅުވުން އޮންނާނީ 27 ޖަނަވަރީ 2020 ވާ ހޯމަ ދުވަހުގެ 13:00ގައި މިމިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\n8. އިތުރު މަޢުލޫމާތު ތިރީގައިވާ އެޑްރެހުން ލިބިވަޑައިގަންނަވާނެއެވެ.\nނެޝަނަލް ޓެންޑަރ ،\nމިނިސްޓްރީ އޮފް ފިނޭންސް،\nއަމީނީމަގު، މާލެ، ދިވެހިރާއްޖެ،\nފޯން : +960 3349155\nއީމެއިލް : [email protected]\nކޮޕީ : [email protected]\n16 ޖަނަވަރީ 2020\nޕަބްލިޝްކުރި ތާރީޚު: 16 ޖަނަވަރީ 2020\nސުންގަޑި: 27 ޖަނަވަރީ 2020 1300


Teacherunnah beleniverin ge shukuru maamelaamelin | Mihaaru\nޓީޗަރުންގެ ދުވަހަށް ޖަމާލުއްދީން ސްކޫލު ޒީނަތްތެރިކޮށްފައި .-- ފޮޓޯ: ނިޝާން އަލީ/ މިހާރު\n06 އޮކްޓޯބަރ 2019 - 18:307comments\nޖަމާލުއްދީން ސްކޫލުގެ ގޭޓު ކުރިމައްޗަށް އެރުމުން ފެނުނީ ބޮޑު މާ ބަގީޗާއެކެވެ. ފިޔާތޮއްޓާއި އޮރެންޖާއި ނޫ ކުލައިގެ އެކި ވަރުގެ މާތަކުން މުޅި ސްކޫލް އޮތީ ޒީނަތްތެރިކޮށްފަ އެވެ. ގޭޓުން ވަދެގެންދާ އިރު، ޓީޗަރުންނަށް މަރުހަބާ ކިޔަން ދެ ފަރާތުގައި ބަހައްޓާފައި ހުރީ ތަފާތު މެސެޖްތައް ލިއެފައިވާ ބޯޑުތަކެވެ. އެ ބޯޑުތަކުގައި ބެލެނިވެރިން ވަނީ ދަރިވަރުންނަށްޓަކައި ޓީޗަރުންގެ ގުރުބާނީ އަށް ޝުކުރު އަދާކޮށްފަ އެވެ.\nއަމީނިއްޔާގެ މައި ދޮރާއްޓާއި ކޮރިޑޯ ސަރަހައްދު ވެސް ފުރާލާފައި އޮތީ ފިޔާތޮށި ކުލައިގެ އެކި މަލުންނެވެ. ސްކޫލުގެ ޓީޗަރުންނަށް ދޭ އެކި ހަދިޔާތައް ބަހައްޓާފައި ހުރީ ހަރުގަނޑެއްގަ އެވެ.\nތާޖުއްދީން ސްކޫލުގައި ވެސް އޮތީ ހުސް މަލެވެ. މައި ގޭޓުން ފެށިގެން ސްކޫލްގެ ގޯތިތެރެ ވަނީ އެ ސްކޫލުގެ ތީމް ކުލަ، ރީނދުލާއި އޮރެންޖު ކުލައިގެ މާތަކުން ޒީނަތްތެރިކޮށްފަ އެވެ. ފޮޓޯ ބޫތުތަކާއި އުނދޯއްޔާއި ބައިސްކަލަށް އަރައިގެން ޓީޗަރުންނާއި ދަރިވަރުން ދިޔައީ އެކި ދިމާލުން ފޮޓޯ ނަގައި އެ ހަނދާންތައް ރައްކާކުރަމުންނެވެ.\nމި އަހަރުގެ ޓީޗަރުންގެ ދުވަސް ގިނަ ސްކޫލްތަކުގައި މިއަދު ފާހަގަކުރީ ފްލޯރަލް ތީމަށެވެ. ހަދިޔާގެ ގޮތުގައި ވެސް ޓީޗަރުންނަށް ގިނައިން ދިއްކޮށްލީ ކުލަ ކުލައިގެ މަލެވެ.\nޖަމާލުއްދީން ސްކޫލުގެ ޓީޗަރަކަށް، ދަރިވަރަކު މަލެއް ދެނީ.-- ފޮޓޯ: ނިޝާން އަލީ/ މިހާރު\nރަސްމީ ސިފައެއްގައި ޓީޗަރުންގެ އަގުވަޒަން ކުރެވޭނެ ހަމައެކަނި ދުވަހަކީ އޮކްޓޯބަރު،5ގައި ފާހަގަކުރާ ޓީޗަރުންގެ ދުވަހެވެ. އެ ދުވަސް މި އަހަރު ދިމާވީ ރަސްމީ ބަންދު ދުވަހަކަށެވެ. އެހެންވެ މިދިޔަ ހަފުތާ އިން ފެށިގެން އެކި ސްކޫލްތަކުގައި އަންނަނީ ޓީޗަރުންގެ ދުވަސް ފާހަގަކުރަމުންނެވެ.\nއަމީނިއްޔާ ސްކޫލުގެ ޕްރިންސިޕަލް ނާޒްލީން (މ) އާއެކު އެ ސްކޫލުގެ ދެ ޓީޗަރަކު ފޮޓޯ ނަގަނީ.-- ފޮޓޯ: ނިޝާން އަލީ/ މިހާރު\nއަމީނިއްޔާ ސްކޫލުގެ ޕްރިންސިޕަލް ނާޒްލީން ވާފިރު ވިދާޅުވި ގޮތުގައި، ޓީޗަރުންނަށް ހަދިޔާ ތައްޔާރުކުރީ ލީޑިން ޓީޗަރުންނެވެ. ލީޑިން ޓީޗަރުންނަށް ޕްރިންސިޕަލްގެ ފަރާތުން ހަދިޔާ ދިނީ ހާއްސަ މެސެޖަކުންނެވެ. އެ ހަދިޔާތަކުގައި، ޓީޗަރުންގެ ނަންތައް ޖަހާފައި ހުއްޓެވެ.\nޓީޗަރުންގެ ދުވަސް ފާހަގަ ކުރުމުގެ ގޮތުން ތާޖުއްދީން ސްކޫލު ޒީނަތްތެރިކޮށްފައި--. ފޮޓޯ:ނިޝާން އަލީ/މިހާރު\n"އެ ގްރޭޑެއްގެ ލީޑިން ޓީޗަރުން، މި ދެނީ އެ ގްރޭޑެއްގެ ޓީޗަރުންނަށް ހަދިޔާ. ލީޑިން ޓީޗަރުންނަށް ޕްރިންސިޕަލް މި ހަދިޔާ ދިނީ،" ނާޒްލީން ވިދާޅުވި އެވެ.\nމި އަހަރަކީ އަމީނިއްޔާގެ އަލިމަސްޔޫބިލް ފާހަގަކުރާ އަހަރަށްވުމާއެކު ޓީޗަރުން އުފާވެރި އިހުސާސްތަކެއް ކުރެ އެވެ. އެ ސްކޫލުގައި ވިއްސަކަށް އަހަރު މަސައްކަތްކުރި ފާތިމަތު އަޒްހާރު ބުނީ ޓީޗަރުން ކުރާ މަސައްކަތް ސްކޫލު ފެންވަރުގައި ބަލައިގަންނަ ކަމަށެވެ. އަދި މިފަދަ ދުވަހެއްގައި ބުރަ މަސައްކަތުގެ އަގު ވަޒަންކުރާކަމުގެ އިހްސާސްކުރެވޭ ކަމަށް ވެސް ބުންޏެވެ.\nޓީޗަރުންގެ ދުވަހަށް ތާޖުއްދީން ސްކޫލުތެރެ ޒީނަތްތެރިކޮށްފައި-- ފޮޓޯ: ނިޝާން އަލީ/ މިހާރު\n"ވަރަށް ބުރަކޮށް އަހަރު ދިޔަކަމުގައި ވިއަސް މިކަހަލަ އެންމެ ދުވަހަކުން އެ ބުރަކަން ހިތުން ފިލާ މިހެން ބާއްވާ ކުދި ކުދި ކަންތައްތަކުގެ ސަބަބުން ވެސް،" ގްރޭޑު9އަދި 10 އަށް ދިވެހި ކިޔަވައިދެމުން އަންނަ ޓީޗަރު ބުންޏެވެ.\nޓީޗަރުންގެ ދުވަސް ފާހަގަކުރަން އަމީނިއްޔާ ސްކޫލުގައި ބަހައްޓާފައި ހުރި ހަދިޔާތަކެއް ޓީޗަރަކު ބަލަނީ --. ފޮޓޯ: ނިޝާން އަލީ/މިހާރު\nޓީޗަރުންގެ ބުރަ މަސައްކަތުގެ އަގު ވަޒަންކޮށް ހިތްހަމަޖައްސައިދޭން ހުރިހާ ސްކޫލްތަކުގެ މެނޭޖްމެންޓާއި ބެލެނިވެރިން ވަނީ މި އަހަރު ވެސް މަސައްކަތްތަކެއް ކޮށްފަ އެވެ.\nއިތުރު ލިޔުންތައް ސްކޫލް ތައުލީމް ޓީޗަރުން އެޑިއުކޭޝަން މިނިސްޓްރީ ކިޔަވާކުދިން ޓީޗަރުންގެ ދުވަސް